
PREFAŢĂ 


Dialogul, mai mult decât alte aspecte ale limbii, a reținut 

atenția multor cercetători români care s-au ocupat de arta lui 
Caragiale, dramaturg prin excelență, chiar şi atunci când abor- 
dează alte genuri literare. Unele efecte ale acestei predispozitii 
colocviale se pot observa până şi în publicistica sa. Ingeniozitatea 
eu care acest inegalabil scriitor foloseşte replica i-a captivat, în 
egală măsură, s-ar putea spune, pe lingvişti, pe stilisticieni, dar 
şi pe criticii literari. Mai mult, Caragiale este acela care a dat 
limbii vorbite un mare număr de expresii tipice, îmbogățind 
replicile multor vorbitori români, printr-un. spor de culoare şi 
energie, în atâtea formulări ironice sau umoristice. Oricare dintre 
vorbitorii limbii române, care au trecut prin şcoală sau au văzut 
la teatru comediile lui Caragiale, pot reproduce cu promptitudine, 
chiar dacă exactitatea va lăsa de dorit, un număr considerabil de 
astfel de expresii: famelie mare, renumeraţie mică, după buget; 
după lupte seculare care au durat peste treizeci de ani; aveți 
puţintică răbdare; sotietate fără printipuri, vasăzică că nu le 
are; ruşinoasă, mie-mi spui; a pierdut uzul raţiunii; pardon de 
impresie; n-am putut ca s-o tratez cu refuz etc. Astfel de treceri 
din dialogul real în. cel fictiv, pentru a face apoi drumul invers 
către limba vorbită, probează marea capacitate de invenție 
verbală a dramaturgului în arta dialogului. Autoarea cărții nu 
merge în toate aceste direcţii și implicații rămânând în cadrul 
limitat de titlu: Structura şi funcţiile dialogului din opera lui 
I. L. Caragiale. Dacă s-au scris, pe această temă, cărți, capitole 
de cărţi, studii, articole, ea nu poate fi considerată epuizată, deşi 
toate au puncte de vedere, soluții şi concluzii mai mult sau mai 

putin comune. Rămâne de fiecare dată suficient loc pentru 
precizări în plus, pentru nuantäri, pentru dezvăluirea unor fațete 
noi ale operei, cu exemple care deschid ochiului critic o mai 
bună şi comprehensivă analiză. 

Autoarea îşi pregăteşte terenul, ca să zicem aşa, urmând 
un procedeu clasic, prin definirea conceptului de dialog, alătu- 
rând în Preliminarii utile consideraţii asupra Dialogului din 
limba vorbită, cu două subdiviziuni: 1. Elementele componente 
ale relaţiei de dialog şi 2. Condiţiile comunicării prin dialog, 
după care urmează a doua parte, Dialogul din creația literară, 
iarăşi cu două subpuncte: 1) Dialogul din-textul dramatic şi 2) Dia- 
logul din textul narativ. Considerăm această problematică 
teoretică bine aleasă şi bine gândită, cu consecințe benefice 
pentru analiza textelor din opera lui Caragiale, din punctul de 
vedere enunțat. 

Definiţia dialogului ca „modalitate fundamentală de 
realizare a funcţiei de comunicare a limbajului uman prin 
schimbul de mesaje între emițător şi receptor” este considerată, 
pe bună dreptate, de către autoare, prea largă, pentru că include, 
practic, orice tip de „discurs dialogat”, discuţia, conversaţia, 
masa rotundă, interviul etc. Nici sensul restrâns, specializat, nu 
pare a fi multumitor: „schimb de replici între personajele unei 
opere literare”. Singurul efect practic rezultat de aici este doar 
separarea celor două varietăți fundamentale de dialog: „dialogul 
din limba vorbită, un dialog natural, spontan, real şi dialogul din 
textul literar, un dialog elaborat, de ficțiune”. Din nuanţă în 
nuanță, cu fiecare notă nouă, definiţia capătă contur concret abia 
după ce se clarifică situaţia participanţilor la dialog, a numărului 
acestora. Ajunsă în acest punct, autoarea respinge categoric 
definiția acelora care, pornind de la dicționarele noastre, reduc 
nepermis de mult sfera dialogului: „Considerăm însă că 
dialogul, afirmă autoarea, nu poate fi limitat doar la interac- 
țiunea lingvistică dintre două persoane, în opoziţie cu conver- 

satia, care ar implica mai multe”. 
= Retinem din Preliminariile teoretice ale volumului, pe 
lângă o serie de clarificări necesare, şi finele disocieri între 
Dialogul din textul literar în raport cu cel din limba vorbită, cu 
accentul pe „dominanta estetică”. O menţiune deosebită merită 
capitolul Dialogul dramatic şi funcțiile lui, precum şi capitolul 
Dialogul din textul narativ, cu implicarea mai concretă a actiu- 
nii personajelor prin vorbirea directă şi indirectă. 
O particularitate de reținut rezultă şi din faptul că 
problemele teoretice vor reveni la începutul fiecărui capitol din 
partea cea mai întinsă şi mai substanțială a întregii lucrări: 
Procedeele dialogului din opera lui Caragiale: I. Dialogul 
construit prin repetarea replicii, IL. Dialogul construit prin 
întreruperea replicii, HI. Dialogul cu narațiuni, IV. Dialogul si 
monologul. Toate aceste capitole, în care consideratiile teoretice 
sunt susținute de un.număr relativ mic de exemple din opera lui 
Caragiale, bine alese, concludente, sunt tratate cu o mare sobrie- 
tate, cu o economie verbală supravegheată, cu evitarea oricăror 
digresiuni şi comentarii colaterale, de o remarcabilă claritate, 
care rezultă, în mare măsură, şi din exacta clasificare a materia- 
lului lingvistic supus analizei. Sa 

Modul de a argumenta al autoarei, acelaşi peste tot, de 

unde şi unitatea lucrării, se-reduce la o dialectică simplă: afirma- 
ţia este supusă unor presiuni discrete, cu ajutorul negaţiilor în 
„serie, obținându-se necesare nuantäri care pun într-o lumină mai 
bună definițiile vechilor retorici. Exemplară în acest sens ne 
apare discuţia despre monolog de la începutul Capitolului IV: 
„Comentariul privind -structura - dialogului din opera. lui 
Caragiale impune referirea la monolog, la relația acestuia cu 
dialogul, deoarece, pe de o parte, în teatru, monologul substituie 
temporar dialogul, ambele fiind forme ale discursului dramatic, 
pe de altă parte, monologul are frecvent tendința de a-şi dezvălui 
unele trăsături dialogale, în structura sa putând fi identificate 

diverse elemente compozitionale cu caracter dialogal. Aceasta 
demonstrează că dialogul şi monologul nu există în stare pură, 
absolută, ci se întrepătrund. Se vorbeşte astfel despre «dialog 
latent» în monolog, multe monologuri fiind de fapt dialoguri pe 
care personajul le poartă cu el î însuşi, cu un interlocutor imaginar 
sau cu un obiect concret”. Acest joc dialectic, în care autoarea 
introduce, prudent, mărturia unor savanţi reputați, cum face 
peste tot, continuă. E necesar să atragem atenția că, dispunând 
de un dezvoltat simţ al nuantelor, autoarea nu cade, cum uşor se 
putea întâmpla, în păcatul argutiei. În schimb, loveşte în fel de 
fel de prejudecăţi întâlnite în unele surse, după care monologul 
ar fi doar „vorbirea prelungită a cuiva”. Considerăm că definițiile 
de acest tip ale monologului, :simplificatoare, ar putea fi cel 
puţin îmbunătăţite, chiar şi în dicționare, cu concursul cercetă- 
rilor moderne despre dialog şi monolog. Autoarea nu-şi depăşeşte 
obiectul si nu face astfel de sugestii. Este clar însă (aceasta 
rezultă din întreaga lucrare) că autoarea, cu toate părerile şi 
ipotezele pe care le invocă sau le formulează, când discută 
raporturile dintre dialog şi monolog, rămâne de fapt la o singură 
concluzie: „caracterul dublu dialogic al monologurilor şi al soli- 
locviilor dramatice”. Pe scenă totul e adresare şi receptare directă 
pentru public, receptor cu atât mai fidel cu cât, plecând de la 
teatru, spectatorul continuă dialogul, însuşindu-şi, în cazul lui 
Caragiale, vorbele personajelor sale, în adaptări diferite, în atâtea 
alte împrejurări. 

Bogată în interpretări exacte şi nuantate, lucrarea de 
față se impune ca o contribuţie remarcabilă la cunoaşterea dia- 
“tbguiui din opera iui I. L. Caragiale, recomandându-se şi ca o 
lectură agreabilă. 


Al Andriescu 

À, PRELIMINARII 


În bibliografia consacrată operei lui Caragiale se poate 
constata că majoritatea studiilor care abordează dialogul cara- 
gialian din perspectiva construcției se referă, în special, la pro- 
cedeele de. organizare internă' a replicilor şi foarte putin la cele 
prin care se realizează legătura? între replici. De aceea, lucrarea 
de față îşi propune să identifice şi să analizeze câteva dintre 
procedeele prin care se realizează, în mod constant, înlănţuirea” 
replicilor şi progresia dialogului din opera lui I. L. Caragiale. 
Clasificările şi interpretările propuse în descrierea celor mai 
frecvente tehnici şi procedee de înlănţuire” a replicilor din 
dialogul caragialian au la bază criterii lexico-sintactice sau 
compozitional-tematice. Analiza urmäreste sä evidentieze func- 
tiile si efectele stilistice ale acestor tehnici şi procedee de 
înlănțuire. 

Pentru stabilirea perspectivei si a modalitätilor de inter- 
pretare adoptate în analizä, am considerat utile o serie de infor- 
maţii preliminare, referitoare la cele două varietăţi fundamentale 
ale dialogului: dialogul din limba vorbită şi dialogul din textul 
literar. | 4 

-În sens larg, dialogul reprezintă modalitatea fundamen- 
tală de realizare a funcţiei de comunicare a limbajului uman, 
prin schimbul reciproc de mesaje între un emiţător şi un recep- 
tor. Ca tip fundamental de comunicare, dialog înseamnă orice 
discurs bazat pe schimb verbal, astfel, discuţia, conversaţia, masa 
rotundă, interviul etc. sunt tipuri de discurs dialogat, subcate- 

gorii ale dialogului”. 

În sens special, restrâns, dialogul este un procedeu 
compozițional, caracteristic textului dramatic, narativ şi, mai rar, 
celui liric, procedeu care reproduce un schimb de replici între 
personajele unei opere literare. Ca procedeu compozițional, dia- 
logul reprezintă o unitate sau o secvenţă de discurs care, datorită 
anumitor caracteristici, se distinge de alte secvenţe: monolog, 
aparte (în textul dramatic), descriere, naraţiune (în textul narativ). 

În funcţie de dihotomiile vorbit/scris, spontan/elaborat, 
real/fictiv, vom distinge două varietăți fundamentale de dialog: 
dialogul din limba vorbită, un dialog natural, spontan, real si 
dialogul din textul literar, un dialog elaborat, de fictiune. 


L Dialogul din limba vorbită 


Este ştiut că principala funcţie a limbii este cea de comu- 
nicare, adică, după expresia lui A. Martinet, „de înțelegere 
reciprocă ”: „En dernière analyse, c'est bien la communication, 
c'est-à-dire la compréhension mutuelle, qu'il faut retenir comme 
la fonction centrale de cet instrument qu'est la langue”*. Această 
„înţelegere reciprocă” se realizează prin schimbul de mesaje între 
un emițător şi un receptor, adică prin dialog. Aşadar, în limba 
vorbită, dialogul reprezintă o modalitate de realizare a comubi- 
cării prin schimb reciproc de mesaje. 

Referirea la dialogul din limba vorbită implică prezen- 
tarea elementelor componente ale relaţiei de dialog, precum şi 
stabilirea condițiilor care trebuie îndeplinite pentru ca un tip de 
comunicare să fie dialog. 

1. Elementele componente ale relației de dialog: participanţii 
la dialog si replica 


1.1, Participanţii la dialog 

Situatia obisnuitä de dialog presupune prezenta unui /ocu- le) 
for (vorbitor, emiţător) şi a unui interlocutor (ascultător, recep- 
tor), între care are loc un schimb de replici. Referindu-se la ele- 
mentele care semnalează existența dialogului, T. Slama-Cazacu 
indică „prezenţa reală şi activă a cel puţin doi parteneri, care au, 
alternativ, rolul de vorbitor şi de ascultător şi care, prin replicile 
lor, fac să progreseze, cât de putin şi sub indiferent ce formă, 
cantitatea de informaţii transmisă prin limbaj”. 

Locutorul (vorbitorul) este o persoană care emite un 
mesaj, pe care îl adresează unei alte persoane. Individul care 
deține rolul de locutor are astfel calitatea de „autor de inter- 
venţie”E, acesta adresând intervenția sa unui individ. detaşat 
dintre ceilalți. 

Interlocutorul (ascultătorul) este persoana căreia i se 
adresează locutorul destinându-i un anumit mesaj sau, cum îl 
numeşte F. Jacques,: „La personne de l'autre en tant que sujet de 

destination: on ne peut pas parler de lui, on peut seulement 
s'adresser à lui”. Prin actul de adresare către o anumită persoană, 
locutorul „«numeşte» («desemnează») interlocutorul potenţial, 
investindu-l cu rolul de ascultător "9, arată L. Pop. Ascultătorul 
pasiv (l-am numi noi) va deveni ascultător activ sau interlocutor 
real în momentul în care, reacţionând la adresarea locutorului, îi 
va răspunde. Această reacție indică acceptarea rolului de 
ascultător activ si a situaţiei de interrelatie verbală. 
Principalul rol al interlocutorului este de a interpreta 
enunturile locutorului: a înțelege semnificaţia lor şi a sesiza 
intenţiile locutorului. Interlocutorul „«traduce» sau repune 

mesajul într-o serie de echivalente asemănătoare cu cele care au 
determinat construirea”!!. În acest fel, interlocutorul se află „în 
simetrie” cu locutorul. 

Locutorul sau vorbitorul (emiţător al mesajului) şi inter- 
locutorul său (destinatar şi, în condiţii normale, receptor al 
mesajului) constituie partenerii de dialog. Aceştia pot fi definiti, 
dupä cum aratä M. Cvasnâi Cătănescu, prin date /ingvistice şi 
extralingvistice'”. 

Din categoria datelor lingvistice fac parte diverse mărci 
lexico-gramaticale ale interacțiunii partenerilor de dialog: „pro- 
numele de dialog”? (pronumele personale de persoanele I şi a Il a 
singular şi plural, pronumele de politeţe, pronumele posesive), 
diverse forme de adresare: apelative, enunturi exclamative şi 
interogative, formule de salut. 

Datele extralingvistice care definesc participanţii la dialog 
se referă la numărul partenerilor de dialog şi la contextul 
extraverbal (fizic, psihic, cultural, istoric, social), care influen- 
teazä formularea şi structurarea mesajelor. 

În privința numărului participanţilor la dialog, majori- 
tatea cercetătorilor menționează două sau mai multe persoane. 
Dialogul presupune existența a minimum doi parteneri, ambii 
activi, locutorul şi interlocutorul, ale căror roluri alternează: 
orice locutor este un virtual interlocutor şi invers: „Pour qu'il ait 
dialogue, arată C. Kerbrat-Orrechioni, il faut que soient mis en 
présence deux interlocuteurs, qui parlent «à tour de rôle»”". 
Alternarea rolurilor este o condiție esenţială a dialogului. Neres- 
pectarea ei produce dereglări în funcționarea dialogului, deoarece, 
“dacă partenerii îndeplinesc simultan rolul de locutor si se adre- 
sează unul altuia în acelaşi timp, replicile lor nu se mai succed, 
ci se suprapun. 

„In condiţiile în care numărul participanților la dialog e 
mai mare, vorbitorul poate fi selectat de locutorul anterior, prin 
adresare verbală sau nonverbală (printr-un gest, o privire), sau se 


| 


Scanned with OKEN Scanner 


autoselectează. Uneori, se poate ajunge la complicarea şi chiar 
la deteriorarea dialogului, când intervin simultan doi vorbitori: 
atât cel selectat de locutorul anterior, cât şi cel care se autose- 
lectează. Vorbitorul care se autoselectează poate însă salva dia- 
logul, atunci când cel ales de către locutorul anterior să devină 
vorbitor refuză acest rol, mai precis refuză să reacționeze la 
adresarea locutorului. 

Când numărul participanților la dialog e mai mare, dia- 
logul poate fi susținut de toți participanţii sau numai de doi 
dintre aceştia, ceilalți asistând doar, fără a interveni în schimbul 
verbal. În această ultimă variantă, în categoria participanților la 
dialog intră, alături de partenerii de dialog (locutor si interlo- 
cutor), auditor(i)ul. El este „martor” al schimbului verbal, asistă 
la dialog fără a interveni în schimbul de replici şi fără a fi 
destinatarul primar al mesajului locutorului'5. Auditorul repre- 
zintă deci un participant extradialogal, căruia nu îi este adresată 
(destinată) intervenția vorbitorului: „Rolul de auditor, arată 
S. Golopentia-Eretescu, plasează individul care îl deţine sub 
obligația de a nu prelua/.../ nici rolul de vorbitor, nici rolul de 
ascultător“. Din această cauză, unii cercetători au propus disoci- 
erea: auditori pasivi/ auditori activi. Astfel, M. Cvasnâi Cătănescu 
consideră că auditorii pasivi sunt persoane prezente la dialog, 
dar care nu intervin (temporar sau permanent) în schimbul de 
replici. Auditorii activi sunt persoane prezente la dialog, dar 
„exterioare” acestuia, deoarece nu produc şi nu le este destinat 
un mesaj cu rol de replică. Spre deosebire de auditorii pasivi, cei 
activi pot deveni receptori ocazionali ai mesajelor, exprimându-și 
(verbal sau neverbal:.mimico-gestual) reacția față de dialogul în 
care nu sunt implicaţi!” . 

Unii cercetători limitează numărul participanților la 
dialog la doi, excluzând auditorul. În acest sens, considerând 
că orice interacţiune verbală este, în primul rând, conversație, 
R. Mihăilă inversează raportul dialog-conversatie şi defineşte 

dialogul drept o subcategorie a conversatiei, conversatia în doi, 
între locutor şi interlocutor, în absența auditorului *. In opoziţie 
cu dialogul, conversaţia ar admite, prin urmare, mai mulți parti- 
cipanti: vorbitorul, ascultätorul şi auditorul (cu rol pasiv). 

Considerăm însă că dialogul nu poate fi limitat doar la 
interacţiunea lingvistică dintre două persoane, în opoziţie cu 
conversatia care ar implica mai multe. E adevărat că, în forma 
cea mai simplă şi mai obişnuită, dialogul impune prezenţa activă 
a minimum doi parteneri distincti (un locutor şi un interlocutor), 
ale căror roluri alternează. Există însă, cum am arătat, şi situaţii 
mai complexe, în care în dialog se manifestă mai mult de doi 
parteneri (mai multi vorbitori) sau în care, alături de partenerii 
de dialog (locutor/interlocutor), apar auditorii, persoane extra- 
dialogale. În plus, definirea dialogului în sens larg, ca modalitate 
discursivă, dialog însemnând orice discurs realizat în formă de 
dialog, implică considerarea conversatiei ca un tip de discurs 
dialogat, ca o subcategorie a dialogului şi nu invers. 

Pentru a deveni participanţi la dialog, două sau mai multe 
persoane trebuie să îndeplinească o serie de condiții: externe şi 
interne. Condiţiile externe se referă la prezența participanților 
într-un spatiu-timp Comun şi, mai ales, la alternarea rolurilor 
acestora. Presupunând schimbul de mesaje, dialogul este o mo- 
dalitate de comunicare caracterizată prin interacțiunea predo- 
minant verbală dintre un locutor şi un interlocutor. Aceştia îşi 
schimbă pe rând rolurile între ei, devenind alternativ protago- 
niştii comunicării: „le sujet.qui parle au moment n écoute au 
„moment n+1; le sujet qui écoute au moment n parle au moment 
n +1”, Altfel spus, dialogui e caracterizat, după expresia 
A. Runcan, de „restricţii pragmatice”, în sensul că orice individ 
care participă la acest tip de comunicare în calitate de destinator 
(emițător) trebuie să devină, la rândul său, destinatar (receptor). 
Restrictiile pragmatice opun dialogul monologului, tip de comu- 
nicare ce se desfăşoară unilateral, în care destinatorul nu devine 

niciodatä destinatar. 

Alternarea rolurilor în dialog şi imobilitatea lor în mono- 
log constituie, în majoritatea definiţiilor date acestor două forme 
fundamentale de comunicare, criteriul esențial care le distinge. 
În acest sens, F. Jacques defineşte dialogul drept „une tranche de 
discours produite par au moins deux locuteurs, dans laquelle au 
moins lun des destinataires devient au moins une fois le locuteur” 
şi, în opoziție, monologul, „une trache de discours produite par 
„un ou plusieurs locuteurs, dans laquelle aucun des locuteurs ne 
devient à proprement parler le destinataire”?. 

Condiţiile interne pe care trebuie să le îndeplinească 
participanții la dialog sunt reprezentate, în principal, de 
determinările lor psihice: competența - exprimată prin a şti şi a 
putea - şi motivaţia - exprimată prin a vrea şi a trebui”. 
Referindu-se la competența participanţilor la dialog şi folosind 
sugestii oferite de J. Cl. Coquet si M. Rengstorf, L. Pop consi- 
deră că a şti defineşte „competenţa sistemică” (a lumilor, a 
codurilor), fiind „rezultatul unei acumulări teoretice”, iar a 
putea, „competența interactionalä (comportamentală), fiind 
„rezultatul unei experiențe practice, acţionale.”% La nivel 
intentional (legat de a vrea), dialogul e condiţionat de existența 
intenției comune a interlocutorilor de a dialoga, intenţie ce poate 
fi asimilată „principiului cooperării”, formulat de H. P. Grice 
(„cooperative principle”), „interesului reciproc”, despre care 
vorbeşte T. Slama-Cazacu, sau „complicităţii conversationale”*, 
la care se referă R. Mihăilă. Această intenție comună de a dia- 
loga păstrează legătura interactionalä dintre parteneri. La nivel 
motivational (legat de a trebui), dialogul ar fi condiţionat de o 
motivaţie internă, subiectivă (a-i plăcea, a-l interesa) şi/sau de 
alta externă (a trebui, a se cuveni, a fi bine, a fi rău). 

1.2. Replica 


Al doilea element component al relației de dialog este 
replica. Ea constituie, din punct de vedere lingvistic, unitatea de 
bază a dialogului. Intre replică şi partenerii de dialog există un 
raport de interdependentä, în sensul că, în principiu, cele două 
elemente componente ale relaţiei de dialog se presupun reciproc. 

La baza dialogului se află, după expresia T. Slama-Cazacu, 
„reactivitatea în lanț”, determinată de alternarea replicilor „stimul” 

“şi „răspuns”: ,/.../ replica partenerului, acționând ca stimul, tre- 
zeşte imediat în auditor un răspuns elaborat pe baza replicii 
precedente”. Replica stimul e orientată spre viitoarea replică 
răspuns: ea provoacă răspunsul, îl anticipează şi vine în întâm- 
pinarea lui. Această ordonare a replicilor după sistemul replică 
stimul —> replică răspuns e determinată, în principiu, de alterna- 
rea rolurilor partenerilor de dialog. 

În cadrul dialogului, replica declanşează o serie de 
reacţii şi de procese psihice. Astfel, în intervalul în care 
receptează şi interpretează replica vorbitorului, interlocutorul 
trebuie să-şi pregătească şi replica răspuns, pe care însă, în 
concordanță cu regula „nonsuprapunerii”, n-o va rosti decât 
când îi va veni rândul. Aşadar, dialogul impune interlocutorului 
atât obligaţia de a răspunde, cât şi pe cea de „inhibare” a 
răspunsului până la momentul oportun. 

Replicile din cadrul unui dialog au o serie de carac- 
feristici: se succed şi se schimbă rapid, se condiționează reciproc, 
au, în general, dimensiuni reduse, sunt dozate proporțional”. 
Dépäsirea unei limite maxime în ceea ce priveşte extensiunea 
replicii unui partener poate duce la transformarea dialogului în 
monolog. Fiecare replică dintr-un dialog trebuie înțeleasă în 
contextul dialogului în întregime, „context mixt”, cum îl numeşte 
M. Bahtin, care cuprinde atât enunturile vorbitorului, cât şi pe 
cele ale partenerului de dialog: „/.../ ea (replica n.n.) este struc- 

turatä şi înțeleasă în contextul întregului dialog, compus din 
enunturile proprii (din punctul de vedere al vorbitorului) şi cele 
străine (ale partenerului). Replica nu poate fi scoasă din acest 
context mixt, al discursului propriu şi al celui străin, fără a-şi 
pierde sensul şi tonul”. 

In dialog replicile alternează şi se inläntuie logic, între ele 
existând o legătură atât de conținut, cât şi formală. Datorită aces- 
tei legături şi dependențe reciproce, frecvent, replicile dintr-un 
dialog pot alcătui o singură unitate sintactică: o propoziţie sau o 
frază. Astfel, replicile partenerilor de dialog pot constitui la un 
loc o singură propoziție, când una dintre replici conţine, de 
pildă, complementul unui verb ori atributul unui nume aflate în 
altă replică. Replicile diverşilor parteneri pot forma împreună o 
frază, când o replică este propoziţie subordonată sau coordonată 
față de o replică inițială, care funcționează ca propoziţie princi- 
pală sau ca propoziţie ce declanşează coordonarea”. 

Deoarece reprezintă o interacţiune predominant, dar nu 
exclusiv verbală, în dialog, alături de nivelul locutionar, al 
expresiei verbale, trebuie inclus şi cel nonlocutionar, al e/emen- 
telor neverbale. Dialogul reprezintă o interacțiune mixtă, de 
verbal şi neverbal. Ca atare, şi replicile dintr-un dialog pot fi 
compuse din secvențe verbale şi/sau neverbale. Elementele 
neverbale (mimico-gestuale) sau „mimemele”*?, cum le numeşte 
B. Pottier, pot substitui elementele verbale sau le pot însoți. 
Având capacitatea de a înlocui cuvinte sau propoziţii întregi în 
cadrul unei fraze, elementele neverbale pot îndeplini în cadrul 
dialogului rolul de replică: „Un semn cu capul, o mişcare a 
mâinii înlocuiesc adesea expresia şi se constituie în elemente 
organice ale dialogului”, arată B. Tomaşevski. Această înlo- 
cuire fiind intenţionată, voluntară, componenta mimico-gestuală 
constituie un element de limbaj şi nu o expresie emoțională, 
involuntară. Frecventa înlocuire, în cadrul aceleiaşi unități 
sintactice, a elementelor verbale cu cele neverbale a dus la for- 


21 


CE Scanned with OKEN Scanner 


mularea, de către T. Slama-Cazacu, a ipotezei „sintaxei mixte” 
a dialogului. Ă 
Atunci când elementele neverbale le însoțesc pe cele 
verbale, între acestea trebuie să existe acord total, corespon- 
dentä, ceea ce se realizează, de obicei, în conversaţia curentă: 
Dans la conversation courante cet acord est ordinairement total 
et les éléments se renforcent les uns les autres pour la clarte du 
message”. Uneori însă această sincronizare între elementul 
verbal şi cel gestual se obține mai greu, alteori, deloc. In dialo- 
gul din textul literar, dezacordul între elementele verbale şi cele 
neverbale are funcţie stilistică. P. Larthomas se referă, în acest 
sens, la efectele comice sau, dimpotrivă, la valoarea tragică a 
contrastului dintre gesturile şi cuvintele personajelor dintr-o 
operă dramatică“. 


2. Condiţiile funcţionării dialogului 


Dialogul implică prezenţa într-un spatiu-timp comun a 
cel puţin doi parteneri (locutor/interlocutor), care-şi schimbă alter- 
nativ rolurile, condiție necesară, dar nu suficientă pentru func- 
tionarea dialogului. Ea trebuie să determine „reactivitatea în lanţ” 
a replicilor, adică ordonarea lor după sistemul stimul-reactie. La 
aceste două condiţii, alfernarea rolurilor partenerilor de dialog 
şi relația de, replicitate, F. Jacques adaugă necesitatea ca 


| … Zeplicile să fie adresate şi să fie convergente, între ele şi spre 


Scopul vizat de interiocuior”.. Cu alte cuvinte, în dialog, 
schimbul de replici trebuie să fie alternativ şi înlănţuit. 

La baza dialogului e necesar să existe un subiect precis 
de discuţie, o temă constantă, ce trebuie urmărită de parteneri pe 
parcursul schimbului de replici. De aceea, partenerilor li se cere 
o anumită flexibilitate necesară adaptării la tema discutată. 

Dialogul trebuie să aibă la bază intenția reciprocă a 
partenerilor de a comunica, de a transmite şi primi informaţii. 
Aceasta formulează ceea ce A. Runcan numea „condiţia praxio- 
logică” a dialogului: „,... dialogul este constituit de o intenţie dis- 
cursivă dominant informativă (intenţia de a modifica setul epis- 
temic al interlocutorului şi, în consecinţă, setul comun de cunos- 
tinte al participanţilor la discurs)"%. 

O altă condiție esențială a comunicării prin dialog 
priveşte relaţiile verbale dintre parteneri şi se referă la adaptarea 
la partener”. Aceasta se manifestă prin îndreptarea fiecărui par- 
tener către celălalt, interes față de replica partenerului, adap- 

tarea la posibilitățile de înțelegere, la vârsta, la statutul acestuia 
etc. O modalitate de adaptare la partener este deprinderea de a-l 
asculta până la capăt, de a nu-l întrerupe până când nu termină 
ce are de comunicat. Prin ascultarea partenerului si „păstrarea” 
răspunsului până la momentul oportun, replicile nu se suprapun, 
ci se înlănțuie logic şi formal. 

În concluzie, putem spune că dialogul reprezintă o formă 
de comunicare ce se desfăşoară între minimum doi parteneri, 
aflați într-un spatiu-timp comun, formă de comunicare ale cărei 
condiții ideale sunt: existența intenției reciproce a partenerilor 
de a dialoga, alternarea rolurilor acestora, existența unui subiect 
precis de discuție, schimbul alternativ şi înlănțuit de replici 
(compuse din elemente verbale şi/sau neverbale), adaptarea la 
partener. 

NOTE 


1. În legătură cu organizarea internă a replicilor din dialogul caragialian, 
vezi I. Iordan, Limba „eroilor” lui I. L. Caragiale, în Limba literară, 
Craiova, Scrisul Românesc, 1977, p.295-299; D. Irimia, Aspecte ale 
sintaxei frazei în scrierile lui I. L Caragiale, în AUI, secțiunea III, 
Lingvistică, tom XVIII, 1972. p.77-91; Mihaela Mancaş, Limbajul 
artistic românesc în secolul al XIX lea, Bucureşti, Editura Ştiinţifică şi 
Enciclopedică, 1983, p.287-290; T. Vianu, Aspecte ale limbii şi 
stilului lui I. L. Caragiale, Bucureşti, Editura pentru Literatură, 1952, 
p.165-166. 


2. Referiri la procedeele prin care se realizează legătura dintre replici în 
dialogul caragialian la Şt. Cazimir, Caragiale. Universul comic, Bucu- 
reşti, Editura pentru Literatură, 1967, p.241-243 si Maria Cvasnâi 
Cătănescu, Structura dialogului din textul dramatic (cu aplicare la 
dramaturgia românească), Bucureşti, Tipografia Universităţii Bucureşti, 
1982. 


3. P. Larthomas, în Le langage dramatique, Paris, A. Colin, 1972, p.256, 

l consideră „înlănțuirea” o noțiune esențială pentru dialog, în general, si 
pentru dialogul dramatic, în special. Din acest punct de vedere, 
dialogul dramatic e definit ca „o suită de replici puternic dependente 
unele de altele” (p.257). Inläntuirea replicilor dintr-un dialog dramatic 
se realizează, de regulă, printr-o serie de „procedee de inläntuire” 
(-procedées d'enchaînement”, p.265). 


4. P. Larthomas, în op.cit., prezintă, printre procedeele de fnläntuire a 
replicilor din dialogul dramatic, întreruperea (p.265-268) şi repetiţia 
(p.269-272). 


5. Vezi Tatiana Slama-Cazacu, Structura dialogului. Despre „sintaxa dia- 
logatä”, I, în SCL, XXXIII (1982), nr.3, p.217. 


6. A. Martinet, Elements de linguistique générale, Paris, A. Colin, 1970, p.10. 


7. Tatiana Slama-Cazacu, Dialogul la copii, Bucuresti, Editura Academiei, 
1961, p.36. 


8. Sanda Golopenţia-Eretescu, Morfologia conversatiei, în SCL, XXIX, 

(1978), nr.5, p.548 


9. Francis Jacques, Dialogiques. Recherches logiques sur le dialogue, Paris 
Presse Universitaire de France, 1979, p.28. | | 


10. Liana Pop, Pentru o definiție a dialogului, în Semiotică şi poetică, I 
Contribuţii la studiul dialogului, Universitatea Cluj-Napoca, Facultatea 
de Filologie, 1984, p.16. 


11. I. Coteanu, Stilistica funcţională a limbii române, Bucureşti, Editura 
Academiei, 1973, p.17. 

12. Despre datele lingvistice şi extralingvistice care definesc participanţii la 
dialog, vezi Maria Cvasnâi Cătănescu, op.cit., p.24-30. 

13. Vezi Ch. Muller, Les „pronoms de dialogue”. Interpretation stylistique d'une 
statistique des mots grammaticaux en français, în „Actes de X- e Congres 
International de linguistique et philologie romanes, Strasbourg, 1962”, 
tome II, Paris, Klincksieck, 1965, p.605-612. 


14. Catherine Kerbrat-Orecchioni, La conversation, Paris, Seuil, 1996, p.28. 


15. Despre cele trei roluri: emițător, receptor, auditor, vezi Susan M. Ervin-Tripp, 
în Liliana Ionescu-Ruxandoiu si D. Chiţoran, Sociolingvistica, Bucureşti, 
Editura Didactică şi Pedagogică, 1975, p.166. 


16. Sanda Golopentia-Eretescu, art.cit., p.548. 

17. Vezi Maria Cvasnâi Cătănescu, op.cit., p.27-28. 

18. Vezi Rodica Mihăilă, L'intéraction linguistique, în RRL, XXIV (1979), 
nr.4, p.413. 


19. Laurenţia Dascălu, Sanda Golopenţia-Eretescu, Les questions annulées 
par l'intonation en roumain, RRL, tome XXII, 1977, nr.2, p.139. 


20. Anca Runcan, Le dialogue. Préliminaires à une étude logigue, în RRL, 
tome XXII, 1977, nr.3, p.321. 


21. Francis Jacques, op.cit., p.152. Vezi şi definițiile date dialogului şi 
monologului de R. Harweg, Quelques aspects „de la constitution 
monologique et dialogique des textes, în „Semiotica”, IV:2, 1971, 
p.130-131. Dialogul - „tranche de texte dans laquelle au moins l'un 
des locuteurs devient une fois ou l'autre destinataire” (p.131). Mono- 
logul - „tranche de texte constituée par un ou plusieurs locuteurs et 
dans laquelle aucun des locuteurs ne devient destinataire” (p.130-131). 


22. Vezi Liana Pop, Pentru o definiție a dialogului, în vol. cit., p.11-16. 


23. Ibidem, p.12-13. În prezentarea competentiei şi a motivaţiei partenerilor 
de dialog, Liana Pop foloseşte sugestiile oferite de J. CI. Coquet, Les moda- 
lités du discours, în Langages”, 1976, nr.43, p.64-70 şi M. Rengstorf, 

Pour une quatrième modalité narative, în Langages ”,1976, nr.43, 
p.71-77. 

24. H.P. Grice, Logique et conversation, în Communications, Seuil, 1979, 
nr.30, p.61. 

25. Tatiana Slama-Cazacu, Structura dialogului. Despre „sintaxa dialogată 1, 
în SCL, XXXIII (1982), nr.3, p.218. 

26. Rodica Mihăilă, Complicité conversationnelle, în RRL, XXVIII (1983), 
nr. l, p.32. 

27. Tatiana Slama-Cazacu, Dialogul la copii, Bucureşti, Editura Academiei, 
1961, p.38. 


28. Ibidem. Despre reacţiile şi procesele psihice pe care le determină replicile 
în cadrul dialogului, vezi şi L. P. Jakubinski, Despre dialog, în Ce este 
literatura ? Şcoala formală rusă, Bucureşti, Univers, 1983, p.351. 


29. Despre caracteristicile replicii în dialog, vezi L. P. Jakubinski, op.cit., 
p.343, 351; Tatiana Slama-Cazacu, op.cit., p.37. 


30. M. Bahtin, Probleme de literatură si estetică, Bucureşti, Univers, 1982, 
p.139. 


31. Vezi Tatiana Slama-Cazacu, art. cit, p.219, idem, Dialogul la copii, 
p.126. | 


32. Vezi B. Pottier, Présentation de la linguistique. Fondements d'une 
théorie., Paris, K. Klincksieck, 1967, p.15. 


33. B. Tomaşevski, Teoria literaturii. Poetica, Bucureşti, Univers, 1973, p.31. 


34. Tatiana Slama-Cazacu, Componente neverbale în secvența mesajului 
(ipoteza „sintaxei mixte”), în Cercetări asupra comunicării, 
Bucureşti, Editura Academiei, 1973, p.155-163. 


35. P. Larthomas, op.cit., p.94. 
36. Ibidem. 
+87. Vezi Francis Jacanes, op.cit., p.153. 


38. Anca (Runcan) Măgureanu, Dialog vs. conversaţie. Propuneri pentru o 
tipologie a schimburilor comunicationale, în SCL, XXXVI (1985), 
nr.3, p.229. 


39. Despre principiul adaptării la partener,vezi Tatiana Slama-Cazacu, 
Dialogul la copii, Bucureşti, Editura Academiei, 1961, p.72-85. 

I. Dialogul din textul literar 


Dialogul din textul literar este un dialog cu dominantă 
estetică, înscriindu-se în categoria mai largă a dialogului artistic. 
Spre deosebire de dialogul din limba vorbită, dialog natural, de 
gradul I, dialogul artistic este, cum precizează L. Pop, un dialog 
de gradul al II-lea, secund, de tip mimetic!, manifestat mai ales 
în formă scrisă. În general, dialogul artistic simulează, „imită” 
dialogul natural, imitatia în artă („mimesis”) însemnând puterea 
de reproducere artistică a unor elemente ale lumii obiective’. 

Dialogul din textul literar nu constituie o transcriere a 
dialogului din limba vorbită, ci este un artefact, un dialog de 
ficțiune, imaginat şi construit de un autor. În textul literar, nu se 
redau”, „transcriu” structuri de dialog real, ci se desfăşoară 
dialoguri „ca şi cum” ar fi reale. Devenit categorie investită cu 
funcţie estetică, dialogul literar construieşte o lume de sensuri 
„ca şi cum” ar fi reală. 

În textul literar, relaţiile de comunicare instituite prin 
intermediul dialogului între vorbitor şi interlocutor sunt relații 
ficționale, dialogul nemaifiind, după cum arată H. Plett, „un. 
schimb real de informaţii, ci doar un schimb de cuvinte mimat””. 
Spre deosebire de dialogul din limba vorbită, dialogul literar se 
desfăşoară într-un alt cadru comunicativ, cadrul literar, unde 
apar raporturi noi între şi în interiorul a două categorii majore de 
interlocutori: protagoniștii reali ai comunicării literare (des- 
tinatorul autor şi destinatarul cititor) şi cei fictionali (personaj ele)". 

Dialogul literar reproduce sau mimează reproducerea 

unui schimb de replici între personajele unei opere literare. Emi- 
tătorul real al acestui schimb de replici este autorul, personajele 
nefiind decât în aparență autoarele replicilor lor. Autorul este 
creatorul unei lumi ficționale, în cadrul căreia între personaje au 
loc schimburi verbale, care imită schimburile verbale curente, non- 
ficționale. În această lume apar, după expresia lui K. Hamburger, 
„enunţuri ficționale”. Ele imită „enunţurile de realitate”, care 
sunt „acte de limbaj autentic săvârşite în legătură cu realitatea de 
un «eu-origine» real şi determinat”. Personajele reprezintă verita- 
bilul „eu-origine” al acestor enunturi ficționale: „In ficţiune, 
avem de-a face nu cu enunturi de realitate, ci cu enunturi 
ficționale, al căror veritabil „eu-origine” nu este autorul nici 
naratorul, ci personajele fictive”. In universul ficțional al 
textului literar, aceste enunturi sunt „ficțional serioase”: „vor- 
bele schimbate între personajele unui roman sunt, evident, tot 
atâtea acte de limbaj serios efectuate în universul ficțional al 
acestui roman”, arată G. Genette. 


1. Dialogul din textul dramatic 


Dialogul constituie forma cea mai curentă a discursului 

teatral”, „le mode d'expression dramatique par excellence”!?, scria 

Hegel. El oferă datele care compun esența teatrului: creează ac- 

l tiunea, o face să progreseze si determină existența personajelor. 

„+ #impreunä cu celelalte forme ale discursului teatral (monologul si 

„apart6-ul), dialogul reflectă în şi prin el acțiunea în curs şi 
relaţiile dintre personaje. 


1.1 Structura textului dramatic 


Textul dramatic se compune, în mod obligatoriu, „din 

două părți distincte, dar inseparabile: dialogul si didascaliile”!. 
R. Ingarden vorbeste chiar de douä texte diferite care inträ în 
alcătuirea textului dramatic: un „text principal”, care cuprinde 
replicile pe care le rostesc personajele, şi un „text secundar”, 
alcătuit din indicaţiile date de dramaturg; „Dans un drame «écrit» 
deux textes courent côte à côte. D'une part, les indications de 
scène (appelées «texte secondaire») qui disent où, à quel moment 
se déroule l'action, quel personnage est en train de parler et 
éventuellement ce qu'il fait à ce moment-là; d'autre part, le texte 
lui-même (appelé «texte principal»). Celui-ci n'est constitué que 
des phrases que prononcent «réelement» les personnages”. 
Specificitatea textului dramatic e determinatä de aceastä structurä 
dualä. 

În dialog, autorul dramatic se exprimă mediat, prin per- 
sonajele pe care le-a creat „le dramaturge delegue sa parole ă 
autrui”, arată A. Couprie. Spre deosebire de dialog, didascaliile 
constituie singura parte a textului dramatic în care autorul se 
exprimă în mod direct. Distincția dialog/didascalii atinge astfel 
problema lingvistică fundamentală a subiectului enunţării!“. În 
didascalii subiectul enuntärii e autorul; în dialog, enunturile sunt 
produse de autor şi sunt rostite de personaje. De aici, decurge 
ceea ce s-a numit „la double énonciation théâtrale” (dubla enuntare 
teatrală): tot ceea ce se spune în teatru este scris de autor şi rostit 
de personaje!?. 

Didascaliile cuprind acea parte a textului dramatic care 
nu este destinată rostirii pe scenă: „tout le discours de l'auteur 
qui s'adresse directement au lecteur, ă l'acteur ou au metteur en 
scene, sans passer par l'intermédiaire des personnages”, scrie 
M. David. Ele oferă cititorului informații, care îl ajută să 
înțeleagă şi să-şi imagineze acțiunea, iar executantilor scenici 
(actori, regizor, scenograf etc.), indicații necesare reprezentării 
textului. De aici rezultă, după cum subliniază M. Pruner, ,,carac- 
terul ambiguu” al didascaliilor: „elles désignent les éléments d'une 

fiction, avec les conditions qui en déterminent l'énonciation, et 
constituent en même temps des indications concrètes destinges à 
des practiciens qui font exister scéniquement cete fiction” . 
Didascaliile pot fi inițiale şi integrate in text | Didascaliile 
initiale precedă textul şi au funcţie referentialä. Ele cuprind: 
titlul, lista personajelor, indicaţii generale privind locul şi timpul 
acțiunii, decorurile, costumele. Didascaliile integrate în text au 
funcţie scenică şi conţin indicaţii privitoare la punerea în scenă 
| şi la jocul actorilor. | 
Didascaliile fixează, după cum arată Anne Ubersfeld, 
condițiile enuntärii discursului teatral. Aceste condiţii sunt 
duble: ficționale şi scenice, deoarece didascaliile se adresează 
atât cititorului, care trebuie să-şi imagineze acţiunea, cât şi regi- 
zorului, actorilor, scenografului etc., care trebuie să asigure „exis- 
tenta scenică” a textului dramatic: „elles (les didascalies n.n.) 
désignent les conditions d'enonciation (surtout les coordonnées 
spatio-temporelles) de l'événement fictionnel, mais en même 
temps les conditions scéniques. Le rôle de la didascalie est donc 
double: elle est un texte de régie comprenant toutes les 
indications données par l'auteur à l'ensemble des practiciens 
(metteur en scène, scenographe, acteurs) chargés d'assurer l'exis- 
tence scénique de son texte; elle est aussi un soutien permettant 
au lecteur de construire imaginairement soit un lieu dans le 
monde, soit une scène de théâtre, soit les deux à la fois”? 
Ca si dialogul, didascaliile apartin textului dramatic scris. 
Dar, spre deosebire de dialog, didascaliile nu se rostesc, ci sunt 
i transpuse în coduri vizuale şi paraverbale, care, în spectacol, 
= ihsoțesc şi pun în evidenţă codul verbal, cuvântul. in felul acesta, în 
spectacol, textul care conţine indicațiile dramaturgului dispare 
ca text: „cette partie du texte s'évapore traditionnellement à la 
représentation”, scrie E. Duchâtel. 

1.2. Dialogul dramatic şi funcţiile lui 


Dialogul dramatic constituie reprezentarea artistică a 
dialogului natural, nu reproducerea acestuia. De aceea, imper- 
fectiunile limbii vorbite, „accidentele de limbaj şi de vorbire”?!, 
pe care le regăsim într-o măsură variabilă în dialogul dramatic, 
sunt întotdeauna stilizate. Folosite în mod deliberat, nu întâm- 
plător ca în dialogul natural, accidentele de limbaj şi de vorbire, 
devin, în dialogul dramatic, efecte de stil, înzestrate cu eficaci- 
tate dramatică: „leur emploi ne peut être que calculé; l'accident 
de langage devient effet de style”. 

Accidentele de limbaj pot fi fâcute de locutor: rectifi- 
carea, întreruperea, enunţul neterminat; de interlocutor, care nu 
ascultă, nu aude sau se preface că nu aude, nu înțelege, înțelege 
greşit sau prea târziu. Există şi accidente care tin de natura 
dialogului: întreruperea, vorbirea simultană, dialogul neïnläntuit 
sau rău înlănțuit. Accidentele de vorbire sunt ticurile verbale, 
greşelile de pronunție, de vocabular sau de gramatică. 

În teatru apar şi accidente cu funcţie de structurare a dia- 
logului şi de progresie spre deznodământ, cum ar fi qui-pro-quo-ul, 
care, la origine, este tot un accident verbal. Referindu-se la 
cauzele qui-pro-quo-ului, J. Scherer enumeră: „meprises sur un 
mot ou sur une phrase, gestes mal interprétés, erreurs sur la 
personne, l'action, le motif ou le sentiment”*. Spre deosebire de 
dialogul curent, unde tendinta de anulare a echivocului deter- 
mină descoperirea şi îndepărtarea rapidă a qui-pro-quo-ului, în 
dialogul dramatic acest accident de limbaj poate fi prelungit cât 
mai mult posibil, fiind un procedeu fecund pe plan dramaturgic 
ŞI stilistic. 

În dialogul dramatic sunt folosite şi deformările de limbaj, 
care, în dialogul curent, apar din dorinţa de expresivitate. Pot fi 
distinse: creaţiile lexicale originale care caracterizează un anumit 

personaj, galimatias-ul (asociatii, fără sens, de cuvinte din diferite 
limbi), incoerenta rezultată din vorbirea simultană, delirul verbal, 
asocierile gratuite de idei sau de cuvinte“. La fel ca şi accidentele 
verbale, deformările de limbaj sunt variate, atât din punctul de 
vedere al naturii, cât si din cel al funcţiilor, putând avea funcție 
ludică, comică şi de caracterizare a personajelor (sugerează caren- 
tele de limbaj, prostia, ridicolul etc.). | | l 
| Deşi imită dialogul din limba vorbită, dialogul dramatic 
nu are spontaneitatea acestuia, deoarece este elaborat în detaliu, 
à având, de regulă, un grad ridicat de coeziune şi de coerentă”. Cu 
funcţie de coeziune apar, în dialogul dramatic, alături de unele 
accidente de limbaj (de exemplu, întreruperea care completează 
replica partenerului de dialog sau propria replică), procedee 
sintactice, precum elipsa sau anafora, procedee care au rol 
important şi în marcarea stilistică a enuntului*. 
Faţă de dialogul din limba vorbită, dialogul dramatic are 
o coeziune mai strânsă, adică e mai „înlănțuit”. Existenţa unei 
bune fnläntuiri a dialogului dramatic reprezintă una dintre calitățile 
care îi asigură eficacitatea şi deci valoarea estetică. Elementele 
care se înlănțuie într-un dialog dramatic sunt verbale (cuvintele) 
şi neverbale (gesturile, pauzele), înlănțuirea putându-se produce 
în diferite combinaţii: cuvânt - gest - linişte - cuvânt, gest — li- 
nişte - cuvânt - linişte” etc. În dialogul dramatic, înläntuirea se 
realizează atât în interiorul replicilor, cât şi de la o replică la alta. 
In primul caz, P. Larthomas vorbeşte de coeziune („la 
„ cohésion”), în cel de-al doilea, de înlănţuire (,l'enchaînement”), 
A šubliniind că problema coeziunii se pune, în special, în cazul 
replicilor lungi, cea a înlănțuirii, în cazul replicilor scurte”, 
Alături de alte forme ale limbajului dramatic (monolog, 
apart), dialogul constituie o modalitate de reprezentare a 
evenimentelor şi de caracterizare a personajelor. Examinând 


dialogul dramatic prin prisma actelor de vorbire, R. Ingarden 
identifică patru funcţii ale acestuia”: 

1. funcţia de reprezentare („de figuration”), prin dialog sunt pre- 
zentate acțiunile care se desfăşoară pe scenă. 

2. funcția de exprimare a stărilor şi a proceselor psihice trăite de 
personajul care vorbeşte: „exprimer les vécus et les 
différents états et événements psychiques de la personne 
qui est en train de parler”. Prin dialog, personajele îşi 
exteriorizeazä gândurile, intentiile, reactiile subiective fatä 
de un eveniment, față de un alt personaj, dialogul contri- 
buind astfel la caracterizarea personajelor. | 

3. funcţia de comunicare, manifestată în actele de adresare a unui 
personaj către altul: „Ce que dit un certain personnage est 
communiqué à un autre personnage, à qui ces paroles 
s'adressent”. 

4. funcţia de influentare, îndreptată atât asupra personajelor de 
pe scenă, cât şi asupra publicului spectator. Personajele, 
prin replicile pe care le schimbă, acționează nu numai 
unele asupra altora, ci şi asupra publicului spectator care 
asistă la acest schimb de replici: „les personnages essaient 
par leurs propos d'agir les uns sur les autres /.../, mais le 
but supreme de leurs paroles, telles que les a écrites 
l'auteur dramatique, est d'agir sur le public /.../. Chaque 
réplique, de ce fait, a une valeur double: elle est 
apparemment dite pour un ou des interlocuteurs qu'elle 
doit renseigner, questionner, indigner, séduire etc., mais en 
réalité pour des auditeurs silencieux qu'elle feint pourtant 
d'ignorer ”*. Dialogul dramatic are astfel o dublă eficaci- 
fate: simulată, nereală, în relaţia dintre personaje, reală, în 
relația cu publicul. Dubla eficacitate a dialogului dramatic 
decurge din statutul particular al discursului teatral, care 
este, în acelaşi timp, discursul autorului destinat unui alt 
personaj şi discursul autorului destinat spectatorului: „le 
discours au théâtre est discours de qui ? il est discours à la 
fois d'un émetteur - auteur et alors le discours peut être 

xtuelle (articulée), /...], il l'est aussi 
émetteur personne et en ce sens, il 
articulé, mais fragmenté, 
t le «personnage» /.../"*, 


pensé comme totalité te 
et inséparablement d'un 
est le discours non seulement 
dont le sujet de l'énonciation es 


scrie À. Ubersfeld. 
1.3. Procedeele dialogului dramatic 


Progresia dialogului dramatic se realizează, în general, 
prin procedee asemănătoare celor utilizate. într-o conversație 
obişnuită: personajele vorbesc, glumesc, se ceartă, se împacă 
etc. Dar, spre deosebire de conversaţia curentă, limbajul teatral 
are o dublă finalitate: prin cuvintele lor, personajele se adresează, 
deopotrivă, interlocutorilor scenici şi spectatorilor. Această dublă 
finalitate, care conferă limbajului teatral valoare estetică, deter- 
mină apariţia unor procedee specifice de progresie a dialogului 


dramatic: buclajul, repetitia, întreruperea”. 


1.3.1. Buclajul 


a Dialogul dramatic este compus dintr-un ansamblu de 
replici care se înlănţuie formând un schimb verbal. Modul în 


> gare o replică se leagă de cea precedentă e desemnat prin 


TER 

termenul buclaj: „Lorsque deux répliques s'enchaînent en 
formant un véritable échange, une question obtenant la réponse 
attendue, une déclaration d'amour trouvant un écho dans la 
bouche du partenaire, un attaque étant suivi d'une repartie, 
Michel Vinaver parle de bouclage”*. Se vorbeşte despre buclaj 
perfect („bouclage parfait”), când conţinutul unei replici trimite 

în întregime la replica precedentă, buclaj strâns („bouclage 
serré”), când o replică reia nu numai cuvintele, ci şi ritmul si 
structura sintactică a replicii precedente şi buclaj întârziat 
(„bouclage à retardement”), când replica aşteptată e separată de 
cea la care trimite prin alte replici. Dacă între replica pronunțată 
şi cea precedentă nu există nici un fel de legătură (nici de sens, 
nici de formă), se vorbeşte despre absenţa buclajului („absence 
de bouclage”) sau non-buclaj, care poate semnifica noncomu- 
nicarea” . 


1.3.2. Repetiţia”” 


Progresia dialogului dramatic se poate realiza şi prin 
diverse tipuri de reluări: de cuvinte, de fraze etc. R. Garapon 
vorbeşte despre. patru tipuri de repetiție: repetiție de cuvinte, de 
fraze, „ballet de paroles”, variatiuni pe o anumită temă”. „Ballet 
de paroles” (baletul de cuvinte) este constituit din reluarea 
aceloraşi termeni sau fraze între doi sau mai multi interlocutori”, 
iar variatiunile pe o anumită temă, din repetarea aceleiaşi idei cu 
ajutorul unor cuvinte diferite“. 

Repetitia consolidează legătura semantică şi sintactică 
între replici şi asigură înlănţuirea textului dramatic: „Les répétitions, 
du fait même qu'elles sont répétitions, enchaînent le texte”, 


scrie P.Larthomas. 


1.3.3. Întreruperea” 


Dialogul dramatic conţine, frecvent, întreruperi vo/untare 
sau involuntare de replici, procedee folosite în scop expresiv. 
Întreruperile sunt involuntare când personajul interlocutor inter- 
vine înainte ca personajul locutor să-şi fi terminat fraza. Aceste 
întreruperi dau dialogului rapiditate, asigurând succesiunea şi 

înlănţuirea temelor. A | 
Dacă personajul care vorbeşte îşi întrerupe deliberat 


replica, întreruperea este voluntară. Ea poate traduce o intensă 
luptă interioară, poate fi semnul unei emoții puternice, care 
împiedică personajul să-şi continue replica etc. Referindu-se la 
motivele care determină personajul locutor să-şi întrerupă inten- 
tionat replica, P.Larthomas enumeră, printre altele: personajul 
nu-si găseşte cuvintele, îşi dă seama că va pronunța cuvinte 
imprudente, remarcă o reacţie ostilă a interlocutorului său”. 


2. Dialogul din textul narativ | 


În textul narativ, dialogul constituie, alături de monologul 
interior şi de stilul indirect liber, una dintre modalităţile de rea- 
lizare a naraţiunii şi de încorporare a elementelor de limbă vor- 
bită în opera literară“. 

Deşi este „în sine tot o formă a genului dramatic”*, în 
textul narativ dialogul are o serie de particularități gramaticale 
şi stilistice, care-l deosebesc de dialogul dramatic şi-i dau, după 
cum precizează W.Kayser, „un caracter întru totul epic”“. 

Dialogul din textul narativ compune planul personajelor, 
fiind principala modalitate de reproducere a vorbirii acestora. 


-< “Spre deosebire de textul dramatic, în textul narativ, limita dintre 


“planul personajelor (care cuprinde dialoguri, monologuri) şi cel 
al autorului (cuprinzând naraţiune, descriere) poate fi adesea 
estompată prin stil indirect, indirect liber sau direct legat. 

„2.1. Funcţiile dialogului din textul narativ 


nc D Ro de mn A 

, , , portret, analiză, dialo- 
gul nu se limiteazä la reproducerea conversatiei dintre douä sau 
mai multe personaje, ci reprezintă un procedeu narativ, cu 
funcții şi efecte precise. 

Introducerea dialogului - procedeu specific literaturii dra- 
matice - în textul narativ constituie o modalitate de a diversifica 
şi de a anima expunerea. În acest sens, referindu-se la efectele 
folosirii dialogului în roman, N. Gelas precizează că dialogul dă 
viață textului: „donne de la vie au texte”, face să trăiască perso- 
najele: „fait «exister» les personnages” şi creează impresia de 
autenticitate, de real: „«rend vrai»”*. | 

Se poate vorbi, în general, despre urmätoarele functii de 
bazä ale dialogului din textul narativ: functia expozitivä, functia 
de caracterizare a personajelor si funcția dramatică, de 
reprezentare sau, în termenii lui S. Durrer, „funcția de actiune”*. 


2.1.1. Functia expozitivă 


Dialogul cu funcție expozitivă face cunoscute cititorului 
o situaţie sau un eveniment, împrejurările acestuia, principalele 
personaje pe care le implică“. El apare, de obicei, însă nu 
exclusiv, la începutul textului narativ. 


2.1.2. Funcţia de caracterizare a personajelor 
În textul narativ, caracterizarea personajelor se poate rea- 


liza în mod direct, când, prin replicile schimbate între ele în 
cadrul dialogului, personajele îşi dezvăluie trăsăturile de carac- 

ter, sentimentele, gândurile, intenţiile. Deoarece dialogul exte- 
riorizează lumea interioară a personajelor, F. Argod-Dutard 
vorbeşte despre „funcţia expresivă a dialogului din textul 
narativ. Când, prin replicile schimbate între ele, personajele 
prezintă alte personaje, funcţia de caracterizare a dialogului se 
realizează în mod indirect. Chiar dacă „personajele pot fi 
prezentate şi de narator”!, dialogul reprezintä procedeul care 
exprimă „ceea ce nici O altă tehnică romanescă n-ar îngădui să 
se releve sau să se întrevadă ”“. 


2.1.3. Funcţia dramatică sau de acțiune 


În textul narativ, dialogul constituie o modalitate de 
reprezentare a evenimentelor şi de progresie a acțiunii, având 
funcţie dramatică. Dialogul face să avanseze acțiunea şi oferă 
cititorului posibilitatea de a urmări singur desfăşurarea eveni- 
mentelor relatate, ca şi cum acestea s-ar petrece în faţa lui pe o 
scenă. Astfel, prin intermediul dialogului, naraţiunea, fiind cu- 
prinsă în replicile personajelor, e percepută ca reprezentare, nu 
ca relatare. 

Tz. Todorov consideră că reprezentarea şi relatarea sunt 
cele două modalități fundamentale ale narațiunii, potrivit fap- 
tului că „un scriitor ne «arată» lucrurile, în timp ce cutare altul 
nu face decât să ni le «spună»”?. Dialogul reprezintă elementul 
esenţial al naraţiunii percepute ca reprezentare, naraţiune dra- 
matică sau „scenică”, după expresia lui B. M. Eihenbaum, care 
+3 a Prela o mai veche distincţie formulată de O. Ludwig între nara- 

Hunea propriu-zisă („die eigentiiche Erzahiung”) şi narațiunea 
scenică („die szeniche Erzahlung”)“. În narațiunea scenică 
personajele se deplasează ca pe scenă, iar cititorul vede si aude 
doar ceea ce fac şi ceea ce spun aceste personaje, autorul şi 
naratorul părând a fi dispărut. 

PEN Pentru proza lui Caragiale, această distincție este absolut 
ară, întrucât dialogul din textul narativ se apropie foarte 

mult de dialogul dramatic şi are, prin excelență, funcţie de 
reprezentare. Autorul e preocupat şi în proză de specificarea 
unor detalii „scenice”, care privesc indicarea decorului, intrarea 
sau ieşirea din scenă a personajelor etc., întocmai ca în dialogul 
dramatic. Caragiale îşi lasă personajele să se manifeste liber şi 
îşi reduce foarte mult intervențiile, apărând „cel mult, ca spec- 
tator al unor scene în curs de desfăşurare”. 

În cercetările de teorie a prozei, B. M. Eihenbaum, subli- 
niind larga utilizare, în romanul secolului al XIX-lea, a dialo- 
gului, alături de descriere si portret psihologic“, se opreşte si 
asupra funcțiilor dialogului din textul narativ. Dialogul este defi- 
nit ca un procedeu al artei narative, care are o dublă funcţie: de 
caracterizare a personajelor şi funcţie dramatică sau de acțiune, 
el contribuind la realizarea şi la desfăşurarea acțiunii epice: 
„Câteodată, scrie Eihenbaum, aceste dialoguri sunt prezentate ca 
o simplă convorbire care ne desenează portretele personajelor 
prin intermediul replicilor lor (Tolstoi), sau care este numai O 
formă mascată de naraţiune şi, prin aceasta, fără caracter 
«scenic»: dar, câteodată, dialogurile capătă o formă pur dra- 
matică şi au mai putin funcţia de a caracteriza personajele prin 
replicile lor, decât cea de a face acțiunea să avanseze. Astfel, ele 
devin elementul fundamental al construcţiei””. 

Deoarece uneori dialogul din textul narativ nu face nici 
să avanseze acţiunea, nici nu contribuie la caracterizarea perso- 
najelor, ci doar realizează o simplă tranziţie spre descrierea unui 
personaj sau spre introducerea unei noi acțiuni, S. Durrer vor- 
beşte şi despre o funcție de. tranziție a dialogului: ,/.. ./ un certain 
nombre de dialogues ne semblent pas faire progresser l'action à 
proprement parler ni apporter grand-chose- sur le plan de la 
caractérisation pas plus sur celui de la description. Ils semblent 
avant tout être là pour rendre vraisemblable une péripétie 
ultérieure”. 

Chiar dacă dialogul reprezintă un constituent important 
al structurii compoziționale a textului narativ, autorul nu-l poate 

folosi în mod exclusiv şi nu poate renunța la alte procedee 
narative, precum narațiunea propriu-zisă, monologul interior, 
stilul indirect liber (în secolul al XVIII lea, romanele concepute 
sub formă exclusiv dialogată au reprezentat o experiență nereu- 
sitä). , ` i A 
Esentialä în opera narativă este legătura dintre pasajele 
de reprezentare şi cele de relatare, deci dintre dialog şi naratiu- 
nea propriu-zisă, interferența dialogului cu alte procedee 
narative (monologul interior, stilul indirect liber). In acest sens, 
G Genette subliniază că, într-o operă epică, oricât de întinse ar fi 
pasajele de dialog sau de discurs în stil direct, acestea putând, 
uneori, depăşi naraţiunea (,le récit”), opera rămâne în esență 
narativă, deoarece dialogurile sunt încadrate şi conduse de părțile 
narative, care reprezintă „fondul ” sau „trama discursului ei 7. 
Prezenta stilului direct în textul narativ nu este suficientä 
pentru instalarea relatiei de dialog, ci este necesar ca vorbirea 
directă să implice interacțiunea personajelor. Lipsa acestei inter- 
acţiuni face, uneori, ca intervenţiile în stil direct să fie lipsite de 
replică şi să devină doar simple insertii în narațiune; alteori, 
replica poate fi înlocuită cu secvențe. în stil indirect. Pentru 
dialogul din opera narativă, importantă este însă relaţia acestor 
intervenții în stil direct (atât a celor care redau vorbirea 
personajelor, cât şi a celor lipsite de replică) cu verbele de 
declaraţie (de tipul a spune, a întreba, a răspunde) care le 
introduc. Faţă de acestea, intervenţiile în stil direct se află în 
| „Taport de dependență semantică şi independenţă sintactică“, 
„i. Taport care marchează deosebirea esenţială dintre vorbirea directă 


ig s 


si vorbirea indirectă. 

| Printre modalităţile de introducere a intervențiilor în stil 
direct într-o operă narativă, D.Almenberg enumeră, alături de 
verbele de declaraţie (sau echivalentele lor), termenii compuşi, 
perifrazele şi „fraza întreruptă sau trunchiată ”, din care lipseste 
verbul de declaraţie: „La presentation d'une réplique se fait 

généralement soit par terme simple, c'est-à-dire par un verbe 
déclaratif ou son équivalent placé ou bien avant, ou bien en 
incise à l'interieur, ou a la fin d'une réplique, soit par «phrase 
tronquée», c'est-à-dire avec ellipse du verbe, soit par terme 
composé ou periphrase”“!. Omisiunea verbelor de declaraţie are 
efect stilistic: ea dă vivacitate stilului, măreşte impresia de veridi- 
citate şi imprimă caracter dramatic întregului discurs narativ. Frec- 
vent, intervențiile în stil direct pot fi introduse şi prin fraze care 
indică un gest, o mişcare, mimica, modul de a vorbi al perso- 
najelor, fraze numite de D. Almenberg „phrases d'indication”?. 

Verbele de declaraţie, la fel ca şi diversele comentarii 
privind gesturile, mimica, intonatia personajelor, decorul, 
aparțin naratorului. Referindu-se la dialogurile din textul narativ, 
W. Kayser subliniază că în cuprinsul acestora „povestitorul nu le 
dă cuvântul numai personajelor. El prezintă replicile, le însoţeşte 
cu indicaţii despre gesturi şi mimică”*. Astfel, replicile care 
compun dialogul interpersonaje sunt însoțite de „didascalile” 
naratorului, care pot cuprinde, pe lângă simple indicaţii „scenice” 
ori „remarci explicative, de tipul «zise el», «răspunse el»”%, date 
care completează substanţa epică a narațiunii. 

Faţă de teatru, unde personajele vorbesc direct, în textul 
narativ, medierea realizată de narator e fundamentală. Aceasta a 
fost considerată, de altfel, deosebirea esenţială dintre dialogul 
narativ şi cel dramatic, definite ca fiind, primul, dialogul în care 
„autorul e prezent în operă”, iar celălalt, dialogul în care „nicio- 
dată autorul nu intervine”®.. 


4] 


CE Scanned with OKEN Scanner 


NOTE 


1. Vezi Liana Pop, Pentru o definiție a dialogului, în Semiotică şi poetică, I, 
Contribuţii la studiul dialogului, Universitatea Cluj-Napoca, Facultatea 


de Filologie, 1984, p.1. 

2. Despre principiul imitafiei în opera literară, vezi Aristotel, Poetica, Bucureşti, 
Editura Academiei, 1965, p.53, 59-62, 89. 

3. H. Plett, Ştiinţa textului şi analiza de text, Bucureşti, Univers, 1983, p.342. 

4. Vezi CarmenVlad, Prolegomenă, în Semiotică şi poetică, vol.cit., p. III. 

5. Despre „enunţurile ficționale” şi „enunţurile de realitate”, vezi Kate Hamburger, 
Logique des genres littéraires, Paris, Seuil, 1986, p.54. 

6. Kate Hamburger, op. cit, apud G. Genette, Introducere în arhitext. 
Fictiune si dictiune, Bucuresti, Univers, 1994, p.98. 

7. Ibidem. 

8. Ibidem, p.116. 


9. Discursul teatral conţine tot ceea ce se referă la text: didascalii, dialoguri, 
monologuri, aparté-uri. In Lire le théâtre, Paris, Ed. Sociales, 1977, 
p.226, Anne Ubersfeld defineste discursul teatral ca ansamblu de 
semne lingvistice produse de autorul dramatic: „l'ensemble de signes 


linguistiques/.../, ensemble que l'on peut rapporter au scripteur 
(«auteur») comme sujet de l'énonciation.” 


10. Apud M. Pruner, L'analyse du texte de théâtre, Paris, Dunod, 1998, p.22. 
11. Anne Ubersfeld, op. cit. p.20. 


12. R. Ingarden, L'oeuvre d'art littéraire, Lausanne, L'Âge d'Homme, 1983, 
p.179. 


13. A. Couprie, Le théâtre, Paris, Ed. Nathan, 1995, p.17. 


14. Enunfarea reprezintă actul producerii unui enunţ de către un subiect: „On 
appelle énonciation l'événement singulier que constitue la production 
d'un énoncé par un sujet”, Anne Ubersfeld, Les termes clés de 

l'analyse du théâtre, Paris, Seuil, 1996, p.36. Despre enunţare, vezi si 


D. Maingueneau, Les termes clés de l'analyse du discours, Paris, 
Seuil, 1996, p. 36-37. 


15. Vezi Anne Ubersfeld, op. cit., p. 36. 
16. M. David, Le théâtre, Paris, Belin, 1995, p.126. 


17. M. Pruner, op.cit., p.16. Despre caracterul ambiguu al didascaliilor, vezi 


si Anne Ubersfeld, op.cit., p.30. 


18. Despre didascalii, vezi M. David, op.cit., p.126; A. Couprie, op.cit., p.7; 


M. Corvin, Dictionnaire encyclopédique du théâtre, Paris, Bordas, 
1995, p.227; Anne Ubersfeld, op.cit., p.29-31. 


19. Anne Ubersfeld, op.cit, p.30. 


20. É. 


Duchâtel, Analyse littéraire de l'oeuvre dramatique, Paris, A. Colin, 
1998, p.12. 


21. Despre accidentele de limbaj si de vorbire, vezi P. Larthomas, Le 


langage dramatique, Paris, A. Colin, 1972, p.223-227. 


- 22, Ibidem, p.219. Despre transformarea accidentelor de limbaj si de vorbire 


în efecte de stil în limbajul dramatic, vezi şi P. Larthomas, Technique 
du théâtre, Paris, Presse Universitaire de France, 1985, p.14: „Le 
langage dramatique, qui veut imiter la vie, utilise ces accidents; mais 
ce ne sont plus des accidents, puisqu'ils sont voulus et préparés: ils 
deviennent autant d'effets, au sens plein du terme.” 


23. J. Scherer, La dramaturgie classique en France, Paris, Nizet, f.a., p.76. 
24. Vezi P. Larthomas, Le langage dramatique, Paris, A. Colin, 1972, p.239-247. 
25. Despre coeziune şi coerenţă, vezi Semiorică şi poetică, IL, Textul şi 


26. T. 


coerenţa, Universitatea Cluj-Napoca, Facultatea de Filologie, 1989. 
Coeziunea şi coerenţa constituie „principii ale textualităţii, în sensul 
că prin ele se asigură contiguitatea textului, deci a comunicării /.../, 
coeziunea se bazează, mai ales, pe dependențe gramaticale, iar 
coerenţa, pe dependențe de interpretare semantică.” (p.36); Vezi şi 
D.Maingueneau, Les termes clés de l'analyse du discours, Paris, Seuil, 
1996, p.16-18: „En général, on considère que la cohésion résulte de 
l'enchaînement des propositions, de la linéarité du texte, alors que la 
cohérence s'appuie sur la cohésion mais fait aussi intervenir des 
contraintes globales, non linéaires, attachées en particulier au contexte, 
au genre de discours.” 


Vianu, în Contexte legate si nelegate din punct de vedere stilistic, din 
LR, 1956, nr.3, p.16-24, enumeră, printre procedeele care asigură 

coeziunea unui text, recurenfa, recuren{a partialä, parafraza, anafraza, 
elipsa, joncţiunea etc. 


27. Vezi P. Larthomas, op.cit., p.260. 
28. Ibidem, p.262. 

29. Vezi R. Ingarden, op.cit. p.322-323. 
30. Ibidem, p.322. 
31. Ibidem, p.323. 


32. P. Larthomas, op.cit., 
vezi şi P. Larthomas, 


p.255. Despre dubla funcție a limbajului teatral, 
Technique du thèâtre, Paris, Presse Universitaire 
de France, 1985, p.12: „/.../ la réplique la plus quelconque est destinée à 
la fois au personnage auquel elle s'adresse et au public. Il y a donc 
deux effets: l'un sur l'interlocuteur (comme dans la vie) qui réagit en 
conséquence, l'autre sur ce juge (au sens très large du terme) qu'est le 
public”. 
33. Anne Ubersfeld, Lire le théâtre, Paris, Éd. Sociales, 1977, p.227-228. 
34. Vezi M. David, op.cit., p.119-125 ; M. Pruner, op.cit, p. 101-106. 
35. M. David, op.cit., p.119. 


36. Despre buclaj perfect, buclaj strâns, buclaj întârziat şi non-buclaj, vezi 
M.David, op.cit., p.119-120 si M. Pruner, op.cit, p.102-103. 


37. Despre repetitie ca procedeu de progresie a dialogului dramatic, vezi 
M. David, op.cit., p.123-125; R. Garapon, La fantaisie verbale et le 
comique dans le théâtre français. Du Moyen Âge à la fin du XVII-è 
siècle, Paris, A.Colin, 1957; P. Larthomas, Le langage dramatique, 
Paris, A. Colin, 1972, p.269-272; M. Pruner, op.cit., p.105-106. 

38. R. Garapon, op.cit., p. 231. | 

39. Ibidem, p. 240. 

40. Ibidem, p. 241. 

4]. P. Larthomas, op.cit., p.271. 

42. Despre întrerupere ca procedeu care asigură progresia dialogului drama- 
üc; vezi M. David, op.cit., p.120-123; P. Larthomas, op.cit., p.265-268; 
M. Pruner, op.cit., p.103-105. 


43. P. Larthomas, op.cit., p.265, 


44. B. în Limbă HA li 
pie pă în Limbă vorbită, limbă scrisă, stil oral, din Studii de poetică 
Slicä, Bucureşti, Editura pentru Literatură, 1966, p.37, arată că 

dialogul, monologul şi stilul indirect liber sunt modalităţi „de realizare 
a stilului oral în creaţia beletristică”. 


45. W.Kayser, Opera literară. O introducere în ştiinţa literaturii, Bucureşti, 
Univers, 1979, p. 267. 


46. Ibidem. 


47. Nadine Gelas, Dialogues authentiques et dialogues romanesques, în 
Échanges sur la conversation, sous la direction de J. Cosnier, Nadine 
Gelas, Catherine Kerbrat-Orecchioni, Paris, Éditions du Centre National 
de la Recherche Scientifique, 1988, p. 331. 


48. Sylvie Durrer, în Le dialogue dans ie roman, Paris, Nathan Université, 1999, 
p.117, vorbeşte despre următoarele funcţii ale dialogului din roman: 
funcţia expozitivă „la fonction d'exposition”, funcția de caracterizare a 
personajelor „la fonction de caracterisation”, funcţia de acțiune „la 
fonction d'action” şi funcția de tranziţie „la fonction de transition”. 

49. Ibidem. 

50. Françoise Argod-Dutard, La linguistique litteraire, Paris, A. Colin, 1998, 
p.63. 

51. R. Bourneuf şi R. Ouellet, în L'univers du roman, Paris, P.U.F., 1972, 
p.183, arată că în roman un personaj poate fi prezentat în patru feluri: 
de el însuşi, de un alt personaj, de un narator heterodiegetic sau de el 
însuşi, de alte personaje şi de narator. 

52. Ibidem, p.197. 

53. Tz. Todorov, Categoriile naraţiunii literare, în Poelică şi stilistică. 
Orientări moderne., Bucureşti, Univers, 1972, p.392. 

54. Vezi B.M. Eihenbaum, Despre teoria prozei, în Ce este literatura? 
Școala formală rusă, Bucureşti, Univers, 1983, p.31. 

55. Liliana Jonescu-Ruxändoiu, Naratiune si dialog în proza românească, 
Bucureşti, Editura Academiei, 1991, p.35. 

56. Despre larga folosire a dialogului în romanul secolului al XIX lea, alături 
de povestire, descriere, portret şi analiză, vezi W. Kayser, op.cit., p.267; 
R. M. Albérès, /storia romanului modern, Bucureşti, 1968, p.87-91; 
T. Vianu, Studii de stilistică, Bucureşti, Editura Didactică şi Pedago- 
gică, 1968, p.22. 


57. B. M. Eihembaum, op. cit., p.33. 
58. Sylvie Durrer, op. cit., p.117. 

59. Vezi G. Genette, Frontiere ale povestirii, în Figuri, Bucureşti. Univers, 
1978, p. 150: „/.../ opera epică, oricare ar fi partea materială a dialo- 
gurilor sau a discursului în stil direct şi Chiar dacă această parte ar 
depăşi pe aceea a naraţiunii (recit), rămâne în esență narativă, prin 
aceea că dialogurile sunt aici în mod necesar încadrate şi conduse de 
părțile narative care constituie, în sens propriu, fondul sau, dacă vrem, 
trama discursului ei.” 

60. Vezi Gramatica limbii române, II, Bucureşti, Editura Academiei, 1966, p.342. 


61. D. Almenberg, La presentation des répliques chez quatre auteurs contem- 
porains, în „Studia neophilologica”, 1958, vol.XXX, nr.2, p.201. Refe- 
rindu-se la „fraza trunchiată” (la „phrase tronquée”), D. Almenberg 
arată că aceasta omite verbul de declarație şi se opreşte fie asupra unei 
conjunctii (si, dar), fie asupra unui adverb (apoi, atunci, etc.), urmate, 
în general, de un complement circumstanfial (ex. „Şi deodată: ... ”) sau 
uneori doar de un substantiv ori de un pronume (ex. „Atunci mama:...”) 
(p. 207). 


62. Ibidem, p. 202. 
63. W. Kayser, op. cit., p. 267. 
64. B.M. Eihenbaum, op.cit., p.33. 


65. Vezi Suzanne Guellouz, Le dialogue, Paris, P.U.F., 1992, p.82: „Une 
distinction est généralement établie entre le dialogue narratif et le 
dialogue dramatique, /.../ définis par Sperone Speroni comme étant 
l'un «celui où l'auteur est présent dans l'oeuvre» et l'autre «celui où 
jamais l'auteur n'intervient»”. 

B. PROCEDEELE DIALOGULUI 
DIN OPERA LUI TI. L. CARAGIALE 


În general, dialogul din opera lui I. L. Caragiale este 
construit printr-o serie de procedee specifice, care determină 
apariţia unor tipuri particulare de replici: replici repetate, replici 
întrerupte, replici narative. Acestea sunt proprii atât dialogului 
din teatru, cât şi celui din proza scurtă, având în vedere carac- 
terul ei accentuat dramatic. 


I. Dialogul construit prin repetarea replicii 


Considerată un element de retorism, repetiţia în dialog; 
creează, după cum arată M. Cvasnâi Cătănescu, un tip aparte de 
replică sau de relații între replici”. Replica bazată pe reluare este 
specifică pentru comunicarea orală. In general, modelul dialo- 
gului cu replici repetate din textul literar îl constituie dialogul 
din limba vorbită şi, mai ales, cel din vorbirea populară. 

În structura dialogului, repetiţia este un procedeu afectiv, 
care, datorită efectului de insistență, evidenţiază îndeosebi functia 
emorivă a limbajului, repetiţia exprimând atitudinea locutorului 
față de propria sa replică sau față de replica partenerului de 
dialog. Reluarea de către locutor a unor secvențe din replica 
anterioară a partenerului de dialog reprezintă, după cum preci- 
zează T. Slama-Cazacu, „mijlocul cel mai frecvent prin care se 
exprimă atât afirmarea, adeziunea la replica interlocutorului, cât 
ŞI - mai ales - opozitia”* În replica locutorului, secvenţa reluată 

are altă semnificație decât în replica de bază a partenerului de 
dialog, ea fiind semnul unei atitudini, a unei reacții. | 

În dialog, repetiţia constituie şi un indice fatic®, deoa- 
rece reluarea totală sau parțială a replicii precedente poate fi 
folosită, în funcţie de situaţie, ca mijloc de întrerupere sau de 
prelungire a comunicării. Când determină revenirea asupra unei 
teme anterioare de dialog, repetiţia suprimă temporar progresia 
comunicării. În situaţia în care locutorul reia o replică intero- 
gativă a partenerului de dialog, repetiţia devine un mijloc de 
prelungire a comunicării, deoarece suplineşte incapacitatea momen- 
tană a locutorului de a da un răspuns, incapacitate care ar duce la 
întreruperea comunicării. 

În funcţie de dimensiunea secventei reluate, repetiţia 
poate fi integrală, când vorbitorul reia întreaga replică a 
interlocutorului, şi parțială“, când vorbitorul reia o parte, de 
dimensiuni variabile, a replicii interlocutorului. Ca poziție, repe- 
titia parțială se poate realiza imediat sau la distantă şi, în funcţie 
de structura secventei reluate, poate fi simplă, când se reia un 
singur cuvânt, şi dezvoltată, când se reiau două sau mai multe 
cuvinte. Atât în cazul repetitiei integrale, cât şi în cel al repetitiei 
parțiale, secvența reluată poate avea aceeaşi formă cu secvența 
de bază sau pot interveni modificări morfologice, sintactice, 
intonationale. | 

Construirea dialogului prin reluarea replicii precedente 
nu este o inovaţie a lui Caragiale. În forme elementare, acest 
procedeu apare la dramaturgii din prima jumătate a secolului al 
XIX lea: C. Bäläcescu, M. Millo, C. Caragiali, V. Alecsandri. În 
textele acestora, repetiţia apare în variante simple şi, aplicându-se 
doar replicilor succesive, are, în general, un caracter mecanic. 
Stilistic, pot fi reţinute efectele comice produse de reluarea 
deformată a neologismelor. La Caragiale însă, acest procedeu de 
inläntuire a replicilor capătă funcţii multiple şi efecte variate în 
organizarea dialogului. Repetitia apare în variante mai compli- 

cate, nu numai în replici succesive, ci şi în cele distanţate. Valo- 
rificând efectele comice ale repetitiei, Caragiale o va impune ca 
pe o modalitate de caracterizare a personajelor şi de parodiere 
a retorismului. 

In opera lui Caragiale, dialogul cu reluări ale replicii pre- 
cedente este caracteristic teatrului (comedii şi drama Năpasta) şi 
schițelor satirice. Dincolo de funcția practică a acestui proce- 
deu, vom distinge, în principal, repetiţia cu funcție comică şi de 
caracterizare a personajelor în comedii si în schiţe şi repetiţia 
cu funcţie reflexivă în drama Năpasta. 

Funcţia practică a repetitiei este evidenţiată de 
încadrarea ei printre „procedeele de înlănțuire” a replicilor în 
dialog. Repetitia constituie un element prin care se realizează 
„înlănţuirea formală” a dialogului („l'enchaînement formel”). 
Acest tip de înlănțuire se caracterizează prin reluarea aceluiaşi 
element lexical sau sintactic în două sau mai multe replici, repe- 
titia evidențiind legătura semantică dintre aceste replici. Aşadar, 
repetiţia consolidează legătura semantică şi sintactică între replici, 
asigurând coeziunea şi coerenţa textului. Referindu-se la această 
funcţie a repetitiei în dialogul literar, I. Tohăneanu vorbeşte des- 
pre „«înnădirea» puternică a replicilor una de alta”, realizată 
prin „obiceiul personajelor (se referă la dialogul din opera lui 
Creangă n.n.) de a introduce, în răspunsul lor, unele elemente 
lexicale din replica imediat anterioară a interlocutorului, supu- 
nându-le /.../, atunci când este cazul, modificărilor gramaticale 
de rigoare”?. 

Din punctul de vedere al extinderii şi al structurii, dia- 
logul din schițele lui Caragiale prezintă tangente importante cu 
cel din comedii. În general, proza scurtă a lui Caragiale ar putea 
fi încadrată în ceea ce B. M. Eihenbaum numea „povestire 
scenică”! Acest gen de povestire pune un mare accent pe 

dialogul dintre personaje şi pe reprezentarea faptelor, nu pe 
relatarea lor: „percepem acţiunile nu ca fiind povestite /.../, ci ca 


49 


CE Scanned with OKEN Scanner 


şi cum ele s-ar petrece în fața noastră pe pir p 
la schitele si la nuvelele lui Caragiale, . La pază 

: iste „scene dramatice”, a căror substanță 
construirea acestora ca nişte „scene cra i h 

x aproape numai la dialog”"”, iar M. Mancaş le remarca 
| not exclusiv dialogatä, uneori chiar dramatizatä””. 
"in amploarea pe care o are, dialogul transformă schițele lui 
Caragiale în nişte scenete. Dintre elementele care evidențiază 
caracterul dramatic al schițelor lui Caragiale, AL Andriescu 
enumeră „dialogul susținut /.../ mişcarea în «scenă», bogăţia ele- 
mentelor de stil oral în vorbirea autorului”!“ şi în cea a persona- 
jelor. | nn 

În schiţele lui Caragiale, ca şi în teatru, planul per- 
sonajelor este predominant. Dialogul dintre personaje are o 
extindere considerabilă, în raport cu spațiul ocupat de narațiunea 
propriu-zisă. Autorul îşi lasă personajele libere, suprimându-şi 
intervenţiile sau reducându-le la maximum; apar doar indicaţii 
despre cadru, mimică, gesturi, care sprijină textul dialogat 
întocmai ca în teatru. Personajele trăiesc numai prin felul în care 
vorbesc, prin dialog, iar faptele de limbă pe care le evidențiază 
dialogul se constituie în mijloc de individualizare şi de satirizare 
a personajelor, în sursă de comic. 

Repetitia ca procedeu de caracterizare se manifestă la 
nivelul planului personajelor'?. Personajul, prin felul în care 
comunică, se comunică şi acest fapt e sesizat de spectator/cititor. 
Limbajul personajelor are, după cum arată R. Ingarden, funcţia 
de a exprima şi de a reprezenta caracteristicile acestora; pornind 
de la felul cum vorbeşte un anumit personaj, spectatorul/citi- 
torul poate să-l individualizeze: „Il s'agit en partie d'exprimer, en 
partie de représenter, par le sens du discours, des qualités des 
personnages, en partie enfin des déductions que peut faire le 
spectateur en partant des qualités caractéristiques du discours 
pour conclure aux traits du caractère du personnage qui parle”"*. 

In ceea ce priveşte limba personajelor lui Caragiale, a 

devenit deja un loc comun afirmația că aceasta reprezintă, în 
special prin aspectele ei comice, principalul mijloc de carac- 
terizare a personajelor. În dialogul din comediile şi din schiţele 
satirice, repetiţia se înscrie printre modalitățile de individuali- 
zare a personajelor prin limbaj, ea evidențiind însuşirea greşită 
a formei (prin diferite tipuri de deformări fonetice) sau a sensu- 
lui unor neologisme: etimologiile populare, tautologiile, acorda- 
rea de sensuri neadecvate unor termeni!” reprezintă forme ale 
inadecvării semantice a neologismului. În general, neologismul 
şi, mai ales, neologismul deformat reprezintă un element lexical 
de bază, cu ajutorul căruia Caragiale îşi caracterizează perso- 
najele comice. Reluarea unor neologisme deformate dezvăluie, 
în special, nivelul precar de instrucţie şi neputinta intelectuală a 
personajelor din lumea comediilor şi a schițelor satirice, perso- 
naje faţă de care autorul îşi exprimă atitudinea negativă, critică. 
Astfel, prin repetiţia deformată, Caragiale nu conferă limbajului 
numai funcție de caracterizare, ci si funcție critică. 

Ca procedeu comic, repetiţia se manifestă prin valori- 
ficarea, în special, a deformării comice a neologismelor. Defor- 
mările de limbaj reprezintă, în opinia lui P. Larthomas, „cazuri 
particulare ale fanteziei verbale”'* a autorului, fantezia verbală 
fiind unul dintre procedeele cele mai vechi ale comicului. La 
Caragiale, fantezia verbală e în concordanţă cu adevărul psiho- 
logic al personajelor şi cu semnificația operei. 

În limba română literară, deformarea neologismelor ca 
sursă de comic verbal nu apare, după cum se ştie, o dată cu 
Caragiale. Textele „primilor dramaturgi” (C. Facca, C. Bălăcescu, 
C. Caragiali, M. Millo) anticipează acest procedeu comic, care 
va deveni foarte productiv şi la Alecsandri. Dar, în comediile lui 
Caragiale, asistăm la o lărgire a funcţiei stilistice a neologis- 
mului, pusă în legătură şi cu noua etapă a procesului de adaptare 
a neologismelor de la sfârşitul secolului al XIX lea. Faţă de 
etapa anterioară (1830-1850), acum neologismele capătă am- 
ploare; ele pătrund în categorii noi de vorbitori, extinzându-se 

aproape în toate mediile sociale, care, aflându-se în contact 
recent cu neologismul, se caracterizează „tocmai printr-o mai 
accentuată sau mai scăzută receptivitate ŞI „adaptabilitate la 
limbajul neologic”!*, cum scrie M. Mancaş. Pătrunderea neolo- 
gismelor şi în rândul vorbitorilor semiinstruifi îngreunează 
procesul adaptării acestor termeni la sistemul limbii române. 

În drama Năpasta, dialogul este mai rar construit prin 
reluarea parțială sau totală a replicii precedente. Repetitia are 
aici o accentuată funcție reflexivă şi apare, îndeosebi, sub forma 
ecoului. Lipsite de nota comică din comedii, reluările în ecou 
exteriorizează reacţiile pe care le au personajele în timpul 
dialogului, fiind semnul frământării şi al tensiunii interioare. 

Urmărind repetiţia ca procedeu prin care se realizează 
legătura între replici în dialogul din teatrul şi din schiţele lui 
Caragiale, avem în vedere, mai ales, reluările care afectează 
relația propriu-zisă de dialog, care apar deci într-o succesiune de 
două sau mai multe replici emise de locutori diferiți şi, mai rar, 
repetițiile din interiorul aceleiaşi replici. 


1. Repetarea parțială a replicii anterioare 


Repetarea parțială se referă la reluarea unui cuvânt sau, 
prin extindere, a unui fragment (de dimensiuni variabile) din 
replica anterioară. Se poate realiza la distanță şi imediat, ambele 
tipuri având, după clasificarea propusă de M. Cvasnâi Cătănescu,; 
patru variante, în funcție de combinaţiile intonationale: repetarea 
inlerogativă d unei secvențe eniinţiative, repetarea interogativă 
d unel secvenţe interogative, repetarea enunţiativă a unei sec- 


ee interogative ŞI repetarea enunţiativă a unei secvente enun- 
Ialive“. i 

1.1. Repetarea interogativă a unei secvenţe enuntiative 


1.1.1. Repetarea parțială la distanță 


Reluarea interogativă a unei secvențe enuntiative 
reprezintă în dialog un mijloc obişnuit de exteriorizare a 
atitudinii locutorului față de comunicarea interlocutorului; ea 
marchează, în special, reacţia negativă, dezacordul locutorului 
față de replica anterioară a partenerului de dialog, devenind 
astfel „punctul de plecare al comentariului unui replici recep- 
tate”*. 

În dialogul din teatru, Caragiale valorifică îndeosebi 
variante complicate ale repetitiei interogative, în care termenii 
reluati sunt dispuşi în mai multe enunturi autonome, iar reluarea 
se realizează atât în replica ce urmează intervenției de bază, cât 
şi într-o replică mai distantatä. Reluarea interogativă multiplă 
suprimä temporar progresia dialogului, deoarece se revine la 
secvenţe care prezintă interes pentru unul dintre locutori; acesta 
„rămâne «în urmă», scrie T. Slama-Cazacu, interesat de infor- 
matia transmisă prin una dintre replici, care uneori îi trezeşte 
diferite asocieri şi îl determină chiar să încerce o deviere a 
dialogului către tema care îl domină în acel moment”. Efectul 
de insistență pe care-l implică revenirea asupra unor secvențe 
anterioare poate determina uneori rezolvarea unor confuzii, 
repetiţia interogativă multiplă având, în aceste situaţii, funcție 
dramaturgică: 


„Pampon: Nu e nici o încurcătură, mişelule! Amanta ta, Miţa, 
îți scrisese de miercuri că te aşteaptă, că Mangafaua 
pleacă la Ploesti ... 


Crăcănel: Miercuri?... Ploeşti ?... Mangafaua?... | 
Pampon: Da, si tu, Bibicul, în loc să te duci la ea, o părăseşti şi 

te dai pe furis la amanta mea, la Didina /.../ 
i toc): Stäil stăi Dumnezeu! 
xcănel (acelaşi joc): Stăi! stăi, omule, pentru ” 
pics Mia? miercuri? Ploesti? Mangafaua?... Dumne- 
zeule! am o bănuială ... Arată-mi biletul... Eu am 
fost miercuri la Ploeşti...”* (D.C., O., I, p.279). 


În drama Năpasta, reluările interogative multiple, în 
replici distantate, sunt semnul tensiunii dintre personaje, subli- 
niind rezonanța profundă pe care replica unuia o are asupra 


celuilalt: 


| „Gheorghe: /.../ Eu m-am hotărât să plec din satul ăsta... 
Anca (repede): Să pleci? | 

Gheorghe: Da... /.../ 

Anca (tristă): Pleci! | 

Gheorghe: Da... Lumea a cam simțit /.../ 

Anca: Care va să zică, pleci?... adevărat?” (O., L p.334). 


Reluarea interogativă a unei secvenţe din replica 
anterioară a partenerului de dialog ia uneori forma întrebărilor 
„cvasi-ecou”2. În aceste întrebări personajul locutor reia, ca un 
ecou, o secvenţă din replica personajului interlocutor, adăugând 
la început un cuvânt interogativ, un pronume (care, ce) sau un 
adverb (când, cum, unde). Întrebările „cvasi-ecou” înläntuie dia- 
logul, dinamizându-l în acelaşi timp, deoarece, de cele mai 
multe ori, aceste întrebări sunt eliptice de predicat: 


„lordache: /.../ Acu, pentru că ni s-a întâmplat o istorie cu un 
spiţer, à hotărât d. Nae să dea la tipografie să i le 
facă cu numere /.../ (biletele de abonament la 
frizerie, n.n.) 

Pampon: Cu un spiter? Ce istorie?” (D.C., O., I, p.227, vezi şi 
C.L., p.87) 

Când apare imediat la începutul replicii secunde, 
repetiţia interogativă introduce intervenția propriu-zisă (constatare, 
apreciere, întrebare etc.) a personajului locutor, subliniind tot- 
odată şi surpriza acestuia față de replica partenerului de dialog; 


„Pampon/.../ După ce mă ataci la sacrul meu amor, amägesti o 
ființă nevinovată ... o femeie... femeie! ochi alu- 
necoşi, inimă zburdalnică!.. 

Crăcănel (urmându-şi jocul): Eu? amăgesc o femeie?... Eu nu 
am amăgit nici o femeie; ele m-a amăgit pe mine 
1.. (DC. O., I, p.278, vezi si N.F., p.65). 


În comedii, când termenul reluat interogativ declanşează 
echivocul din cauza polisemantismului său, repetiţia devine 
procedeu comic. În D-ale carnavalului, un substantiv precum 
mazu trimite, pentru partenerii de dialog (Didina şi Catindatul), 
la referenti diferiţi: pentru unul este substantiv propriu, repre- 
zentându-i chiar numele de familie: Didina Maz zu, pentru celălalt, 
mazu este substantiv comun, însemnând „adaos, supliment la 
jocul de cărți”. Acordarea de semnificații diferite aceluiaşi termen 
în vorbirea a două personaje reprezintă un procedeu prin care se 
realizează comicul verbal. Prin încurcăturile pe care le provoacă, 
echivocul de limbaj poate avea urmări asupra evoluției intrigii: 


„Catindatul: Pe două consumätii şi-o guritä mazu (râde). 
Straşnic tachinez...(...) 
Didina (aparte): Mazu? m- ii. LAS J (D.C. O., I, p.266). 


Efecte comice are şi ee Wewa a unui 
neologism deformat în urma aplicării unei etimologii populare. 
Acest fenomen lingvistic se datorează asemănării fonetice a 
două cuvinte, unul mai vechi si altul mai recent (un neologism) 
si are la bază necunoasterea sensului termenului recent pătruns 


55 


Œ Scanned with OKEN Scanner 


în limbă, a cărui formă € modificată sub influența termenului 
mai vechi. În cadrul etimologiei populare se manifestă, după 
cum subliniază G. Genette, „une tendance à amener toute forme 
nouvelle à une forme voisine plus connue”™. Etimologia popu- 
lară are loc la cuvintele recent împrumutate, pentru a căror 
folosire corectă se cere o anumită pregătire intelectuală, care 
lipseşte personajelor din comediile şi din schițele lui Caragiale. 
În Conu Leonida fată cu reacţiunea, deruta personajelor în fața 
neologismului moraloriu se traduce prin înlocuirea acestuia cu 
un paronim ridicol, murături, înlocuire care dezvăluie trivia- 
lizarea noțiunii. Contrastul dintre ceea ce vrea să spună perso- 
najul şi ceea ce spune creează efecte comice: 


„Leonida: Şi al treilea, că se face şi lege de murături. 
Efimita: Cum lege de murături? ” (O., L p.87). 


Astfel de înlocuiri, frecvente în comediile şi în schițele 
lui Caragiale în cadrul etimologiilor populare, evidenţiază nivelul 
precar de instrucţie şi de cultură al personajelor, care, incapabile 
să rețină termenii noi sub forma lor corectă, nu se pot apropia de 
limba literară. 

Stilistic, pentru reluarea interogativă a unei secvenţe 
enunfiative, semnificative sunt, în dialogul din comedii, formele 
„primare de stil indirect liber”#, cum le numeşte M. Mancaş, 
bazate pe reluarea ironică, de către personajul locutor, a unor 


secvențe din replici precedente (uneori mai distantate) ale parte- 
nerului de dialog: 


„Leonida: /.../ Omul, bunioarä, de par egzamplu, dintr-un 
nu-ştiu-ce ori ceva, cum e nevricos, de curiozitate, 
intră la o idee; a intrat la o idee? fandacsia e gata; 
ei! şi după aia, din fandacsie cade în ipohondrie /.../ 


Œ Scanned with OKEN Scanner 


Efimita (sărind din pat): E idee, Leonido? /.../ (aprinzând 
lampa): E fandacsie, bobocule? /.../ E ipohondrie, 
soro?” (C.L., O., I, p.91-92). 


Repetitia interogativä partialä, dublä sau triplä, apare la 
Caragiale şi ca procedeu de organizare internă a replicii secunde, 
determinând gruparea ritmică, binară sau ternară”, a secventelor 
componente. Uneori, aceeaşi repetiție funcționează atât ca pro- 
cedeu de organizare internă a replicii secunde, cât şi ca element 
de legătură între replici. Totodată, Caragiale valorifică si 
capacitatea termenului reluat multiplu de a declanşa efecte 
comice, provenite din jocurile de cuvinte pe care d determină 
datorită polisemantismului său: 


„Jupân Dumitrache: Chiriac! Chiriac!... Eu arz în foc şi toți 
trag la aghioase! Eu arz de onoarea mea de familist 
si lor de somn le arde... Chiriac! /.../ 

Chiriac (ştergându-se la ochi, în costum de noapte, vine moale 
de somn, din stânga): Ce-i jupâne? ce s-a aprins? 
arde? unde arde?” (N.F, O., I, p.60; vezi şi D.C., 
p.305). 


Provocând ritmarea excesivă a vorbirii personajului 
locutor, repetiţia multiplă distantatä creează, în comedii, efecte 
de automatism verbal, cu funcţie de caracterizare. J. Scherer 
arată că repetiţia, asemeni unei oglinzi care dilată („un miroir 
grossissant”), poate amplifica ridicélul unui personaj”. În O scri- 
soare pierdută, replicile lui Dandanache conțin adesea reluări 
multiple ale unor secvențe din replica anterioară a partenerului 
de dialog, reluări care sunt o sugestie a senilității personajului. 
M. Popa sublinia, în acest sens, că „repetiţia e comică prin 


monotonia ei, pentru că divulgă ideea fixă, iar aceasta indică 
vidul cerebral”?”, 

„Zoe (...): D-le Dandanache, mi-ai promis să nu mai pomenesti 
de istoria asta... 

Dandanache: Eu am promis? (repede) când am promis? cui am 
promis? te am promis? (...) CSP, 0, L p:219), 


1.1.2. Repetarea parțială imediată 


În general, repetarea parțială imediată e reprezentată în 
dialog sub forma anadiplozei, „figură de repetiție”*, care constă 
în „repetarea unui cuvânt sau grup de cuvinte din finalul unei 
unităţi sintactice sau metrice, imediat (sau aproape imediat) la 
începutul unităţii sintactice sau metrice următoare””. Structurile 
dialogice se bazează frecvent pe anadiploză. Caragiale consoli- 
dează şi diversifică acest procedeu de înlănțuire a replicilor, 
impus, în dialogul din textul dramatic, de V. Alecsandri. 

În dialogul din teatrul şi din schiţele lui Caragiale, se 
observă preferința pentru anadiploza în varianta enuntiativ-inte- 
rogativ, folosită atât ca procedeu de realizare a legăturii între 
replici, cât şi ca modalitate de exteriorizare a reacției persona- 


jului locutor (surpriză, dezaprobare etc.) față de replica ante- 
rioară a partenerului de dialog; 


„Veta; /.../ tu ai dat nas amploiatului să se tie după noi, de mi-am 
găsit beleaua cu Chiriac... | 

Zita: Cu Chiriac?” (NE, O., I, p.64; vezi si p.52 si N, 
p.331-332, 333). 


„Prevenitul: Licenţa o plăteşte domn' Mitică. 


Leanca: Domn' Mitică?... să fie al dracului care minte?” 
(Justiţie, O., II, p.34). 

Secventele reluate imediat sunt de obicei de dimensiuni 
reduse. Anadiplozele dezvoltate sunt mai putin frecvente la 
Caragiale (vezi O., I, p.250, 279, 333). Din punct de vedere 
morfologic, pot fi reluate imediat substantive proprii (vezi 
exemplele anterioare), însoțite sau nu de prepozitii, substantive 
comune, precedate de articolul nehotărât sau de prepozitii, 
adjective, verbe: „de la «lunion»... / De la «lunion»?” (O., I, 
p.52) „Crăcănel /Cräcänel?” (p.251), „În Bulgaria / În Bulgaria?” 
(p.281); „în bal/În bal?” (p.273); „o damä/O damă?” (p.286); 
„turbat/Turbat?” (p.51), „L-am pierdut/L-ai pierdut?” (p.253). 
La verbe apar, de obicei, modificări de persoană, în urma alter- 
nării vorbitorilor. 

Anadiplozele care conţin termeni polisemantici devin, 
în dialogul din comedii, procedee comice. În O noapte furtu- 
noasă, adjectivul turbat are înțelesuri diferite pentru partenerii 
de dialog. Unul dintre aceştia îl foloseşte cu sensul figurat, 
„nebun de dragoste”, celălalt îi atribuie sensul propriu, literal, 
„om bolnav de turbare”. Întelesurile diferite date de locutori 
aceluiaşi termen duc la reciproca neînțelegere, care declanşează 
comicul: 


„Rică: /.../ Sunt nebun de amor; da, fruntea mea îmi arde, 
tâmplele-mi se bat, sufer peste poate, parcă sunt 
turbat. : 

Veta: Turbat?... Domnule, spune-mi degrab', c-aminteri, strig: 
cine eşti, ce poftesti, ce cauţi pe vremea asta în 
casele oamenilor?” (O., I, p.51). 

1.2. Repetarea interogativă a unei secvenţe interogative 


1.2.1. Repetarea parțială la distanță 


Reluarea interogativă a unei secvenţe dintr-o întrebare 
reprezintă o modalitate emfatică de introducere a răspunsului; 
reluarea întrebării prefateazä, anunţă răspunsul propriu-zis. 

Şi în dialogul din teatrul şi din schițele lui Caragiale, 
funcţia practică a acestor reluări este de a introduce răspunsul 
propriu-zis al personajului locutor şi de a înlănțui, în acest mod, 
dialogul: 


„Gheorghe: /.../ Ce face, ce zice, omul pe care-l judecă? 

Dragomir: Ce să facă?... Stă şi el între puşti şi aşteaptă să se 
ispräveascä mai degrab'...” (N., O., I, p.327-328 ; 
vezi şi S.P., p.159, 207). 


Astfel de reluări interogative apar frecvent în cadrul 
perechii întrebare-răspuns. Răspunsul e prefațat de reluarea unor 
secvenţe din întrebare (sau chiar a întregii întrebări), reluare care 
poate avea, pe lângă funcţia practică, de înlănţuire a dialogului, 
funcție afectivă sau, atunci când marchează ezitarea în formu- 
larea răspunsului, funcţie strategică. 

Plasate înaintea răspunsului propriu-zis cerut de replica 
precedentă interogativă, reluärile interogative sugerează si 
reacția personajului locutor faţă de „mesajul care i-a fost 
transmis. Nemulțumirea provocată de întrebarea partenerului de 
dialog impune, înainte de a 
întrebării. In asemenea situații, şi răspunsul este construit, de 
multe ori, retoric, prin reluări multiple ale unor secvenţe din 
intrebare, reluări care apar într-o succesiune de enunturi auto- 


nome, Astfel de reluäri, care au ca efect ritmarea frazei, sunt 
caracteristice replicilor mai ample din comedii: 


replica răspuns, repetarea retorică a 

„ Nae: Pentru ce îți trebuie? 

Miţa (izbucnind): Pentru ce? (cu un gest mare, care face pe Nae 
să-şi acopere ochii, dându-se repede înapoi) Pentru dumnea- 
tale, musiu Năică, şi pentru Didina dumitale!... 

Nae (pălind): Care Didină? tu ştii ce spui! 

Miţa: Ştii şi d-ta mai bine decât mine; nu umbla cu mofturi, 
şarlatane. Care Didină, 'ai? Didina, pentru care mă traduci 
pe mine; Didina, pe care o iubeşti; Didina, la care ai fost 
az-noapte, mizerabile!” (D.C., O., I, p.255). 


O formă caracteristică limbii vorbite, care apare şi în 
dialogul caragialian ca o modalitate mecanică de construire a 
răspunsului la o interogativă parţială, o constituie dubla reluare a 
termenului introductiv al interogativei (pronume, adjectiv prono- 
minal sau adverb pronominal interogativ), a doua oară acest 
termen fiind prefixat negativ: 


„Zita: /.../ de ce să nu mergem şi noi? 
Veta: De ce, de ne - ce, nu voi să merg.” (NF. O., I, p. 36-37). 


În cazul repetitiilor interogative multiple, Caragiale 
diversifică modalitățile de apariție a secventei repetate, aceasta 
putând fi inserată într-un enunț ce funcţionează ca răspuns 
intermediar: 


„Tipătescu: /.../ ce vrei de la mine? (se ridică fierbând) 

Caţavencu (ridicându-se si el): Ce vreau? ce vreau? Ştii bine ce 
vreau. Vreau ce mi se cuvine după o luptă de atâta vreme; 
vreau ceea ce merit în oraşul ăsta de gogomani /.../” (S.P., 
O., I, p.154- 155). 


Prin repetiţia interogativă multiplă se ajunge la „reluări 
în ecou”, care pot avea, uneori, o funcţie strategică, ele oferind 

personajului locutor timpul necesar pentru formularea răspun- 
sului la întrebarea ce i-a fost adresată. În schiţa Five o'clock, 
personajul recurge la „întrebarea ecou”, pentru a tergiversa 
răspunsul la întrebarea partenerului de dialog şi pentru a evita 


astfel declanşarea unui conflict: 


„Tincuţa: Mitică... nu era? | 
Miţa: Mitică?... nu ştiu care Mitică.” ( Five o'clock, O., II, p.97). 


În schiţe, diversele variante ale reluării interogative tra- 
duc frecvent o reacţie formală, automată, a personajului locutor 
față de întrebarea partenerului de dialog, reacție ce evidențiază 
un aparent spirit de contradicție, trăsătură caracteristică multor 
personaje: | 


„~ Ce să zic? răspund eu... Bine. 

- Cum bine? Asta e bine? 

- De! zic; ştiu şi eu? 

- Cum, ştiu si eu? /.../” (Atmosferă încărcată, O., IL p.99). 


Asemănătoare cu această atitudine de protest aparent, 
formal, este şi simularea neînțelegeri sau a surprizei provocate 
de întrebarea partenerului de dialog, reacţii exteriorizate tot prin 
reluarea unor secvenţe din întrebare: | 


| ba, trimit, nene Mandache; îl vrei pe un an ori pe şase 
uni? à | 


- Cum, pe un an ori pe şase luni?” (Diplomatie, O., IL, p.214: 
vezi şi De închiriat, p.116-117). | a | 


Importante pentru structura dialogului sunt situatiile în 
rare repofares interogativă a unei secvenţe interogative echiva- 
ien un răspuns, pe care I. lordan îl numeşte „răspuns inte- 

Sativ >, Având în vedere forma ŞI valoarea acestui răspuns, 

pot exista două variante: răspunsuri interogative negative si räs- 
punsuri interogative afirmative. Repetitia interogativă cu formă 
pozitivă echivalează cu un răspuns negativ: 


„Veta: /.../ Mâine ai să ieşi la ezircit, ai uitat că trebuie să te 
scoli până-n ziuă? 

Chiriac: Bine zici! Cum să uit, se poate? /.../ ” (NF, O., I. 
p.49; vezi şi p.35 şi D.C., O., I, p.251). 


Repetitia interogativă cu formă negativă echivalează cu 
un răspuns afirmativ. „Prin îmbinarea ca un ecou a unor părți 
din întrebare - procedeu specific de redare a «afirmației sigure» - 
cu schimbul de construcţie între pozitiv şi negativ, caracteristic 
întrebărilor retorice, iau naştere răspunsuri interogative afirma- 
tive intensive”*, scrie L. Dascălu. 


„Chiriac: Jupâne, da' desearä ştii că eşti de rond... mergi? 

Jupân Dumitrache: Mai e vorbă? cum să nu merg? De ce 
m-am îmbrăcat? nu vezi?” (N.F., O., I, p.22-23; vezi 
si p.52, 53, 76 şi C.F.R., O.„II, p.63). 


Aici, räspunsul dat printr-o propozitie interogativä cu 
formă negativă echivalează cu o afirmație întărită. I. Iordan con- 
sideră că, în astfel de situații, „partenerul, nemulțumit că subiec- 
tul vorbitor se îndoieşte de executarea acțiunii în discuţie, îi 
răspunde el însuşi cu o întrebare, cerându-i oarecum socoteală 
pentru atitudinea lui bänuitoare””, deoarece realitatea faptului 
despre care întreabă este evidentă. In felul acesta, răspunsurile 
interogative construite prin reluarea unor secvenţe. anterioare au 
şi funcţie afectivă, ele exteriorizând o anumită atitudine a per- 
sonajului locutor față de întrebarea ce i-a fost adresată. Se poate 
observa că, în ambele structuri, echivalarea reluărilor intero- 
gative cu răspunsuri (afirmative sau negative) depinde de o 
serie de modificări gramaticale şi lexicale. Astfel, din replica 
anterioară se reia verbul, care trece la modul conjunctiv, modi- 

ficându-i-se şi persoana (a II a > I), din cauza alternării locu- 
torilor, iar înaintea verbului se adaugă interogativele de ce sau 
>] 


cum. 


1.2.2. Repetarea parțială imediată 


În dialogul caragialian, apar mai rar reluări parţiale 
imediate în varianta interogativ-interogativ. Repetitia intero- 
gativä imediată, ca şi cea la distanţă, are, în special, funcție 
practică, fiind o modalitate emfatică de a introduce răspunsul la 
o întrebare. Pentru a câştiga timp de gândire, personajul locutor 
recurge la „întrebarea ecou”, secvența reluată interogativ pregătind 
introducerea în text a mesajului care rezolvă interogatia inițială: 


„Nae: Pentru ce să ţii asemenea lucruri? pentru ce? l 
Mita (vrând să izbucnească): Pentru ce?... Imi trebuie...” (D.C., 
O., I, p.254-255). 


În schiţe, apar reluate interogativ imediat nume proprii, 
însoţite de adjectivul pronominal care, atunci când aceste nume 
proprii trebuie clarificate, din cauză că nu trimit la referenti 
cunoscuți personajului locutor. Astfel de reluări interogative 
alcătuiesc insertii dialogale în cadrul perechii întrebare-răspuns; 
prin ele se cer clarificări în legătură cu întrebarea, clarificări ce 
înlesnesc formularea răspunsului si pot înlătura discontinuitätile 
din cadrul dialogului: 
„Măndica: Nu era cu Haralambina? 

Eu (şi mai încurcat): Cu care Haralambina? /.../ 

Măndica:... O bătrână mică, urâtă, parcă-i o smochină uscată, şi 
gătită-gătită... 

Eu (răsuflând): Da.” (Five o'clock, O., II, p.94-95). 

Stilistic, anadiploza interogativä functioneazä la Caragiale 
ca procedeu comic, când implicä termeni polisemantici, care declan- 
şează echivocul de limbaj. În comedii, prin qui-pro-quo-urile pe 
care le poate provoca, echivocul de limbaj influențează evoluția 
intrigii, acest fapt evidențiind funcţia dramaturgică a anadiplozei 
interogative: 


„Catindatul: Zău! ... cum ai venit, 'ai? N-ai venit cu pampon? 
Vrei să te duci fără pampon?! 

Crăcănel (sărind): Pampon?! 

Didina: Pampon?! Hotărât, mă cunoaşte, trebuie să-mi schimb 


p.269). 


1.3. Repetarea enuntiativä a unei secvențe interogative 


1.3.1. Repetarea parțială la distanță 


Reluarea enuntiativä a unei secvenţe interogative apare 
în cadrul perechii întrebare-răspuns şi reprezintă o modalitate de 
construire a răspunsului prin inserarea unor fragmente, de dimen- 
siuni variabile, din întrebare. Prin acest tip de reluare se rezolvă 
interogatiile totale, renuntändu-se la adverbele de afirmaţie şi de 
negație. . 

In Gramatica limbii române se arată că afirmația se 
poate exprima şi „cu ajutorul repetării în formă enuntiativä a 
propoziției interogative sau a unei -părți din propoziția intero- 
gativă asupra căreia cade accentul”*. Acest procedeu de a reda 
afirmaţia, caracteristic limbii vorbite, e foarte expresiv. Un răs- 
puns afirmativ, realizat prin reluarea termenilor întrebării, este, 
după opinia lui J. Scherer, „mai afirmativ” decât un simplu Da: 


` 


„En réponse à une question, la répétition des termes de la 

it | e 
question est déjà plus affirmative qu'un simple «Oui»”””. 


În dialogul din teatrul şi din schiţele lui Caragiale, acest 
tip de reluare apare în mod obişnuit într-o succesiune elementară 
întrebare-răspuns, ca mijloc expresiv de rezolvare a interoga- 
tiilor totale, înlocuind răspunsurile curente, banale, care folosesc 
adverbele da sau mu. Elementele reluate sunt identice morfo- 
logic, dar intră în alcătuirea unor replici distincte funcţional, 
emise de locutori diferiți. Spre deosebire de termenii de bază, 
care apar în întrebări, termenii reluati funcționează ca răspun- 
suri. Secventele reluate subliniază dependența semantică şi sin- 
tactică a celor două replici ale partenerilor de dialog. 

Frecvent, se răspunde prin reluarea verbului cu funcție 
de predicat, deoarece acesta este considerat cel mai important 
element al propoziției, el exprimând acţiunea sau starea subiec- 
tului: 


„Măndica: /.../ Ai fost aseară la circ? | 
Eu: Am fost.” (Five o'clock, O., I, p.94; vezi şi Amici, O., II, 
p.88) 


sau . 


„Ipingescu: S-a luat bagabontii şi după dumneata? 
Jupân Dumitrache: S-a luat şi se ia...” (NF. O., I, p.14; vezi 
si D.C., p.245). 


, Reluarea verbului la forma afirmativă echivalează cu. 


un răspuns afirmativ, uneori întărit de adverbe: fireşte, Sigur, 
desigur: | 


„Veta: Ce! eu să-ți poruncesc dumitale? 
Chiriac: Să-mi poruncesti, fireşte; nu-mi eşti stăpână?... nu 


sunt slugă în casa dumitale, cu simbrie?” (N.F., O, 
I, p.40). 

Afirmația sigură se exprimă uneori şi prin repetarea 
unor instrumente gramaticale, de exemplu prepozitii, acest pro- 
cedeu având un pronunțat caracter afectiv: 


„- L-ai tradus? întreabă nenea Mandache. 
- Ei bravos! răspunse ea. 

- Cu cinci mii? 

- Cu.” (Diplomatie, O., I, p.217). 


Din punct de vedere stilistic, expresive sunt ia Caragiale, 
nu reluările enuntiative care substituie un răspuns, ci cele care 
echivalează cu un comentariu ironic al secventelor „cheie” din 
întrebarea partenerului de dialog. Secventele reproduse ironic 
reprezintă, în comedii, forme elementare de stil indirect liber: 


„Veta: /.../ Învăţul are si dezvät, nu ştii dumneata? 

Chiriac: Dezvät! lesne din gură. Îi scoti rumânului ochii şi 
după aia-i zici: „Lasă că nu e rău şi fără să mai 
vez. Jul Învăţul are şi dezvät!» /.../” (NE, O. I, 
p.42- 43). 


O variantă cu o structură mai complicată, care are la 
bază aceeaşi intenţie ironică a personajului locutor, e construită, 
în comedii, prin reluarea în răspuns a unor secvenţe interogative 
din două replici diferite, distantate, ale partenerului de dialog. 
Intervenţiile interogative sunt despărțite de cea enuntiativä, cu 
rol de comentariu ironic, printr-un amplu grup de replici (aici, 
12, respectiv, 4 replici): 


„Chiriac: Să-mi poruncesti, fireşte; nu-mi eşti stăpână?... nu 
sunt slugă în casa dumitale, cu simbrie? 


Did. 
Chiriac: Ca să te curtezi cu amploiatul dumitale? 
A | 

Veta: /.../ Eu sunt o femeie rea; am vrut numai să râz de 
pe dumneata. Eu te las pe dumneata ca p-o slugă «cu 
simbrie», să păzeşti casa, şi târăsc pe dumnealui pe 
la grădini ca să mă curtez cu alţii /.../” (N.F., O., I, 

p.40-41). 


1.3.2. Repetarea parțială imediată 


Reluarea parţială imediată, în varianta interogativ-enun- 
tiativ, ca şi reluarea parţială la distanţă, apare, mai ales, în cadrul 
perechii întrebare-răspuns, fiind, la nivelul structurii dialogului, 
o modalitate de a realiza înlănțuirea a două replici solidare 
semantic şi sintactic, dar distincte funcțional. Astfel, partea 
finală a replici interogative funcționează ca răspuns în replica 
enuntiativä: 


„Veta: /.../ n-o să mă mai necăjeşti niciodată? 
Chiriac: Niciodată (...)” (N.F., O., I, p.49; vezi şi p.44, D.C., 
p.251, N., p.337). 


În aceste răspunsuri pot apărea modificări morfologice 
(modificarea persoanei la verb) şi lexicale, prin introducerea 
unor adverbe: da, fireşte, sigur, nu, deloc etc., cu rol de întărire 
a răspunsului afirmativ sau negativ: 


„~ Apoi, dacă vezi, ce mai umbli cu mofturi? 


- Ba nu umblu deloc cu mofturi /../? (Situatiunea, O., II, 
p.i3i). 


Anadiploza enuntiativä care conține un neologism 
deformat reprezintă, prin abaterea de la norma literară, o 
modalitate de individualizare a personajelor. Astfel, neologismul 
plebiscit apare, în O scrisoare pierdută, în varianta plebicist, 


68 


CE Scanned with OKEN Scanner 


variantă rezultată în urma metatezei, şi folosită nu numai de 
Trahanache, ci şi de ceilalți participanţi la adunarea electorală, 
semn că nici unul dintre vorbitori nu-i cunoaşte forma corectă. 
Repetitia sugerează aici ignoranta personajelor, fiind un proce- 
deu de caracterizare colectivă: 


„Trahanache (ridicându-se ca şi când ar consulta adunarea); 
Adică... la plebicist? 
Toţi: Da, la plebicist! (zgomot)” (S.P., O., I, p.170). 


1.4. Repetarea enunţiativă a unei secvențe enunţiative 
1.4.1. Repetarea parțială la distanță 


În cadrul dialogului, repetiţia parţială enuntiativä a unei 
secvențe enuntiative poate fi considerată cea mai mecanică 
variantă a repetitiei, provocând, atunci când afectează un număr 
mai mare de replici, stagnarea dialogului. 

Caragiale valorifică, în special, efectele comice produse 
de reluarea deformată. Deformarea poate fi provocată de aplica- 
rea unei etimologii populare. În O scrisoare pierdută, termeni 
precum cioclopedică pentru enciclopedică şi comportativä pen- 
tru cooperativă reprezintă deformări bazate pe o falsă legătură 
semantică, deformări sugestive, prin rezonanță, pentru stilistica 
textului. Modificarea formei neologismelor reluate enuntiativ e 
reflexul modificării, degradării înțelesului acestora. Transfor- 
marea termenului enciclopedică în cioclopedică se impunea, 
arată I. Iordan, „din motive obiective: falsificatorul (Caţavencu 
falsificase o poliţă, n.n.) a îngropat societatea, adică a devenit 
cioclul ei”. În ceea ce priveşte transformarea neologismului 
cooperalivă în comporlativă, aceasta ar fi o „aluzie evidentă la 
comportarea, adică la apucăturile lui Caţavencu şi ale amicilor 

lui, care pânä la urmä au înmormântat (vezi cioclopedică) 
2 
» dl 


societatea 
Catavencu: /..// Se formează în urbea noastră o sotietate 
a enciclopedică-cooperativă cu numele de «Aurora 
Economică Română» /.../ | E 
Cetăteanul (soväind): Cioclopedică! (sughite) Comportativă 
| (sughite). Iconomie (sughite) /../" (SP, O., I, 
p.187-188). 


La Caragiale, acelaşi neologism poate fi reluat enun- 
tiativ în variante diferite, una dintre aceste variante fiind cea 
uzuală, cealaltă sau celelalte fiind mai pretentioase sau înve- 
chite. Aceste variante individualizează, prin contrast, persona- 
jele. Este sugestiv la Caragiale modul cum folosesc personajele 
dubletele lexicale neologice“”. Fiecare personaj foloseşte varianta 
care îl caracterizează mai bine. Dorinţa de a vorbi „ales”, de a 
dovedi că sunt oameni culti determină personajele lui Caragiale 
să folosească cu predilecție formele lungi ale neologismelor, cu 
sufixul -iune . (chestiune, opiniune), apărute în urma influenţei 
limbilor franceză şi latină, forme considerate mai „solemne”. 
Variantele scurte, cu sufixul -ie (chestie, opinie), datorate influ- 
enfei limbii ruse, sunt mai vechi şi, de aceea, sunt dispretuite. 

Există la Caragiale o mare diversitate în folosirea 
aceluiaşi neologism de către mai multe personaje, fiecare indi- 
vidualizându-se prin modul specific de a folosi cuvântul nou. În 
O scrisoare pierdută, apar trei variante ale neologismului ches- 


43 


ME ne e up = PIE al a edi = cdi same 
liuirié. cesiiune, criestie, chestiune: 


„Trahanache (clopoțel): Stimabile, onorabile, faceţi tăcere... 
avem cestiuni arzătoare... 


Caţavencu (ridicându-se în capul băncii): Cum, domnule 
prezident? De unde până unde 64 chestie arzătoare 

la ordinea zilei? /.../ Chemati pe onorabilul orator la 
cestiune... /.../ 


Toţi: Da! la chestiune! la chestiune.” (S.P., O., I, p.171-172). 


Prima variantă, mai neobişnuită, cesfiune (astăzi dispă- 
rută, dar reală în acea epocă în care grupurile que şi qui ale unor 
neologisme erau redate în limba română prin ce şi ci) apare 
constant numai în limbajul lui Trahanache. Caţavencu reia 
neologismul în formele chestie şi cestiune. Prima formă, scurtă, 
chestie, are o evidentă nuanţă ironică, ea sugerând că personajul 
minimalizează importanţa „chestiunii” dezbătute de Farfuridi în 
cadrul adunării electorale, reducând-o, după cum precizează L. şi 
M. Seche, „la o chestie, adică la o problemă oarecare, banală”, 
față de care îşi exprimă disprețul. Prin forma cestiune, Caţavencu 
imită, ironic, modul de exprimare al „prezidentului” Trahanache. 

Repetitia enuntiativä la distanță apare şi în structurile în 
care sunt reluate în stil indirect secvenţe de replici dintr-un 
dialog anterior, dialog care poate fi real, prezent în text, sau 
virtual, posibil să se fi desfăşurat. Reluarea în stil indirect este 
realizată de un locutor prezent atât în dialogul anterior, cât şi în 
cel care îl actualizează pe acesta şi determină diverse modificări 
de persoană, în funcție de referentul sau de destinatarul initial al 
replicii: persoana a III a > a IT a, persoana a II a > I: 


„Spiridon: Jupâne, nea Chiriac mi-a zis să-nchidem mai 
degrabă că ai să pleci de rond.” (N.F., O., I, p.24). 


În alte situații, prin reluarea în stil indirect, persoana I 
devine a III a. Astfel, o replică precum: 


w A 


„Miţa (...): Ti-am spus o dată: îl aştept până mâine, până 
poimâine, până o veni!” (D.C., O., I, p.239), 

reluată şi transformată în stil indirect de către personajul căreia 
i-a fost adresată, devine: 


„Iordache: I-am spus, da' a zis că te aşteapta pâna maine, 
v è A? 99 
până poimâine... (p.251). 


O variantă a repetitiei enunfiative la distantä, realizatä 
de acelasi locutor, o constituie expresiile constante sau ticurile 
verbale, omniprezente în dialogul dintre personajele comediilor 
si schițelor lui Caragiale. Prin evidenţierea unor automatisme de 
limbaj, acest tip de repetiție reprezintă o modalitate de indivi- 
dualizare a personajelor, fiind reflexul lingvistic al sărăciei inte- 
lectuale. 

L Constantinescu consideră ticul verbal „o altă formă a 
repetitiei care guvernează tipul caragialian, este semnul unei 
automatizări a vieţii biologice şi sufleteşti“. Pentru a evita 
schematizarea excesivă, Caragiale înzestrează acelaşi personaj 
cu o gamă mai largă de ticuri verbale, care pot cunoaşte diverse 
modulaţii”. 

Tipul de repetiție în discuție poate fi ilustrat în O scri- 
soare pierdută de replicile lui Trahanache „ai (aveţi) putinticä 
răbdare” (O., I, p.111, 112, 113, 132, 133 etc.), „Să n-am parte 
de Joitica” (p.136, 137, 181), „Sunt cestiuni arzătoare” (p.168, 
171, 183) sau ale lui Pristanda „curat” (p.102, 104, 107), 
„Famelie mare, renumeratie, după buget, mică” (p.103, 106, 149). 
Locutiunea conjunctionalä „care va să zică” reprezintă ticul 
verbal al Cetäteanului turmentat: „Eu până să nu intru în poli- 
tica, cum am zice, care va să zică până să nu deviu negustor şi 
apropitar, am fost împărțitor... la poştie /.../”, „Şi d-atunci, care 
va să zică, eu dau scrisoarea după andresă /...” (p.211). În O 
pe dest di aer Jupân Dumitrache repetă, cu mici modificări, 
x ambit, domnule, când e vorba la o adică de onoarea mea 


de familist.” (O., I, p.14, 15, 23), iar Ipingescu reia frantuzismul 

„rezon” (p.14, 15, 16, 17). Cu aceeaşi funcție de individualizare 
a personajelor apar, în schițe, formule reluate obsedant, de tipul: 
„Eşti teribil, parol’ (Lache, O /acună, O., II, p.180-181), „E 
târziu, Lache”, „Nu face pentru ca să ne-aştepte damele” 
(Mache, O /acună, p.179), „Ei, aş!”, „Parol!”, „C-eşt' copil!?” 
(Costică, Cam târziu, O., II, p.506, 507, 508). 

Tot tic verbal şi deci variantă a repetitiei enuntiative la 
distanță poate fi considerată şi reluarea aceluiaşi verb de decla- 
ratie (zice, zic) în cadrul unei replici care reproduce în stil direct 
un presupus dialog anterior. Efectul comic (pentru cititor/spec- 
tator) provine din reluarea multiplă a verbului de declaraţie, o 
replică actualizată în stil direct putând fi dublu sau chiar triplu 
marcată (a zice apare la începutul, în interiorul şi la sfârşitul 
replicii reproduse): 


„Chiriac: M-am dus eu la el chiar în persoană; zic: pe ce bază 
nu vrei să vii mâine la ezircit, domnule? zice: sunt 
bolnav, domnule sergent, zice de-abia mă tiu pe 
picioare, nu pot să merg nici pân' la prăvălie, zice 
LP (NE, O., I, p.21; vezi şi p.22, 34, 35 şi S.P., 
p.114). 


În comedii si în schiţe, reluarea multiplă la distanță la 
nivelul aceleiaşi replici a unor elemente de relație (pronume 
relative, conjunctii), plasate necorespunzător, duce la apariția 
unor fraze ample, cu o construcție haotică, a căror incoerentä 
sintactică exprimă incoerenta ideilor: 


„- Ce se exagerează, nene? Este o criză, care, ascultă-mă pe 
mine, că dv. nu ştiţi, care, mä-ntelegi, statul cum a devenit 
acuma „/.../, fiindcă nu mai merge cu sistema asta, care, când te 
gândeşti te-apucă groaza, monşer, groaza!...” (Siruaţiunea, O, 
IL, p.129-130, vezi si p.131, 132, Justitie, p.35 si discursul lui 
Farfuridi, O., I, p.173). 

Incoerenta sintacticä € cauzată aici de repetarea pronu- 
melui relativ care, folosit fără referent. Frecvent, acest pronume 
relativ devine, în limbajul personajelor comice ale lui Caragiale, 
o conjunctie universală care, legând doar aparent tot felul - 
propoziții, determină înlănțuiri incoerente, fără acoperire in plan 
logic. | | M TOE: 
Transformarea pronumelui relativ care în conjuncție 
reprezintă o „particularitate sintactică caracteristică pentru vorbi- 
rea oamenilor neinstruiti şi des folosită de Caragiale cu intenții 
satirice”, scrie I. Iordan. Prin repetare şi plasare necorespun- 
zătoare în frază, pronumele relativ care e transformat, din 
element de subordonare, în mijloc stilistic de caracterizare a 
personajelor. | 

În drama Năpasta, repetițiile enuntiative la distanţă care 
apar în cadrul aceleiaşi replici sugerează mişcarea interioară a 
personajelor, sunt semnul frământării, al tensiunii interioare. 
Acest tip de reluare apare frecvent în replicile lui Dragomir sau 
în cele ale lui Ion: 


„Dragomir: /.../ Aşa e viața omului! Pe toți dracul îi încalecă... 
toți o să moară, toţi! Si eu o să mor... şituo să 
mori, şi Gheorghe şi toți... pe rând, pe rând, ca la 
moară /.../” (O., I, p.352; vezi şi p.332). 


Repetitiile de sunete sunt, de obicei, rezultatul unei stări 
afective, sugerând că emoția impiedică locutorul să se exprime 
cursiv. Când însă nu sunt produsul unei stări sufleteşti, repetițiile 
de sunete sugerează modul de a fi al personajelor şi devin mijloc 

e caracterizare. Îpistaiul din comedia D-ale carnavalului repetă 
substantivul vorbă, lungind retoric consoana r: „vorrrbă!”, 
substantiv echivalent cu propoziția imperativă „Să nu aud 
vorba!” In acest caz, personajul locutor „nu este emotionat 
arată I. lordan, fiindcă n-are de ce. Îsi face pur şi simplu datoria, 
cu... demnitatea şi gravitatea impuse de situația omului aflat în 

exercițiul functiunii, care trebuie să vorbească... scurt şi cuprin- 
zător””. Punându-şi personajul să vorbească astfel, dramaturgul 
îi evidențiază ridicolul. În plus, repetiţia nu caracterizează numai 
felul de a vorbi al acestui personaj, ci întreaga lui existenţă: el 
repetă aceleaşi fapte (loteria, portabacul cu muzică), aceleaşi 
gesturi (face portabacul să cânte), care devin automatisme. 


1.4.2. Repetarea parțială imediată 


Repetitia parţială imediată, în combinaţia enunțiativ-enun- 
tiativ, apare în comedii în cadrul replicilor „mulate”“ după 
exprimarea partenerului de dialog. Astfel de replici conturează 
personaje umile, dependente, care îşi modelează intervențiile 
după cele ale partenerilor de dialog. 

În O scrisoare pierdută, Pristanda reia mecanic ultimul 
cuvânt rostit de partenerul său de dialog, căruia îi asociază, de 
cele mai multe ori, determinantul „curat”, în semn de aprobare 
totală a celor spuse de interlocutor. Supunerea, umilința şi 
admiraţia acestui personaj sunt însă ipocrite, „... altele am eu în 
sufletul meu” (O., I, p.149), mărturiseşte el la un moment dat: 


„Catavencu: /.../ Într-un stat constituţional un politai nu e nici 
mai mult nici mai puţin decât un instrument! 

Pristanda: Curat instrument”. (O., I, p.149; vezi şi p.101, 
102, 104, 108, 131). 


Si această variantă a repetitiei poate funcţiona ca 
procedeu comic, atunci când implică un termen polisemantic, 
care declanşează echivocul de limbaj. În O noapte furtunoasă, în 
dialogul dintre Rică şi Veta, termenului nebun i se dau înțelesuri 
diferite, ceea ce duce la reciproca neînțelegere între personaje. 
Rică foloseşte termenul cu sensul figurat: nebun de dragoste, 
„Sunt nebun de amor” (p.51) declară acesta la un moment dat, în 

timp ce interlocutoarea sa reţine sensul propriu: persoană care 
are o boală mintală: 


„Rică: /.../ da! sunt nebun... Y : 3 
Veta: Nebun! (strigând). Säriti, Chiriac! Spiridoane! ” (O., I, p.51). 


În drama Năpasta, reluärile enuntiative imediate sunt 
de tip ecou si au funcție reflexivă. Ele sunt semnul frământării 
interioare a personajelor. Foarte des sunt reluate în ecou adjec- 
tivul nebun şi verbul a înnebuni, reluări care amplifică tensiunea 
din acest spaţiu tragic: 


„Anca: /.../ spune şi te uşurează; dacă ai duce-o mult aşa, o să 
înnebuneşti... 

Dragomir: Să înnebunesc!” (O., I, p.357; vezi şi p.341, 350, 
„362, 376, 379). 


O variantă a repetitiei parțiale imediate, manifestată la 
nivelul aceleiaşi replici, poate fi considerată, „vorbirea räspicatä”*. 
Prin acest tip de repetiție, personajul locutor insistă asupra unei 
secvenţe importante din replica sa, pe care o reia şi o accentu- 
eazä, pronuntänd-0 „răspicat, adică rar şi apăsat”™, cum preci- 
zează I. Iordan. Grafic, această insistență e marcată prin des- 
pärtirea în silabe a secventei respective. 

Acest tip de reluare e determinat, de obicei, de reacția 
de nemulțumire a personajului locutor față de replica partene- 
rului de dialog: 

„Efimiţa: /.../ (stând la gânduri şi iar îndoindu-se). Da! bine, 

Soro, am auzit, am a-u-zit; cum s-auz ce nu era? 

Ce-am auzit dacă nu era nimica?” (C. L.. 0.1, p.90). 


Extinderea anadiplozei la un şir de mai multe replici, cu 


alternante intonationale (enuntiativ - enuntiativ - interogativ), 

determină gruparea replicilor în succesiuni imediate care, în 
dialogul din comedii, creează senzația de automatism verbal şi 
dezvăluie personaje mecanice, stereotipe: 


„Brânzovenescu: De-aia noi astăzi când am mirosit ceva cumva... 
Farfuridi: Ceva cumva... 


Trahanache: Ceva cumva? ” (S.P., O., I, p.133). 
2. Repetarea integrală a replicii anterioare 


În ansamblu, acest tip de repetiţie, asimilabil proce- 
deului denumit de R.Garapon „ballet de paroles”*', e mai meca- 
NIC Şi are mai puţine efecte stilistice decât varianta anterioară, a 
repetitiei parțiale. La Caragiale apare mai ales în dialogul din 
comedii, în cadrul replicilor scurte, frecventă fiind reluarea inte- 
orală imediată. Intonational, găsim aceleaşi patru tipuri combi- 
natorii ca în cazul repetiție: parțiale. 


2.1. Repetarea interogativä a unei replici enunfiative 


Această variantă a repetiției totale are funcţie emotiv- fâtică, 
reprezentând o formă de exteriorizare a surprizei personajului 
locutor faţă de replica partenerului de dialog, precum şi o moda- 
litate mecanică de prelungire a comunicării: 

„Brânzovenescu: Dacă e ceva la mijloc. 
Farfuridi: Ceva la mijloc... 
Trahanache: Ceva la mijloc?” (S.P., O., I, p.134). 

2.2. Repetarea interogativă a unei replici interogative 


La nivelul succesiunii întrebare-răspuns, reluarea totală 
a întrebării reprezintă un mijloc emfatic de VA S a li) 
sului personajului locutor la întrebarea ce i-a îi : lresată, 
funcționând ca element de legătură între două replici distincte 
funcțional. Înlesnind trecerea rapidă de la o replica la alta, relu- 
area întrebării înainte de răspuns, constituie un procedeu stilistic 
de înläntuire a dialogului, care, după cum subliniază I. Tohăneanu, 
„pare a desfiinţa distanţa dintre conlocutori, întrucât in de 
la spusele unuia la ale celuilalt se face pe nesimtite”*. Prin 
repetarea întrebării, întreruperea vorbirii, pe care o provoacă în 
mod obligatoriu schimbarea locutorului, devine aproape imper- 
ceptibilă: 


„Trahanache: Da' din a cui? | 
Farfuride: Din a cui, din a cui? ştii d-ta din a cui...” ($.P.,0, 
L p.136). 


Prin reluare, replica interogativä e însoțită de o modi- 
ficare a intonatiei, care devine interogativ-ascendentä®. În felul 
acesta, reluarea interogativä totală are, pe lângă funcţia practică, 
de element de legătură între replici, funcție emotiv-expresivă, 


întrucât sugerează reacţia personajului locutor față de întrebarea 
ce i-a fost adresată: 


„Jupân Dumitrache (înaintează str 
acum aici? (|) 

Veta: Cine să fie? 

Jupân Dumitrache (fierbând); Cine să fie?... Ştiu eu cine să 


fie? Dacä aş şti, nu te-aş întreba.” (NF, O., L p.56-57; 
vezi şi S.P., p,125), | 


ajnic): Cocoană! Cine a fost 

2.3. Repetarea enuntiativà a unei replici interogative 


Repetarea enuntiativä a unei replici interogative apare 
în cadrul perechii întrebare - răspuns, răspunsul fiind formulat 
prin reproducerea totală a întrebării, dar cu eliminarea intonatiei 
interogative. Un astfel de răspuns a fost numit de A. Sauvageot 
„răspuns ecou”. In cazul răspunsului ecou, ar fi vorba „mai 
curând de un ecou decât de un răspuns, ecou traducând atât 
reacția interlocutorului față de întrebare, cât şi interesul acestuia 
cu privire la comunicare”“. 

În răspunsul personajului locutor pot să apară, față de 
întrebare, modificări morfologice (modificarea persoanei verbului), 
lexicale (prin introducerea unor adverbe: da, nu, fireşte, cu rol 


de întărire a răspunsului afirmativ sau negativ) şi modificări 
L2 . | 
sintactice: | 


„Miţa: /.../ La mine e chestiune de traducere. 
Pampon: In amor? 
Miţa (asemenea): Da, în amor...” (D.C., O., I, p.240). 


Modificările sintactice, produse în urma unor schimbări 
de topică duc la construirea răspunsului prin reluarea în ordine 
inversă a termenilor întrebării: 


„Catindatul (...): Ce, te duci, mască? | 
Didina: Da, mască, mă duc (...)” (D.C., O., I, p.266). 


2.4. Repetarea enuntiativä a unei replici enuntiative 
În dialogul din opera lui Caragiale, acest tip de reluare 
caracterizează, în special, cuplul simetric de personaje, întâlnit 


în comedii sau în schițe: Brânzovenescu şi Farfuridi (O scri- 
soare pierdută), Lache şi amicul său (La Paşti). Cuplul simetric 

de personaje se defineşte prin cuplul de replici identice. 
Referindu-se la schiţa La Paşti, I. Constantinescu vorbeşte despre 
un „dialog siamez” între cele două personaje: l...] răspunsul 
amicului nu este o replică, ci un ecou; între cei doi frați din Siam 
se produce un «dialog siamez», aproape un «dialog panto- 


mimicy”56, 


„ Lache zice: 
- Nu merge! i 
- Nu merge! zice şi amicul.” (O, IL p.476; vezi şi p.475). 


Prin reluarea mecanică a replicii partenerului de dialog, 
căreia îi adaugă determinantul „curat”, Pristanda ajunge, uneori, 
la formule oximoronice, absurde: 


„Tipătescu: Mişel! 

Pristanda: Curat mişel! 

Tipătescu: Murdar! 

Pristanda: Curat murdar!” (S.P., O., L p.102). 


O altă variantă a acestui tip de reluare este la Caragiale 
cea care antrenează replici mai ample. Personajul locutor reia, 
cu mici modificări (morfologice şi lexicale) şi fără intenții 
parodice, replicile anterioare ale altui personaj, ca un semn al 
acceptării lor integrale. În finalul comediei O noapte furtunoasă, 
Chiriac reproduce în totalitate explicaţiile pe care i le dăduse 
Veta în legătură cu prezenţa în casă a lui Rică Venturiano, 
sugerând astfel deplina convingere cu care le-a acceptat: 
„Chiriac (...): Ce e, ce e! Oameni în toată firea şi nu întelegem! 

Umbläm ca nebunii! iaca ce e! tânărul umblă după 

Zita; s-a amorezat cu ea de la «<lunion», ştii, din seara 

aia când s-a luat după dumneavoastră, şi-a trimes unul 

la altul bilete de amor, şi în loc să meargă la ea 


acasă, a greșit ș-a venit aici /.../” (O. I, p.72; vezi şi 
replica Vetei, p.71). 

În proza lui Caragiale, se manifestă un tip particular de 
reluare, bazat pe reproducerea în planul autorului a unor parti- 
cularitäti ale vorbirii personajelor. În comentariile autorului în 
stil indirect liber sunt frecvent reluate, cu intenţii ironice sau 
satirice, particularități fonetice, morfologice sau sintactice, secvenţe . 
de replici, uneori chiar replici întregi, care au apărut în dialogul 
dintre personaje, ceea ce determină un amestec al planului auto- 
rului cu cel al personajelor. Repetitia devine astfel un procedeu 
prin care se realizează interferența dialogului cu stilul indirect 
liber. 

Autorul poate relua în comentariile dala particularități 
de pronunție specifice vorbirii unui personaj, cum ar fi sincopa 
unor sunete din rostirea cuvintelor, marcată grafic prin apostrof: 


„= Eş' du'ce, 'ne Iancule! 
- Sân' tu'tă, Co'ticä! 
- Tu'tă du'ce, ‘ne Iancule! /.../ 

Oprim.. Birjarul mi-aduce pălăria. Costică mi-o pune pe cap... 
mai îndesat... ca să nu-mi mai zboare... Şi râzi... Şi ne pupäm 
du'ce...” (Repausul duminical, OÒ., Il, p.286). | 


Tot din planul vorbirii personajelor pot fi reluate şi 
introduse, cu intenţii satirice, în planul autorului, particularități 
morfologice şi sintactice, care caracterizează o exprimare defec- 
tubasă, cum ar fi construirea perfectului compus prin adăugarea 
sufixului - ră sau folosirea locutiunii conjunctionale pentru ca 
să în locul conjunctiei simple să: | 


„~ Hahaha! şi-a ruptără gazometru! 
- Pardon, asta-i vorbă de mitocan! răspunde madam Ionescu, şi 


s-a ridicatără amândouă foarte supărate: pân' la Bucureşti 
n-a mai vorbitără cu d. Nae...” (Gazometru, O., II, p.426). 

Locutiunea conjuncțională pentru ca să pia O 
frecvenţă mare în vorbirea personajelor lui Caragiale; A e folo- 
sită greşit în locul conjuncției simple SĂ, sahaa ae vs 
poziţii completive directe sau indirecte. După opinia lui I. A 
această construcție este o contaminate sintactică cu caracter e 
hiperurbanism, la baza căreia se află „teama că construcția curentă 
acceptată de toată lumea este, tocmai din cauza largii ei circu- 
latii, greşită, adică «incultă»””. In ea se îmbină, cu efecte comice, 
incultura cu pretenţia vorbitorului de a trece drept o persoană 
instruită: 


- Dumneata nu vezi cum se încurcă lucrurile în politică, care nu 
i poţi pentru ca să ştii de azi pe mâine cum poate pentru ca 
să devie o complicatiune /.../ | 
M-am suit într-o birjă şi l-am lăsat pe fericitul tată pentru ca să 
meargă singur la simigerie.” (Situatiunea, O., II; p.131-133). 


Uneori reluarea în stil indirect a unor elemente din 
vorbirea unui personaj se realizează printr-un procedeu mai 
complex. Astfel, în schița Reformă, elementele lexicale regio- 


nale din vorbirea personajului sunt anticipate în stil indirect, 
apoi sunt reluate în stil indirect liber: 


„Conul Mihalache se culcă poruncind ţiganului 

ciobotelele şi straiele /.../ 

.. “Unde mi-s straiele şi ciubotele, mişelule? strigă conul 
Mihalache /.../ 

Tiganul s-a pornit pe râs, a luat un bun bacşis de la vodă si la 


moment a gătit straiele şi ciubotele ministrului ” (O., IL p.39-40). 


să-i curețe 


In comentariile autorului, 


d l secvențele care sunt reluate 
in vorbirea personajelor pot să a 


pară marcate grafic: detasate 

cu ajutorul ghilimelelor sau scrise cu litere cursive. Acest pro- 
cedeu, prin care se atrage atenția asupra unor secvenţe tipice 


pentru vorbirea unui personaj, evidenţiază intenţia satirică a 
autorului: 


„Bubico! zice cocoana, şezi mumos, mamito /.../ 


Cocoana îşi înveleşte favoritul mângâindu-l «mumos».” 
(Bubico, O., Il, p.218-219). 


% 


În opera lui Caragiale, se poate constata frecvența 
folosirii repetitiei ca procedeu de construire a dialogului din 
teatru şi din schițe. Practic, repetitia asigură înlănțuirea repli- 
cilor, fiind un element important de legătură semantică şi 
sintactică. 

Stilistic, repetitia constituie, în dialogul din comedii si 
din schiţe, un procedeu comic şi de caracterizare a personajelor, 
iar în dialogul din drama Năpasta, una dintre modalitățile de 
sugerare a reacţiilor interioare ale personajelor şi de creare a 
tensiunii dramatice. 

NOTE 


ta à i ă reală i Tatiana Slama-Cazacu 
«spre repetitie în comunicarea dialogată reală, vezi , 
i PR la copii, București, Editura Academiei, 1961, p.117-118. 


titie în dialogul din textul literar, vezi Maria Cvasnâi Cătă- 
in dialogului din textul dramatic, Bucureşti, Tipografia 
Universităţii Bucureşti, 1982, p.46-77, Şt. Cazimir, Caragiale. Uni- 
versul comic, Bucureşti, Editura pentru Literatură, 1967, p.238-243; 
Paula Diaconescu, Elemente de istorie a limbii române literare 
moderne (partea a II-a ) Evoluţia stilului artistic în sec.al XIX lea, 
Bucureşti, 1975, p.273; I. Iordan, Limba lui Creangă, în Limba lite- 
rară, Craiova, Scrisul Românesc, 1977, p.235; idem, Sfilistica limbii 
române, Bucureşti, Editura Ştiinţifică, 1975, p.247; G. I. Tohäneanu, 
Stilul artistic al lui Creangă, Bucureşti, Editura Ştiinţifică, 1969, 
p.105-108. 


2. Vezi Maria Cvasnâi Cătănescu, op.cit., p.46. 

3. Despre funcțiile emotivă, fatică şi conativă, vezi R. Jakobson, Lingvistică 
şi poetică. Aprecieri retrospective şi consideraţii de perspectivă, în 
Probleme de stilistică, Bucureşti, Editura Ştiinţifică, 1964, p.83-125. 

4. Tatiana Slama-Cazacu, op. cit., p.117. 


5. Despre funcția fatică a repetitiei, vezi Paula Diaconescu, op. cit., p.159. 


6. Despre clasificarea repetitiei în dialog, vezi Maria Cvasnâi Cătănescu, op. 
cit., p.48. 


7. Vezi P. Larthomas, Le langage dramati 
A.Colin, 1972, p.269- 272. 


8. Despre înlănțuirea de natură formală a dialogului, „l'enchaînement 


formel”, vezi G. Conesa, Le dialogue moliéresque, Société d'Édition 
d'Enseignement Supérieur, 1992, p.283. 


9, I. Tohäneanu, op. cit., p.105, 


que. Sa nature, ses procédés, Paris, 


10. B. M. Fihenbaum, Despre teoria prozei, în Ce este literatura? Şcoala 
formală rusă, Bucureşti, Univers, 1983, p.31. 


84 


Œ Scanned with OKEN Scanner 


11. Ibidem. 


12. T. Vianu, Caragiale în literatura lumii, în Scrieri despre teatru, 
Bucureşti, Editura Eminescu, 1977, p.150. 


13. Mihaela Mancaş, Forme de monolog parodiat la Caragiale, în SCL, 
XXIX (1978), nr.5, p.563. 


14. AL Andriescu, Tehnica evocării în povestirile lui I. L. Caragiale, în IL, XIII 
(1962), nr. 6, p.67. 


15. In analiza limbii din opera lui Caragiale, s-a operat frecvent această 
distincție între planul autorului si planul personajelor. Vezi T. Vianu, 
Aspecte ale limbii şi stilului lui I. L. Caragiale, în Studii şi confe- 
rinte cu prilejul centenarului I. L. Caragiale, Bucureşti, Editura de 
Stat pentru Literatură şi Artă, 1952, p.154. 


16. R. Ingarden, L'oeuvre d'art littéraire, Lausanne, L'Âge d'Homme, 1983, 
p.323. 


17. O prezentare completă a tipurilor de deformare a neologismelor în lim- 
bajul personajelor lui Caragiale există la I. Iordan, Limba „eroilor” 
lui I. L. Caragiale, în Limba literară, Craiova, Scrisul Românesc, 
1977, p.271-284; cf. şi Şt. Cazimir, op. cit., p.229- 233. 


18. P. Larthomas, op. cit., p.240. În legătură cu fantezia verbală, vezi R. Garapon, 
La fantaisie verbale et le comique dans le théâtre français. Du Moyen 
Age à la fin du XVII e siècle, Paris, A.Colin, 1957. 

19. Mihaela Mancas, Limbajul artistic românesc în secolul al XIX lea, 
Bucureşti, Editura Ştiinţifică şi Enciclopedică, 1983, p.281. 

20. Vezi Maria Cvasnâi-Cătănescu, op. cit., p.48-58. 

21. Paula Diaconescu, op. cit., p.159. 

22. Tatiana Slama-Cazacu, op. cit., p.38. 


23. Textul comediilor şi al dramei Năpasta a fost reprodus după I. L. Cara- 
giale, Opere, I, Teatru, Bucureşti, Editura de Stat pentru Literatură şi 
Artă, 1959. Pentru o orientare mai rapidă, am folosit următoarele sigle: 
N.F. - O noapte furtunoasă, C.L. - Conu Leonida fată cu reacţiunea, 
S.P.- O scrisoare pierdută, D.C.- D-ale carnavalului, N. — Năpasta; O., 
I - Opere, I, Teatru, O., II- Opere, II, Momente, schițe, notițe critice, 
O., IIL- Opere, III, Nuvele, povestiri, amintiri, versuri, parodii, varia. 


24. Vezi Laurenţia Dascălu, Despre intonatia unor enunturi „cvasi-ecou ” în 
limba română, în SCL, XXXII (1981), nr. 3, p.215. 

25. G. Genette, Figures II, Paris, Éditions du Seuil, 1969, p.227. 


. lul indi i î ina literară, Bucureşti 

: Mihaela Mancaş, Stilul indirect liber în româna , Bucureşti, 

dă V Editura Didactică si Pedagogică, 1872, p.106. Autoarea arată că stilul 
indirect liber apare „şi în afara cadrului gramatical al stilului indirect, 
şi anume în dialog, eventual şi în opere dramatice, constând în acest 
caz din simpla reluare a unor replici precedente formulate sau presu- 
puse.” (p.79-80). 

27. Şt. Cazimir, în op. cit., p.253, evidenţiază în special tendinţa de grupare 
ternarä a elementelor constitutive ale unei fraze: „Foarte caracteristică 
este /.../ distribuţia ternară a accentelor frazei, ilustrată de un număr 
însemnat de exemple”. 

28. „La répétition est un miroir grossissant et amplifie aussi bien le ridicule 
d'un héros de Molière que la violence désespérée d'une héroïne 
cornélienne”, J. Scherer, La dramaturgie classique en France, Paris, 
Librairie Nizet, f.a., p.342. | 

29. M. Popa, Comicologia, Bucuresti, Univers, 1975, p.321. 

30. Despre „figurile de repetiţie”, vezi Gh. N. Dragomirescu, Dicţionarul 
figurilor de stil, Bucureşti, Editura Ştiinţifică, 1995, p.5 1-53. 

31. Ibidem, p.78. 


32. Textul schițelor a fost reprodus după I. L. Caragiale, Opere, II, Momente, 
schițe, notițe critice, Bucureşti, Editura de Stat pentru Literatură şi 
Artă, 1960. 


33. Liliana Ionescu Ruxăndoiu, Conversatia: structuri şi strategii, Bucureşti, 

II. DIALOGUL CONSTRUIT PRIN ÎNTRERUPEREA 
REPLICII 


Tip de comunicare bazat pe o dinamică internă, dialo- 
gul implică prezența obligatorie a unei succesiuni de replici, 
produse de cel putin doi interlocutori (un emițător şi un recep- 
tor), care îşi schimbă pe rând rolurile între ei, fiind alternativ 
protagoniştii comunicării. În principiu, un participant la dialog 
îşi poate asuma rolul de emițător numai după ce partenerul său 
îşi încheie intervenția. În acest sens, T. Slama-Cazacu arată că 
„dialogul presupune, pe lângă capacitatea de a răspunde, si 
capacitatea de inhibare a räspunsului pânä la momentul opor- 
tun”, încât replicile partenerilor să nu se suprapună, ci să se 
succeadă, să se înlănțuie formal. Capacitatea de a asculta 
locutorul fără a-l întrerupe este obligatorie pentru asigurarea 
unei comunicări coerente şi eficiente. Ea este o „convenţie” 
acceptată de partenerii de dialog. A nu întrerupe partenerul de 
dialog până nu-şi termină intervenția e o modalitate de respec- 
tare a acestuia. L. P. Jakubinski arată că „trebuie să ştii să asculti, 
să înveţi să asculți; a întrerupe pe cineva e nepoliticos”?. Respec- 
tarea partenerului şi prin această capacitate de a-l asculta până la 
sfârşit enunță principiul adaptării la partener, condiţie absolut 
necesară comunicării prin dialog. | 

In dialogul din limba vorbită, această condiţie ideală nu 
poate fi însă întotdeauna respectată, iar întreruperea replicii 
partenerului apare ca un „accident de limbaj”, accident ce ţine 
de insâși natura dialogului. Ca accident de limbaj, întreruperea 
replicii va apărea şi în dialogul din textul literar, deşi acesta e 
mai înlănțuit din punct de vedere semantic şi sintactic decât 

dialogul din limba vorbită. Însă, în dialogul din textul literar, 
apariţia acestui accident de limbaj nu e întâmplătoare, ci e foarte 
calculată şi, de aceea, devine efect de stil. P. Larthomas consi- 
deră chiar că în dialogul dramatic, întreruperea replicii e sin- 
gurul accident de limbaj la care un dramaturg nu poate renunța, 
deoarece ea dă dialogului autenticitate, creează impresia de „viață”; 
„/...] un auteur dramatique, soucieux de faire parler ses person- 
nages à la perfection, peut à la rigueur bannir tous les autres 
accidents de langage, mais ne saurait exclure l'interruption. Sans 
elle le dialogue perd toute vie”*. 

În structura dialogului din textul literar, întreruperea 
replicii constituie, deopotrivă, un accident de limbaj, care creează 
îndeosebi efecte de oralitate şi, aparent paradoxal, un „procedeu 
de înlănțuire””, care provoacă o replică nouă şi determină pro- 
gresia dialogului. Referindu-se la dialogul din textul dramatic, 
P. Larthomas situează întreruperea printre principalele procedee 
de construire a unei succesiuni de replici: „Soit une réplique 
«A. Comment peut-on passer de cette réplique «A» à une 
réplique «B»? Tel est le problème qui se pose à chaque instant a 
l'auteur dramatique. Or il a le choix entre plusieurs solutions /.../ 
Une première distinction s'impose: la réplique «A» peut être ou 
ne pas être interrompue par la réplique «B». Nous retrouvons 
ici, comme procédé d'enchaïînement, l'interruption que nous 
avons étudiée en tant qu'accident du langage”. Ca procedeu de 
înlănţuire, întreruperea permite trecerea de la o replică la alta şi 
asigură succesiunea temelor de dialog. 

În dialog, se pot distinge două mari tipuri de întrerupere 
a replicii: întreruperea forțată, neintentionatä sau „reală”, 
l'interruption réelle”, şi întreruperea deliberată, intenţionată, 
„l'interruption volontaire” sau „énoncé inachevé”. 

Grafic, întreruperea replicii se marchează prin punctele 
de suspensie, semn de punctuație care „arată o pauză mare în 
cursul vorbirii. Spre deosebire de punct, punctele de suspensie 

nu marchează sfârşitul unei propoziții sau al unei fraze, ci 
indică, în general, o întrerupere a şirului vorbirii | | 

Privită diacronic, întreruperea replicii apare sporadic şi 
fară efecte stilistice deosebite în structura dialogului din textele 
„primilor dramaturgi”: C. Bălăcescu, aa Caragiali, M. Millo. 
Procedeul se impune, treptat, prin V. Alecsandri, I. L. Caragiale, 
B. Şt. Delavrancea, în textele cărora întreruperea are, pe lângă 
funcţia practică, de înlănţuire a replicilor, funcție stilistică, ea 
constituind un procedeu comic şi de caracterizare a personaj elor 
(la Alecsandri şi la Caragiale) şi o modalitate de organizare rigu- 
roasă a dialogului (la Delavrancea). Se consideră că, în teatru, 
procesul de impunere a dialogului cu replici întrerupte este paralel 
şi „coincide cu procesul mai larg de dezvoltare a tehnicii 
dramatice în literatura română "0. 

În opera lui Caragiale, întreruperea replicii (întreru- 
perea forțată şi întreruperea deliberată) reprezintă una dintre 
modalităţile de construire a dialogului din teatru (comedii, drama 
Năpasta), din schiţe şi, uneori, chiar din nuvele (din cele tragice, 
în special). 

În dialogul din comedii şi din schițele satirice, apare, 
mai ales, întreruperea forțată a replicii, care creează efecte 
comice sau parodice şi are funcție de caracterizare a persona- 
jelor. 


În drama Năpasta, predomină întreruperea deliberată a 
replicii, care exteriorizează diferite atitudini sau stări ale perso- 
najelor:, derută, teamă, ezitare etc. Pentru accentuarea acestor 
stări, efectele replicii neterminate se combină cu cele ale reti- 
cenței, „figură a ambiguitäti”!l care provoacă o puternică dis- 
cursivitate interioară. Replicile sunt rostite cu greutate, iar ele- 
mentele verbale sunt înlocuite frecvent cu cele neverbale (ges- 
turi, mimică) sau cu tăcerea. 

In dialogul din nuvelele tragice, întreruperea se mani- 
festă, mai ales, în interiorul replicilor. Ea contribuie, alături de 

diferite procedee compozitionale (monolog interior, stil indirect 
liber, dialog fictiv ca marcä a deliberärii interioare) la conturarea 
unei atmosfere tensionate, dramatice şi reprezintă, nu o moda- 
litate de înlănţuire a dialogului, ci o particularitate a organizării 
interne a replicilor. 


1. Întreruperea forţată (neintentionatä) a replicii 


Întreruperea forțată se produce, în interiorul relaţiei de 
dialog, când locutorul e obligat să-şi lase replica neterminată din 
cauza imixtiunii partenerului său de dialog. 

Disocierile propuse în descrierea întreruperii fortate ca 
procedeu de construire a dialogului din opera lui Caragiale au în 
vedere organizarea lingvistică a replicii întrerupte şi a celei de 
întrerupere şi combină două criterii de analiză: criteriul semantic 
şi cel sintactic . 

Semantic, între replica întreruptă şi cea de întrerupere, 
raportul poate fi de convergeniä sau de divergență. Sintactic, 
considerată separat, replica întreruptă este reprezentată, după 
cum arată M. Cvasnâi Cätänescu, de diferite tipuri de enunturi 
incomplete: o propoziţie principală + un element de relaţie; o 
propoziţie subordonată; un cuvânt etc!'?. Între replica întreruptă 
şi cea de întrerupere, raportul poate fi de dependență sau de 
independență. Aceste raporturi sunt generate de caracterul 
interactional al comunicării prin dialog şi trebuie înţelese într-un 
sens larg, ca raporturi între două sau mai multe replici succesive 
produse de locutori diferiţi. Între aceste replici raportul este de 
dependenţă, dacă ele alcătuiesc împreună un enunț finit şi coe- 
rent, şi de independenţă, dacă sunt lipsite de orice legătură sin- 
tactică. 

Din combinarea acestor criterii rezultă mai multe vari- 
ante ale întreruperii forțate, dintre care, în structura dialogului 

din opera lui Caragiale, apar frecvent următoarele: „întreru- 

perea-completare » întreruperea de precizare , , intrerupe- 
+ A à A . ... v 3113 

rea-stimul” şi „întreruperea pi ohibilivă ”. 


1.1. „Întreruperea-completare” 


„Întreruperea-completare” cuprinde situaţiile în care 
replica secundă continuă, extinde ŞI încheie replica anterioară, 
pe care a întrerupt-o. Pentru acest tip de întrerupere, P. Larthomas 
propune termenul interruption lice”'*. í 

În structura dialogului literar, „întreruperea-completare 
este frecvent folosită ca procedeu de înlănțuire, de trecere de la o 
replică la alta: „Very frecquent in the dramatic dialogue, arată 
J. Mukarovsky, is the use of dash in cases where a sentence 
began by one person is continued by another”. 

Din punct de vedere semantic, între replica întreruptă şi 
cea de completare raportul poate fi de convergență sau de 
divergență. Un element comun de referință va determina o 
completare adecvată şi deci un raport de convergență semantică 
între cele două replici. „Întreruperile-completare” convergente 
subliniază „focalizarea dialogului”'* din punctul de vedere al 
sensului, iar această focalizare semantică întăreşte legătura 
sintactică între replici. Un element de completare „surpriză” va 
determina un raport de divergență semantică. Indiferent însă de 
relația semantică dintre cele două intervenţii, relaţia sintactică 
este întotdeauna foarte strânsă. Între replica întreruptă şi cea care 
a produs întreruperea există continuitate sintactică, cele două 
intervenţii alcătuind, din acest punct de vedere, o unitate: o 
propoziție sau o frază. Astfel, față de replica întreruptă, replica 
de completare funcţionează fie ca parte de propoziție (subiect, 
predicat, atribut etc.), fie ca regentă sau ca subordonată, ceea ce 
subliniază interdependenta funcţională a celor două replici. 

Prin faptul că acest tip de întrerupere determină o com- 
pletare inter-replici, el poate genera ceea ce T. Slama-Cazacu a 
numit „sintaxă dialogată”: „Intreruperile pot genera sintaxă dia- 
logată, deci să constituie - aparent paradoxal - un factor de uni- 
ficare structurală a dialogului, când partenerul completează 
repede (deci economic: de unde apariția sintaxei dialogate) replica 
vorbitorului pe care l-a întrerupt”. Unităţile de sintaxă dialo- 
gată (SD) sunt inter-actionale; ele iau naştere nu numai între 
replici ale diverşilor parteneri (SD,), ci şi între replicile 
distantate ale aceluiaşi partener (SD2), replici care, în ambele si- 
tuatii, se completează reciproc şi formează o unitate sintactic-con- 
textuală. „Intreruperea-completare” duce astfel la apariţia unor 
unități sintactice de tip nou, care au fost numite „propoziţii şi 
fraze interacționale”"&. Acestea sunt create „fie prin co-participarea 
a doi sau mai mulți parteneri implicaţi într-un act dialogal, fie 
prin înlănţuirea în fluxul dialogului a unor unităţi sintactice 
distantate şi ierarhic inferioare propozitilor, respectiv frazelor, 
produse de acelaşi partener”. 

Urmărind „întreruperea-completare” ca procedeu com- 
pozitional care asigură trecerea de la o replica la alta şi progresia 
dialogului, vom avea în vedere completările infer-replici, reali- 
zate între două sau mai multe replici succesive cu emitätori 
distincti. 

Ca poziţie, completarea replicii întrerupte se poate rea- 
liza imediat sau, când replica de completare e integrată într-un 
enunț mai amplu, Ja distanță. Din punctul de vedere al formei, 
completarea se poate face cu sau fără reluarea unor secvente 
din replica anterioară întreruptă. 

„Întreruperea-completare” apare la Caragiale mai ales 
în structura dialogului din comedii, frecventă fiind „întreru- 
perea-completare” convergentă, care se bazează pe caracterul 
previzibil al replicii întrerupte. De cele mai multe ori, replica 
întreruptă este completată cu o secvenţă care are statut de clişeu 

verbal, deoarece apare stereotip în limbajul personajului între- 
rupt Replica secundă, de completare, evidențiază automatismele 
de limbaj ale personajelor şi are astfel funcţie de caracterizare: 


Pristanda: Nouă suflete, coane Fănică, nouă , şi renumeraţie... 
Tipătescu: După buget! ...” (S. P., O., I, p.103). 
$ 


Jupân Dumitrache: /.../ Eu trăgeam cu coada ochiului... 
fierbeam în mine, dar nu vream să spui cocoanelor... 

Ipingescu: Rezon! Ca să nu le ruşinezi. 

Jupân Dumitrache: Ştii cum e Veta mea... 

Ipingescu: Ruşinoasă, mie-mi spui?” (N. F., O., I, p.16-17; 
vezi şi p.76). 


Completarea reprezintă, de cele mai multe ori, un „citat” 
extras din replicile anterioare ale personajului întrerupt. Carac- 
terul mecanic al completării rezultă din reluarea, în aceeaşi 
scenă sau în scene diferite, a secventei de dialog cu replică 
previzibilă întreruptă: | 


„Jupân Dumitrache: /.../ Chiriac băiete, (îl ia la o parte), ia 
vezi, ştii că am ambit, tiu când e la o adică... 
Chiriac: Lasă, jupâne, mă ştii că consimt la onoarea dumitale 
de familist.” (N. F., act I, scena 3, O., I, p. 23-24). 
% 


„Jupân Dumitrache (depărtându-se treptat): Chiriac, puiule, ia ' 
vezi de ce am vorbit, fii cu ochii-n patru, d-aproape de 
tot: mă ştii că tiu când e la o adică... 

Ipingescu (strângând pe Veta cu putere): Lasă, jupâne, mă ştii 

| că consimt la onoarea dumitale de familist.” (act I, 
| scena 9, p.47). 

| Se poate constata, în aceste fragmente de dialog, că 
între replica întreruptă şi cea de întrerupere nu se realizează o 

continuitate perfectä din punct de vedere sintactic, deoarece sec- 
venta previzibilä, cu statut de clişeu verbal, e integrată într-un 
enunţ mai amplu. Completarea se realizează la distanță, ea re- 
prezentând doar partea finală a replicii secunde, de întrerupere. 

Intreruperea-completare poate constitui şi o modalitate 
de exprimare a dezacordului personajului care întrerupe față de 
replica anterioară, previzibilă, a partenerului de dialog. Această 
reacție e redată, de obicei, cu ajutorul pronumelui interogativ ce, 
care precedă secvența ce completează replica întreruptă: 


„Trahanache: Mă rog, ai puţintică... 
Brânzovenescu: Ce răbdare, neică Zahario! Nu mai e vreme 
de aşa lucru /.../” (S. P., O., p.134; vezi şi p.169). 


Întreruperea e precedată, în aceeaşi scenă, de enuntarea 
integrală a replicii cliseu, „Ai putinticä răbdare” (p.132, 133), 
precum şi de alte două întreruperi, gradate, ale replicii previzibile: 
„Mă rog, aveţi puţintică...”, „Mă rog, aveţi...” (p.133). Plasarea 
întreruperi în discuţie într-un context mai larg îi amplifică efec- 
tul comic final. 

Specifice dialogului din comed sunt Si situațiile î în care 
personajul care întrerupe o replică ce conține o relatare devine, 
din destinatar al relatării, coautor al ei, completând-o mecanic cu . 
o secvență previzibilă, perfect adaptată sintactic şi semantic: 


„Jupân Dumitrache: /.../ mă uit iar la el, iar se-ntoarce-ncolo;... 
mä-ntorc iar la comedii, iar : se uită la cocoane;.. „mă uit 


Ipingescu: Iar se uită la cocoane..” N. F, A 0, L p.18). 


Când e însoțită de reproducerea imitativă a unor elemente 
paraverbale (ton, debit verbal), „întreruperea-completare” creează 
efecte comice: 

„Farfuridi: Dati-mi voie... La una-mie-opt-sute... | 
Toţi (în cor, cu tonul lui): Douăzeci-şi-unu fix... (rumoare şi 


protestări).” (S. P., O., I, p.169). 


Când replica întreruptă e completată cu o secvență „SUr- 
priză”, _intreruperea-completare” poate produce e) deviere invo- 
luntară sau, dimpotrivă, intenționată, ironică, a dialogului. 
Divergenta semantică a celor două replici, apărută prin comple- 
tarea replicii întrerupte cu un element neaşteptat, evidențiază 
adesea efectele comice ale acestui tip de întrerupere. Gramatical, 
replica întreruptă e completată adecvat, dar semantic, ea e 
modificată. Pentru personajul care întrerupe (locutorul secund), 
completarea propusă pare plauzibilă şi previzibilă. Ea nu cores- 
punde însă intențiilor primului locutor, nevoit să intervină 
ulterior si să rectifice această completare inadecvată, care pro- 
duce o modificare semantică neașteptată a replicii întrerupte: 


„Tipătescu: Lasă-mă să vorbesc... pentru că ești... 

Cetăţeanul: Alegător... 

Tipătescu: Nu... beţiv... vițios... păcătos.” (S. P., O., I, p.161; 
vezi şi D. C., O., I, p. 226). 


În cadrul cuplului comic de personaje, „întreruperea-com- 
pletare” reprezintă o modalitate de caracterizare a unor tipuri 
nediferentiate ca personalitate: Personajele cuplului comic îşi 
întrerup şi îşi completează reciproc replicile, care formează 
enunturi unitare din punct de vedere semantic şi sintactic. Faţă 
de variantele anterioare, în care completarea se realiza fără 
reluare, în cadrul cuplului comic, completarea se realizează, 
frecvent, cu reluare. Replica de întrerupere reia sub forma de 
anadiploză secvențe din componenţa replicii întrerupte, încât 

între cele două intervenţii apare o zonă de suprapunere, care 
subliniază legătura dintre ele: 


„Farfuridi: /.../ mie îmi place să pun punctele pe i... Se aude... 
Brânzovenescu: Se aude... cum că partidul nostru dă la colegiul 
II ajutor lui Caţavencu...” (S. P., O., I, p.121). 


Interesante pentru modul de înlănțuire a dialogului din 
comedii sunt completările realizate la distanță de acelaşi locutor, 
care îşi continuă şi îşi încheie replica după întreruperea pro- 
vocată de intervenția partenerului de dialog. Prin aceste com- 
pletări, progresia dialogului nu se mai realizează de la replică la 
replică, ci peste o replică, uneori chiar peste mai multe replici: 


„Leonida: /.../ Ei, când am văzut... ştii că eu nu intru la idee cu 
una cu două... 

Efimita: Ţi-ai găsit! ... dumneata nu eşti d-ăia. Ehei! ca 
dumneata, bobocule, mai rar cineva /.../ 

Leonida: Dar, când am văzut, am zis şi eu: să te ferească 
Dumnezeu de furia poporului!/.../” (C. L., O., I, p.82; 
vezi şi S. P., O., I, p.138, D. C., O., I, p. 281-282). | 


1.2. „Întreruperea de precizare” 


Acest tip de întrerupere cuprinde situațiile în care replica 
secundă, de întrerupere, suspendă replica anterioară, prin reluarea 
(de obicei interogativă) a.unei secvențe din componența acesteia, 
„secvenţă care prezintă interes pentru personajul care întrerupe. 

„Întreruperea de precizare” apare atât în structura dia- 
logului din comedii, cât şi în cea a dialogului din schiţe. În 
dialogul din comedii, acest tip de întrerupere constituie, uneori, 
o modalitate de caracterizare a personajelor, aici încadrându-se 


97 


Scanned with OKEN Scanner 


situațiile în care termenul de precizare e un neologism deformat 


fonetic: 


Jupân Dumitrache: Apoi să ştiu de bine că intru în cremenal! 
x mai Vă ' că se tine bagabontul după mine 
Să mai văz eu numai că se ţii g p 


si lasă-l... 


Ipingescu: Care bagabont? 
Jupân Dumitrache: Ei! iaca... un bagabont! de unde-l cunosc 


eu?” (N. F.O., I, p. 14; vezi şi p.15): 


Termenul care întrerupe, neologismul bagabont, suferă 
transformări fonetice: consoana v > b (ambele sunt labiale), iar d >t 
(ambele sunt dentale), ceea ce duce la apariția formei bagabont. 
Substituirea acestor consoane e cauzată de adaptarea pe cale 
orală” a neologismului şi sugerează incapacitatea personajelor 
de a-şi însuşi termenii noi sub forma lor corectă. 

În dialogul din schiţele lui Caragiale, multe dintre 
„întreruperile de precizare” suspendă o replică în curs din cauza 
modului defectuos în care aceasta este construită. Frecvent, 
aceste întreruperi sunt dictate de nevoia celui de-al doilea per- 
sonaj locutor de a redresa dialogul perturbat de folosirea 
inadecvată, în replicile primului personaj locutor, a unor anafo- 
rice”. Aceste replici sunt greu sau imposibil de decodat, din 
cauză că antecedentii anaforicelor nu sunt precizati sau sunt 
ambigui. Ca atare, „întreruperile de precizare” sunt întrebări care 
solicită lămurirea acestor antecedenti cu ajutorul pronumelor 
interogative: care, ce, însoţite sau nu de prepozitii. 

In schiţa Sifuatiunea, „întreruperea de precizare” cere 
lămuriri în legătură cu referentii unui substitut pronominal, 
pronumele personal de politețe dumnealor, ai cărui antecedenti 
n-au fost menționați. Acest pronume, care de obicei func- 
tioneazä ca anaforic, devine aici un „pseudo-anaforic”22, deoarece 
este un substitut plasat necorespunzător, înaintea antecedentului 

(precedă fragmentul substituit). Pentru a putea decoda acest sub- 
stitut pronominal din replica în curs, se recurge la „întreruperea 
de precizare”, care solicită clarificarea referentului: 


„` /.../ care era peste putință ca să prevază cineva o situatiune 
foarte tristă, fiindcă le-am spus şi dumnealor... 

- Cari dumnealor? 

- Dumnealor cu cari am fost /.../” (O., IL p.130). 


Se poate constata că „întreruperea de precizare” nu are 
aici ca efect dezambiguizarea mesajului din replica pe care a 
întrerupt-o. La intervenţia interogativä, prin care cere precizarea 
unui termen, personajul. care întrerupe nu obține un răspuns care 
să-l lămurească. Personajul întrerupt răspunde prin reluarea 
termenului care ar fi trebuit precizat şi astfel „glosarea” acestuia 
se dovedeşte a fi falsă: „- Cari dumnealor? / - Dumnealor cu 
cari am fost...” (vezi şi anterior: „- Care bagabont? / - ... un 
bagabont...”). Dialogurile din schiţele sau din comediile lui 
Caragiale în care apar „întreruperi de precizare” au o construcție 
amplă, dar sunt statice informaţional, ceea ce sugerează că în 
această lume limbajul a devenit un fals instrument de comu- 
nicare. 

“Doar recurgerea la un lanţ întreg de „întreruperi de 
precizare” poate determina, uneori, o dezambiguizare „în trepte” 
a replicii întrerupte: 


„Leanca: Eu, domn' judecător, reclam, pardon, onoarea mea, 
care m-a-njurat şi clondirul cu trei chile mastică prima, 
care venisem tomn-atunci cu birja de la domn' Marinescu 
Bragadiru din piață, încă chiar domn' Tomita zicea să-l 
iau în birje... 

Jud.: Pe cine să iei în birje? 
Leanca: Clondirul... că zicea... 

Jud.: Cine zicea? 

Leanca: Domn' Toma... se sparge... 

Jud.: Cine se sparge? 

Leanca: Clondirul, domn' judecător!” (Justiție, O., IL p. 35). 


Ambiguitatea este cauzată aici de funcționarea pronu- 
melui cu utilizare anaforică - 7 ca subtitut atât al substantivului 
clondirul, cât şi al substantivului donm' Tomija, ceea ce poate 
- determina o eroare de decodare. | 


1.3. „Întreruperea-stimul” 


Acest tip de întrerupere subliniază participarea afectivă 
a celui de-al doilea locutor la cele relatate de primul locutor şi 
determină, în acelaşi timp, continuarea şi prelungirea comu- 
nicării. Replica de întrerupere e constituită din intervenții de 
mici dimensiuni, reprezentate de formule interogative sau excla- 
mative, care stimulează şi accelerează relatarea. Cu această func- 
tie apar, în dialogul din comedii, diverse locuţiuni adverbiale: 
prin urmare, pe urmă, în Sfârşit etc., folosite, mai ales, cu 
intonatie interogativă şi precedate, uneori, de interjectia ei. 
Aceste formule cu rol fatic sunt reluate, de obicei, în replica 
următoare, care continuă şi comprimă relatarea întreruptă, 
reluare care asigură înlănțuirea replicilor: 


„Pampon: /.../ Mă duc la poliţie, cercetez şi aflu că aici e 
frizäria. Am venit; d. Nae nu era aici. Băiatul mi-a spus 
că bilete de astea... 

Miţa (interesându-se neräbdätoare): În sfârşit? 

Pampon: În sfârșit, ce să mai lungim vorba degeaba, conita 
mea, spiterul este... /.../* (D.C. O., I, p.242; vezi şi 
p.229, 236 şi N.F., O., I, p.18, 65). 

Cerinta de concentrare şi de gräbire a relatării poate fi 
formulată mult mai explicit, prin intermediul locutiunii adver- 
biale în sfârşitul sfârşitului sau al unui verb „dicendi” la impe- 
rativ: 


„Iordache: /.../ «ori că ne-a furat pecetia, ori că şi-a făcut el alta 
pe model, că prea se-ntinde abonamentul lui ca caşca- 
valul prăjit...» | | 

Pampon: Ei, în sfârşitul sfârşitului, ce era? /.../ 

Iordache: Joi... 

Pampon: Ei! spune odată, că n-am vreme de stat.” (D.C, O, 
I, p.228). soi | | 


În schiţe, »intreruperea-stimul” are funcţie narativă, ea 
contribuind la realizarea povestirii „segmentate”, povestire care 
se constituie prin dialog”. Nerăbdător să afle cât mai repede 
deznodământul relatării personajului locutor, partenerul său de 
dialog îl întrerupe folosind formule exclamative şi interogative 
de- stimulare şi de concentrare a relatării: „Ei!” (O., II, p.197), 
„Ei, şi?” (O., I, p.215), „Şi pe urmă?” (O., IL p.63). Reluarea 
acestor formule la începutul replicii următoare, în care perso- 
najul locutor îşi continuă relatarea, contribuie la înlănţuirea 
replicilor şi marchează integrarea povestirii în dialog, precum şi 
supunerea personajului locutor la cerințele partenerului de 
dialog”: 


1... Nu vrea... De zece zile stăm la tocmeală si nu vrea să lase 
nici o sută de lei; dar nici eu nu-i dau nici cincizeci de lei mai 
mult... 

- Ei, şi?... 

- Ei! şi am trimis-o acuma pe soția mea: să vedem e-n stare să-l 

traducă/.../” (Diplomatie, O., II, p.215). 

1.4, „Întreruperea prohibitivă” 


„Întreruperea prohibitivă” anulează O replică în curs 
printr-o serie de elemente lexico-gramaticale cu funcție prohi- 
bitivă, care interzic dreptul la cuvânt. Intre replica întreruptă si 
cea de întrerupere, raportul este, îndeosebi, de independență 
sintactică. 

Una dintre variantele „întreruperii prohibitive”, care 
apare atât în structura dialogului din comedii, cât şi în cea a 
dialogului din schițe se bazează pe reluarea, în replica secundă, a 
unor secvențe din replica anterioară, care a fost întreruptă. 
Frecvent, secvențele sunt reluate cu intonatie ironic-parodică şi 
sunt prece-date de pronumele interogativ ce, care marchează 
dezacordul față de replica întreruptă: 


„Ionescu: Că adică străbunul nostru... 
Caţavencu: Ce străbun! ce nostru! /.../” (S.P., O., L p.176; 
vezi şi Atmosferă încărcată, O., II, p. 99). 


Întreruperile care suprimă o replică în curs sugerează, 
frecvent, tensiunea dintre personaje. Astfel, foarte des, formula 
prohibitivă este un apelativ depreciativ (îndeosebi adjective 
substantivizate în vocativ), rostit cu o intonatie specială, prin 
care personajul care întrerupe îşi exprimă starea afectivă (de 
indignare) şi atitudinea (dispretuitoare) față de partenerul de 
dialog: 


„Caţavencu: Trebuie să vrei, dacă ţii câtuşi de puţin la 
onoarea... | 

Tipätescu (izbucnind); Mizerabile! (Caţavencu face un pas 
înapoi) Canalie neruşinată! /.../” (S.P, O. I, p. 156; 
vezi şi p. 128). 

Ca formulă ce produce interdicții de limbaj şi marchează 
dezacordul între locutori poate funcționa şi o replicä-cliseu, un 


tic verbal, care evidențiază automatismele de limbaj ale persona- 
jelor: 


„Farfuridi: Îmi pare rău, neică Zahario, noi nu... 
Trahanache (şi mai indignat): Ai putinticä răbdare... /../ 
(S.P., O., I, p.138; vezi si p.139, 191). 


Verbele sau locutiunile verbale la imperativ functioneazä, 
frecvent, la Caragiale ca formule prohibitive, care suprimă o 
replică în curs şi accelerează dialogul. Formulele verbale cu func- 
tie prohibitivă sunt însoţite, uneori, de reacții mimico-gestuale, 
care au aceeaşi funcție, de a produce interdicții de limbaj. În 
schița Five o'clock, Tincuta şi Măndica îşi dispută dreptul de a 
pune întrebări, întrerupându-se reciproc. Interdictiile de limbaj 
sunt impuse de verbul la imperativ: „Taci!”, precum şi de gestul 
cu funcție prohibitivä: „astupându-i gura cu mâna”: 


„Tincuţa: Ai fost ...? 

Măndica: Taci, tu! ... Las' să-l întreb eu ... Ai fost aseară la circ? 

Eu: Am fost. 

Tincuta: Cine mai... | 

Mändica: Taci, soro! n-auzi (Către mine:) Ai văzut pe Miţa? /.../ 

Tincuta (mie): Cu cin'... 

Măndica: Taci! ... (Mie:) Cu ce pălărie era? 

Eu (încurcat): Cu....: 

(Tincuta vrea să mă-ntrerupă) 

Mändica (astupându-i gura cu mâna) Cu o pălărie mare ...” 
(O. II, p.94). 

În structura dialogului din comedii, în cadrul perechii 
întrebare-răspuns, „întreruperea prohibitivă” poate avea, uneori, 
efecte comice. E cazul dialogului cu trei parteneri, în care, la 
întrebarea personajului locutor, cei doi interlocutori formulează 

räspunsuri identice, dar intreruperea afecteazä numai răspunsul 
celui de-al doilea interlocutor, căruia îi impune interdicția de a 
vorbi. În D-ale carnavalului, formula eliptică cu valoare impe- 
rativă, „vorrrbă!”, suspendă dreptul de vorbi al celui de-al doilea 
personaj interlocutor (Pampon), tentat să repete raspunsuril: 
anterioare ale primului personaj interlocutor (Cräcänel): 


„Ipistatul (...) Vorrrbă! Ce persoană? 

Cräcänel: Pe Bibicul! 

Pampon: Pe Bib... 

Ipistatul (...): Vorrrbă! 

[| | 

Ipistatul (...): Vorrrbă!... /...1? Pe unde ati intrat?... 
Crăcănel: Pe uşe. 

Pampon: Da, pe... | | 
Ipistatul (...): Vorr... vorrrbä!”(O. I, p. 301- 302). 


În schiţe, întreruperile care suprimă o replică în curs 
funcționează frecvent ca procedee de caracterizare, sugerând 
incapacitatea personajelor de a se adapta la partener şi de a 
respecta astfel una dintre condiţiile esențiale ale comunicării 
„prin dialog. Personajele îşi întrerup adesea partenerii de dialog, 
„pentru a-şi exprima propriile idei, fiind tentate „să convertească 
dialogul în monolog, să-şi transforme partenerul în auditoriu, 
într-o exacerbare de sine ce exclude stabilirea unei comunicări 
autentice cu celălalt, redus la funcţia de receptare şi mai puţin de 
replicare””, scrie M. Vodă Căpuşan. 

„In schiţa Siruațiinea, Nae respingând orice idee expri- 
mată de partenerul de dialog, îl întrerupe mereu, pentru a-şi 
putea prezenta pe larg „teoriile” politice. Aici, ca şi în alte schițe 


(Cadou, Mici economii), replica de întrerupere este anticipată în 
stil indirect de către personajul narator: 

> În sfârşit, guvernul o să... 
Nae mă-ntrerupe: 
- Las' că şi guvernul... Dumnezeu îl ştie şi pe el, care toate gaze- 


tele urlă în fiecare zi despre criză ministerială /.../» (O., II, 
p.131). 


În unele secvenţe de dialog, „întreruperea prohibitivä” 
nu suprimă replica în curs, ci doar o fragmenteazä în mai multe 
secvenţe, între care există continuitate semantică şi sintactică. 
Personajul locutor îşi continuă şi îşi completează replica peste 


această întrerupere, care nu reuşeste să producă interdicții de 


limbaj: 


»~ Ia să ştie dumnealor că este aici o justiţie, care pedepseşte cu | 


asprime orice tentativă, mă-nţelegi... 
- Lache! 
- Ia să ştie că sunt judecători la Berlin! 
- Lache!! 
- Că în materie politică nu-ți este permis a mai întrebuința 
violența fără să mergi la ghilotină... 
- Lache!!!” (O /acună, O., II, p.180). 


Aici „întreruperile prohibitive” nu-şi ating scopul, deoa- 
rece locutorii, deşi în contact direct, nu se află în interacțiune, 
intervențiile fiecăruia având în vedere parteneri de dialog dife- 
riti: Mache i se adresează lui Lache, Lache, unui cerc de colegi 
amatori de dezbateri politice. 

Sunt situaţii când „întreruperea prohibitivă” e însoţită 
de devierea tematică a dialogului, ceea ce determină nu numai 
independența sintactică, ci şi divergenta semantică a celor două 
replici. Personajul care întrerupe intervine cu o replică (o între- 
bare, o justificare, un protest), ce nu are legătură cu relatarea 
partenerului său de dialog si, schimbând vorba, deviază deliberat 

dialogul spre altă temă. În aceste situaţii, întreruperea deviantă 
are funcţie practică, deoarece permite schimbarea rapidă a 
temelor de dialog şi determină progresul comunicării: 


Zita /...: -Zic: pardon, domnule, nu-ți permit să te-ntinzi mai 
iti mult la un aşa afront; mä-ntelegi?- zice: ... 
Veta (întrerupând-o scurt): Zito, ... ce e când ti se bate tâmpla a 
| dreaptă?” (N.F., O., I, p. 34; vezi şi S.P., O., L p.153). 


Uneori, această deviere tematică provocată de „întreru- 
perea prohibitivä” are funcţie strategică, deoarece reprezintă un 
mod de „a schimba vorba” pentru a evita un subiect delicat. In 

j schita Cadou, madam Panaiotopolu întrerupe dialogul dintre 
nenea Stasache (soțul ei) si Mişu (tânărul meditator al copiilor), 
iritată de modul în care soțul insistă asupra asemănării dintre 
briliantul „pierdut” de ea si cel de la acul de cravată al lui Mişu: 


„- Pe onoarea mea, Mişule, să nu te ştiu ce băiat de treabă eşti şi 
cât ţii la noi... 

- Nene - întrerupe madam Panaiotopolu - ai scris lui nenea 
Andrei?... i-ai promis că-i scrii. 

- Îi scriu mâne... Pe onoarea mea, Mişule... 

- Poftiti la masă!...” (O., II, p. 200; vezi şi Mici economii, O., Il, 
p.172). 


w39) 


În comedii, „întreruperea prohibitivä” poate apărea şi 
ca o modalitate de rezolvare a unui qui-pro-quo, având, în aceste 
situaţii, funcţie . dramaturgică. În © noapte furtunoasă, Veta, 
întrerupând declaraţia de amor a lui Rică Venturiano, îl obligă 
pe acesta să se oprească pentru a descoperi că a greşit inter- 
locutoarea. Un element paraverbal - râsul - deţine aici funcţie 
prohibitivä: 

„Rică: /.../ orice s-ar face, eu voi susținea, sus şi tare, că tu eşti 
aurora, care deschide bolta înstelată într-o adoratie 
poetică, plină de... (urmează declaraţia foarte iute până 
ce-l întrerupe Veta). 

Veta (a ascultat cu mult interes toată tirada lui Rică şi-l 
întrerupe izbucnind de râs): Ha! ha! ha! acu înţeleg eu 
tot! ha! ha! ha!” (O., I, p.52-53, vezi şi D.C., O., I, 
p.284). 


- 2, Întreruperea deliberată a replicii 


Spre deosebire de întreruperea forțată, întreruperea 
deliberată a replicii sau „enunţul neterminat” nu mai reprezintă 
un accident de limbaj, deoarece personajul locutor îşi suspendă 
în mod intenţionat replica. | 

Finalul replicii neterminate e anuntat de o pauzä, dupä 
care urmeazä interventia partenerului de dialog. Aceastä pauzä 
nu e una momentană, de ezitare lingvistică sau afectivă, cie o 
pauză definitivă, ea distantând replica neterminată de intervenţia 
următoare a partenerului de dialog. Personajul locutor se abtine 
să-şi termine replica, iar această abţinere e rezultatul unei 
atitudini deliberate. pala 

În condițiile în care replica neterminată presupune 
existența unui cuvânt, a unei expresii etc., care însă n-au mai 
fost rostite, tăcerea deliberată pe care o implică această replică 
poate fi interpretată ca un act de limbaj”. Tăcerea este inclusă 
printre actele de limbaj în măsura în care „se identifică cu un act 
de abţinere”, iar tăcerea determinată de oprirea intenţionată a 
replicii e rezultatul unui astfel de act de abţinere. 

Si în dialogul caragialian, replica neterminată poate să 
substituie, prin tăcerea pe care o implică, secvenţe verbale pe 

l locutor, din diferite motive, evită să le pronunțe. 
În general, o astfel de replică e neterminată doar din punct de 
vedere sintactic; semantic, ea € completă, deoarece de obicei 
partenerul înțelege perfect ceea ce nu a fost exprimat. In O noapte 
furtunoasă, personajul locutor îşi întrerupe deliberat replica, 
lăsându-și partenerul de dialog să subînțeleagă sfârşitul, care nu 
a putut fi exprimat din cauza decentei. Reacţia imediată a parte- 
nerului de dialog confirmă că acesta a reconstituit (mental) 
corespunzător sfârşitul replicii anterioare: 


care personaju 


.Jupân Dumitrache: /.../ Nu că mi-e frică de ceva, adică de 


nevasta-mea... să nu... | 
Ipingescu: 'Aida de! Coana Veta! Mie-mi spui? n-o ştiu eu?... 
40, Lp415), 


29 


În schița Triumful talentului, autoîntreruperea replicii 
are rol eufemistic. Personajul locutor îşi limitează deliberat 
replicile, pentru a evita referirea directă la o situație delicată. 
Chiar şi în interiorul replicilor apar, frecvent, pauze, care suge- 
rează că personajul locutor ezită să formuleze coerent o pro- 
punere stânjenitoare. Efectele replicii neterminate se combină 
astfel cu cele ale reticentei, atenuând forța propunerii directe: 


„- Niţă... eu am venit în Bucureşti cu ceva părăluţe... tu zici că 
| eşti tinichea de tot... Eu... dacă vrei tu... 

- Ce să vreau? 

- Eu ti-aş da tie trei-patru poli... să... 

_ Să ce? ral. et 

- Să mă laşi, să nu vii la concurs...” (O., II, p.194). 


In alte situaţii, întreruperea deliberată a replicii are 
funcţie strategică, personajul locutor urmărind să stimuleze 
curiozitatea partenerului de dialog şi să-i impună o anumită temă 
de discuţie. In schița Amici, întreruperea deliberată a replicii în 

punctele cheie se combinä cu ezitarea (mimatä) a personajului 
locutor de a răspunde la întrebările interlocutorului, ambele fiind 
strategii prin care personajul locutor urmăreşte să impună o temă 
de discuție, sub aparenţa intenţiei de evitare a ei: 


„L: Zicea de nevastă-ta... că... 

M: Că ce? 

L: Că... In fine, prostii! ce să-ţi mai spui?... Da! dar i-am tăiat 
nasul. Nu-ţi permit, zic, să te atingi, mă-nţelegi, de 
onoarea femeii amicului meu!” (O. II, p.91). 


Prin discursurile politice rostite de personajele din 
comedii, Caragiale parodiază retorismul, printre ale cărui mărci 
se înscrie şi întreruperea deliberată a replicii. În O scrisoare 
pierdută, Caţavencu, în discursul politic, îşi întrerupe şi îşi 
fragmentează deliberat, în mai multe secvenţe, o replică formată 
prin enumerare. Întreruperea deliberată e aici un artificiu retoric, 
la care personajul locutor recurge cu scopul de a reliefa emfatic 
fiecare secvenţă a replicii: 

„Caţavencu: Da! (cu putere din ce în ce crescândă) Voi 
progresul şi nimic alt decât progresul: pe cale politică... 
(îngraşă vorbele) 

Popescu: Bravo! 

Caţavencu: Socială... 

Ionescu: Bravo! 

Caţavencu: Economică... i po qi 

Popescu: Bravo! 

Cațavencu: Administrativă... ” (O. L p.184) 


Replica neterminată poate avea, îndeosebi în comedii, 
efecte comice, când reprezintă un mijloc de a sugera pretenția de 
cultură a personajelor. Astfel, în O scrisoare pierdută, replica în 
care Cațavencu încearcă să reproducă un citat latinesc rămâne 
neterminată, din cauză că personajul nu-i cunoaşte decât înce- 

putul, redat, de altfel, deformat. Redarea deformată a începutului 
acestui citat determină un joc de cuvinte involuntar şi sugerează, 


în acelaşi timp, incultura personajului: 


„Caţavencu (...): Ştii ca şi mine principiul de drept, fiecare cu 
al său, fiecare cu treburile sale... oneste bibere...” (O, 


I, p. 177). 


Citatul latinesc la care face referire Caţavencu este, de 
fapt, „Honeste vivere, alterum non laedere, suum cuique tribuere” 
(Să trăieşti cinstit, să nu lezezi interesul nimănui, să dai fiecăruia 
ce i se cuvine). | 

În structura dialogului din comedii, întreruperea delibe- 
rată a replicii devine un: factor de economie şi de rapiditate, 
atunci când intervine în momentele importante ale acţiunii, 
pentru a marca încheierea unei discuţii sau intrarea în scenă a 
unui personaj. Astfel, când vrea să se retragă din relația de 
dialog, personajul locutor poate recurge la replica neterminată: 


„Tipătescu: /.../ Domnilor, vă rog, nişte afaceri importante mă 
cheamă numaidecât la telegraf... Mă scuzati.. dar... 
(merge la o masă şi trage clopoțelul, apoi iese în 
fund).” (S.P., O., I, p.123). 


"O variantă a replicii neterminate, prezentă în structura 
dialogului caragialian, este replica neîncheiată verbal, ci printr-un 
gest care suplineste un cuvânt sau o unitate sintactică de diferite 
dimensiuni. Într-o astfel de replică, gestul reprezintă o comple- 
tare sintactico-semanticä” necesară şi obligatorie, care încheie 
partea verbală a replicii, oferind informaţia pe care ar fi oferit-o 
elementul verbal. Acest tip de replică, format prin ataşarea unei 
secvențe neverbale (echivalentă cu un element verbal) la 
sfârşitul unui enunț neterminat, reprezintă una dintre variantele 
„replicii mixte”*. Gestul are, în aceste situații, valoare seman- 

ticä, el termină replica şi, putând să „descrie” sau să sugereze 
acțiuni, persoane, atitudini, obiecte, exprimă sensul pe care l-ar 
fi exprimat un cuvânt. Pentru această categorie de pesturi, cu rol 
de a încheia un enunţ, P. Larthomas propune denumirea „gestes 
de prolongement”. 

In O scrisoare pierdută, Cetăţeanul turmentat rostește 
mai puţine cuvinte decât alţii, exprimându-se mai mult prin gest. 
Starea tulbure în care se găseşte îi impune un minimum de 
cuvinte şi, de aceea, replicile sale sunt uneori terminate prin 
gesturi, echivalente cu diverse secvențe verbale. Replica mixtă 
este, în aceste situaţii, o formă de economie verbală, perfect 
adaptată stării personajului: 


„Cetăţeanul: Nu ţi-am spus? (sughite). Mâine începe... Ei? 
(sughite) Eu pe cine aleg? Pentru cine?... (face semnul 
votării si sughite).” (O. I, p.160). 


În drama Năpasta, replicile neterminate abundă. Între- 
ruperile, strict motivate psihologic, exteriorizează reacţiile per- 
sonajelor şi creează momente de tensiune dramatică. Prin 
caracterul lor aluziv, replicile neterminate ale Ancăi îl torturează 
psihic pe Dragomir. Alunecarea spre nebunie a acestuia e provo- 
cată de sentimentul vinei şi al remuşcării, pe direcţia cărora se 
insinuează, cu replicile ei, Anca: 


„Anca: /.../ Du-te de te odihneşte... (subliniind). şi... 

Dragomir (din pragul uşii): Şi... ce? 

Anca: Închină-te... să nu mai visezi urât.” (O., L p. 353-354; 
vezi şi p.351). 


Pauzele dintre replici, dar mai ales cele din interiorul 
acestora (reticentele) au în drama Năpasta funcţie expresiv-emo- 
tivä, tradând violenţa träirilor interioare ale personajelor. In între- 
bările Ancăi, pauzele marchează frecvent ezitarea în încercarea 


111 


Scanned with OKEN Scanner 


mir sä-si märturiseascä vina. În inte- 
riorul replicilor lui Dragomir, pauzele exprimă o stare de 
tulburare accentuată, provocată de sentimentul de vină care-l 
copleşeşte şi care-l împinge treptat spre nebunie: 


de a-l provoca pe Drago 


„Dragomir: /.../ şi l-am aşteptat... Venea şuierând.... Ne-am 
întâlnit, ne-am dat în vorbă... i-am arătat o plută înaltă; 
el a ridicat ochii în sus... Am tras cuțitul şi până s-aplece 
iar ochii... (se opreşte, stingându-i-se glasul).” (O., I, 
p.378; vezi şi p.380). 


Replicile ce redau viziunile mistico-fantastice care-l 
chinuie pe Ion în momentele de criză se caracterizează şi ele 
printr-o pronunțată discursivitate interioară, semn al alienării: 


„Ion (sare din somn; e cu totul apucat): Da! eu sunt vinovat... 
Maica Domnului mi-a zis să spui, ca să nu mă loviți... 
Bateti-l! ... Dati-i la cap! /.../” (p. 370; vezi şi p. 359, 
363, 371, 372). 


Şi în dialogul din nuvelele tragice, întreruperea apare 
mai ales în interiorul replicilor, exprimând, în general, o stare de 
tulburare accentuată, care împiedică personajul locutor să se 
exprime cursiv. In nuvela Păcat, ampla replică în care preotul 
Niţă mărturiseşte că Mitu e copilul lui se caracterizează prin 
discursivitate; cuvintele se leagă greu din cauza tulburării pro- 
vocate de gravitatea destăinuirii: 

„- Nu, nu te amăgesc... Am greşit... am päcätuit, şi Dumnezeu a 
vrut să mă bată şi te-a trimes pe tine să mă baţi... Tre- 
buia de mult să-ți spui taina asta: erai tânăr şi eu eram 
duhovnic... mă puteam eu spovedi unui copil? /.../'* 
(O., III, p. 67; vezi şi p. 64). 

Replica neterminată cu care se încheie nuvela îi ampli- 
fică dramatismul: 


„Popa se ridică, se-ntoarce spre mulțime cu privirea ţintă şi-nfri- 
coşat de-ngrijatä. 

- Inima! ... zice el. I...! şi se culcă să doarmă somnu-al bun 
lângă copiii săi.” (p. 69). 


Alături de repetiţie, întreruperea replicii reprezintă un 
alt procedeu bine definit de construcţie a dialogului din opera lui 
Caragiale, procedeu cu efecte deosebite pe plan stilistic. Astfel, 
în dialogul din comedii şi din schiţele satirice, întreruperea 
forțată funcționează ca procedeu comic şi de caracterizare a 
personajelor; în drama Năpasta şi în nuvelele tragice, întreru- 
perea deliberată, în asociere cu numeroasele întreruperi din 
interiorul replicilor, constituie modalităţi de sugerare a unor 


reacţii şi stări psihologice deosebite ale personajelor şi de creare 
a unei atmosfere tensionate. 

III. DIALOGUL CU NARATIUNI 


În construcţia dialogului din teatru şi din schițe, 
Caragiale include uneori secvenţe cu caracter narativ, în care 
unul dintre personaje, devenit narator, povesteşte întâmplări 
petrecute în viața sa sau la care a fost martor. În cuprinsul 
acestor secvențe pot fi reproduse replici izolate sau dialoguri 
presupuse a fi avut loc anterior, prin tehnica „replicii în-replică” 
sau a „dialogului în replică”! Personajul narator este, de obicei, 
protagonist atât al întâmplărilor relatate, cât şi al dialogurilor 
reproduse. 

În teatrul şi în schiţele lui Caragiale, naratiunile incluse 
în dialog constituie elemente importante pentru constructia tex- 
telor si pentru caracterizarea personajelor sau pentru definirea ra- 
porturilor dintre ele. Plasate, de regulă, la începutul dialogului, 
aceste naratiuni reprezintă o modalitate de realizare a „expo- 
zitiunii”, alcătuind un dialog expozitiv - „dialogue d'exposition”- ?, 
care are funcția de a oferi spectatorului/cititorului informații 
necesare pentru înţelegerea acțiunii. În drama Năpasta, dialogul 
cu naratiuni apare atât în deschiderea, cât şi spre finalul piesei. 
Spre deosebire de secvențele narative initiale, care pregătesc, în 
mod gradat, declanşarea conflictului, cele finale au funcţia de a 
determina trecerea spre deznodământ. 

Excluse, în principiu, din teatru, deoarece acesta nu 
povesteşte, ci arată, secvențele narative sunt totuşi frecvente în 
textul dramatic, ele suplinind nereprezentarea scenică a unor 
evenimente?. Referindu-se la secvențele récit” din dramaturgia 
clasică, J. Scherer precizează: „Un récit évoque par des mots une 

action qui n'est point représentée sur la scene”. Povestind 
întâmplări exterioare şi anterioare acţiunii scenice, evocând 
personaje absente, secvențele narative din dialogul dramatic au, 
în primul rând, funcţie practică. Ele compensează, prin evocare 
verbală, nereprezentarea unor evenimente indispensabile evoluției 
intrigii şi a conflictului. Având în vedere că în teatru inversiunile 
cronologice sunt neobişnuite”, secvențele narative introduse în 
dialog permit numeroase întoarceri în urmă, care pot clarifica 
actiunea din scenă, pot explicita diverse situaţii, pot determina 
modificări în evoluţia intrigii, constituind astfel un element 
important pentru construcţia textului dramatic. 

În afară de funcţia practică, secvențele narative incluse 
în dialogul din teatrul lui Caragiale au funcție de caracterizare a 
personajelor“ si de fixare realistă a cadrului acțiunii. Referindu-se 
la „episoadele narate” din comediile lui I. L. Caragiale, V. Mândra 
subliniază: „Personajele principale îşi capătă caracterizarea înainte 
de a pătrunde adânc în acţiune, prin intermediul «poveştilor» pe 
care, de cele mai multe ori, le narează ele însele””. Personajele 
se caracterizează şi îşi definesc reporturile dintre ele atât prin 
participarea la acţiune, cât şi prin intermediul naratiunilor intro- 
duse în dialog, cele două modalităţi de caracterizare fiind 
complementare. Acţiunile din scenă, în care sunt antrenate per- 
sonajele, au funcţie tipologică; ele caracterizează personajele ca 
tipuri generice, în timp ce naratiunile, numite de V. Mândra 
„monoloage revelatoare”*, nuanteazä şi detaliază aceste trăsături 
generice. Astfel, în O noapte furtunoasă, naratiunile introduse în 
dialog de Jupân Dumitrache (actul I, scena 1) şi de Chiriac (actul 
I, scena 2) dezvăluie două variante ale „arivistului conformist”. 

Frecvent, în aceste naratiuni sunt evocate personaje 
absente, care nu apar în spaţiul scenic: Tache pantofarul şi Ghiţă 
Tircädäu, în O noapte furtunoasă, „becherul” lui Agamitä 
Dandanache, nevasta lui Pristanda, în O scrisoare pierdută, spi- 
terul Frichinescu, nenea Iancu, bogasierul de la Ploieşti, în D-ale 

carnavalului, Dumitru, în drama Năpasta”, Miţa şi şeful, în 
schița C.F.R., etc. Aceste personaje absente, evocate în special 
prin reproducerea unor replici pe care le-au rostit, contribuie, 
prin detaliile pe care le adaugă, la definirea caracterologică a 
personajelor din scenă, la concretizarea situaţiilor dramatice şi la 
evoluţia conflictului. | 
Secventele narative din cuprinsul dialogului dramatic 
au la Caragiale valente documentar-realiste, deoarece localizeazä 
conflictul şi îi precizează implicaţiile sociale: „Episoadele narate, 
arată V. Mândra, materializează cadrul social al conflictului, 
localizând explicit şi contribuind la atmosferizarea de epocä”!!. 
În aceste secvenţe sunt evocate; prin tehnica teichoscopiei - „vision 
à travers le mur”-!*, spaţii extrascenice (grădina de la „Iunion”, 


locuinţa lui Caţavencu din dosul Primăriei, unde se aduna disc » 


limea înainte de alegeri, redacţia ziarului „Răcnetul Carpaţilor” 
etc.), care lărgesc cadrul acţiunii şi contribuie la fixarea acesteia 
într-un anumit loc şi timp. Prin intermediul secventelor narative 
din cadrul dialogului, Caragiale „pune scena în legătură cu 
lumea””, intensificând impresia de viață. 

În teatrul şi în schițele lui Caragiale, prin dialogul cu 
naratiuni sunt relatate întâmplări ŞI „vorbiri”. întâmplările sunt 
relatate în stil indirect, „vorbirile” sunt reproduse mai ales în stil 
direct. Utilizarea stilului direct de către personajul narator permite 
păstrarea tuturor particularitätilor lingvistice (fonetice, morfolo- 
gice, lexicale, sintactice) caracteristice vorbirii personajului ale 
cărui replici sunt reproduse, particularități care au funcţie de 
caracterizare. În acelaşi timp, reproducerea mimetică, prin folo- 
sirea stilului direct, a unor replici anterioare nu presupune nici 
un efort de generalizare din partea personajului narator, care 
redă mecanic si nemodificat conţinutul replicilor altcuiva, 
dezvăluindu-şi astfel limitele vorbirii şi ale gândirii. 

In prezentarea tehnicii dialogului cu naratiuni din 
teatrul şi din schițele lui Caragiale sunt importante două aspecte: 
Structura naraţiunii şi Structura replicii narative. 

1, Structura narațiunii 


în teatrul şi în schiţele lui Caragiale, naratiunile care 
apar în dialog au o structură specifică. Ele sunt declanşate, de 
regulă, de formule stimul şi sunt prefatate de formule intro- 
ductive. Frecvent, intervențiile scurte ale personajului destinar pă 
întrerup naratiunile şi le scindează în mai multe replici, atenuân- 
du-le astfel caracterul monologal. | 
Naratiunile sunt, în general, declanşate de replici 
interogative sau enuntiative (afective/neafective), rostite de par- 
tenerul de dialog, replici care functioneazä ca formule stimul: 
„Chiriac: De ce te-ai dus la grădină?” (O., I, p.44), ,Tipätescu: 
1.1 Ce e? (O., L p.111); „Pampon: /.../ Ce istorie?” (O. I, 
p.227); „Ce treabă?” (O. T, p.215), „Ipingescu: Că bine zici! 
începuseşi să-mi spui istoria.” (O., I, p.15), „Tipătescu: Înce- 
puseşi să-mi spui istoria de aseară (...)” (O. I, p.102). 
O serie de mărci initiale prefateazä, de obicei, nara- 
tiunea. Ea este anunțată de personajul narator prin diferite for- 
mule introductive, cu funcţie fatică: „Jupân Dumitrache: Stai s-o 
iau de la cap”. (O., I, p.15); „Ziţa: Stai să-ți spui /.../” (O. L 
p.33); „Pristanda: Cum vă spuneam /./” (O. I, p.102); 
_Jordache: Aşteaptă să vezi, că e frumoasă /.../” (O., I, p.228). 
Formulele introductive pot să apară atât în deschiderea 
naraţiunii (vezi exemplele anterioare), cât şi în interiorul 
acesteia, situaţie în care sunt notate la începutul replicii narative 
sau/şi în interiorul acesteia: „Jupân Dumitrache: Aşa am crezut 
si eu întâi, dar stai să vezi!... (O. I, p.17), „Ziţa: /.../ Să vezi, e 
halima /.../ Stai, tato, să-ţi spui şi să te cruceşti /.../” (O. 1, p.33); 
| „Pristanda: Da' să vedeţi ce s-a întâmplat i e (Q. L p.108); 
| „Trahanache: Ai putinticä răbdare, să vezi /.../” (O., I, p.112, 
113); „Iordache: Stăi să vezi /.../” (O. I, p.228); „/...] Să vezi 
| 1.1”, „Stăi, să vezi /.../* (O. II, p.216). Reluarea insistentă a 

acestor formule, combinate uneori cu ticuri verbale, provoacä o 
anumită stereotipie, care are efecte comice: „Trahanache: Ai 
puțintică răbdare! Să vezi /.../” (0,, I, p.113), „Trahanache: 
Stăi, să vezi /.../” (apare de patru ori în interiorul narațiunii, O., 
I, p.113, 114). 

În dialogul din schițe; intervenţia care prefateazä 
narațiunea poate constitui, în acelaşi timp, şi rezumatul ei: în 
schița Cadou, referirea la starea de spirit a „cocoanei Acrivita” 
în schița Diplomatie, referirea la întârzierea Mitei, soţia lui 
„nenea Mandache”. Aceste intervenţii, cu rol de prefață şi de 
rezumat, deopotrivă, determină întrebările personajului destinatar, 
care solicită lămuriri personajului narator, solicitare ce declan- 
şează narațiunea: | 


„= Gândeam că nu vii, îmi zice el. 

- Se putea, nene Stasache, să supăr pe cocoana Acrivita? 

- Bine ai făcut, că Ş-aşa e destul de supărată. 

- De ce? 

- Închipuieste-ti, monser /.../” (Cadou, O., II, p.197; vezi şi 
Diplomatie, O, IL p.215). 


Uneori, imediat după replicile introductive cu rol de pre- 
față poate fi intercalat, după cum arată M. Cvasnâi Cătănescu, 
un dialog incident, care provoacă amânarea narațiunii". Comedia 
O scrisoare pierdută evidenţiază această tehnică în construirea 
naraţiunii lui Pristanda (act I, scena 1). Prefatatä de un scurt 
schimb de replici, constituit din alternarea unei formule stimul 
cu o formulă introductivă, naraţiunea e întreruptă de inserarea 
unui dialog amplu (alcătuit din 44 de replici), care nu are 
legătură cu întâmplările narate şi care deviază comunicarea. După 
abandonarea acestui dialog, revenirea la naraţiunea întreruptă e 
prefațată de un nou schimb de replici cu rol introductiv: 


„Tipătescu: Incepusesi să-mi spui istoria de aseară. (şade) 

Pristanda: Cum vă spuneam, coane Fănică (se apropie), aseară, 
atipisem niţel după masă /.../” (O., I, p.102). 

/.../ (dialog) 

„Tipătescu: (uitându-se la ceas): Ia să lăsăm steagurile, Ghiţă... 

Pristanda: Curat să le lăsăm, coane Fănică. 

Tipătescu: Spune odată istoria de-aseară, că mă grăbesc. 

Pristanda: Bine ziceti, coane Fănică. Aseară pe la zece şi 
jumătate, mă duc acasă /.../” (O., I, p.107). 


De cele mai multe ori, la Caragiale, naratiunile incluse 
în dialog au o structură discontinuă, ele fiind întrerupte de 
intervenţiile scurte ale personajului destinatar. Aceste intervenții 
sunt, mai ales, formule interogative, cu funcție de stimul, prin 
care personajul destinatar solicită continuarea, uneori, accele- 
rarea sau concentrarea naraţiunii. Formula stimul e reprezentată 
frecvent de interjectia interogativă „Ei?” (O., I, p.109, 113, 200), 
care poate apărea singură sau poate fi însoţită de conjunctia şi: 
„Zoe: Ei şi...” (O., I, p.200; vezi şi p.281 şi O., II, p.215) ori de 
diverse locuţiuni adverbiale: „Pampon: Ei, în sfârşitul sfâr- 
sitului ce era?” (O., I, p.228), „Pampon: Ei? prin urmare...” 
(O., L p.229); „Ipingescu: /.../ Ei, pe urmă?” (O. I, p.18). 
Funcție de stimul are şi locutiunea adverbială „în sfârşit” (O., I, 
p.18, 242), care, ca şi celelalte locuţiuni adverbiale, poate fi 
reluată la începutul replicii narative următoare, asigurând astfel 
înlănţuirea replicilor şi continuarea narațiunii: 


„Miţa: (..) În sfârșit? | 
Pampon: În sfârşit, ce să mai lungim vorba degeaba, conita 
mea, spiterul este /.../” (O., I, p. 242) 


Aceste formule care întrerup narațiunea pentru a o stimula 
trădează, în cele mai multe situaţii, curiozitatea personajului 
destinatar, nerăbdător să afle deznodământul: 

„A: /.../ Odată, nu ştiu cum l-a tachinat, că s-a certatärä straşnic, 
- n-a vorbitără ... o zi-ntreagă... 

N: Si pe urmă? 

A: Pe urmă s-a-mpăcatără /.../” (O. II, p.63; vezi şi O., I, p.113, 
200, 228, 242, O, II, p.215). 


Rol de stimul au şi diverse replici interogative, prin 
care se cer precizări în legătură cu cele narate: „Efimiţa: Adică 
cum? (O., L p.83), „Da... ce spunea în scrisoare?” (p.83); 
„Tipătescu: Cine era?” (O., I, p.107), „Ei? Ce document?” 
p.113); „Pampon: Cum asta?” (O., I, p.228) „Adică, nene 
Mandache, cum vine vorba asta de diplomaţie?” Ses II, p. 215), 
„Ei! ce-ai zis directorului?”(0., II, p. 216). 

Alteori, intervențiile personajului destinatar sunt formule 
cu rol de aderare (ticuri verbale, interogaţii retorice) sau de 
completare a narațiunii în curs, formule care dezvăluie automa- 
tismele de limbaj ale personajelor: „Ipingescu: Rezon!” (O., I, 
p.16, 17), „Mie-mi spui? n-o ştiu eu? /.../” (O., I, p.16): 


„Jupân Dumitrache: /.../ fierbeam în mine, dar nu vream să 
spui cocoanelor... 


Ipingescu: Rezon! ca să nu le ruşinezi...” (0. I, p.16; vezi şi 


p.281). 


Între replicile narative pot fi inserate si intervenţii care 
exteriorizează reacţiile subiective ale personajului destinatar şi 
indică participarea afectivă a acestuia la cele narate. Cu acest rol 
apar diferite interjectii: „Ei!” (©. I, p.82), „Bravos!” (O., L p.85) 
şi propoziții exclamative, care exprimă uimirea provocată de 
narațiune: ,Efimita (minunându-se): Nu mä-nnebuni, soro!” (O., 
I, p.83); ,Efimita: Auzi colo!” (O., I, p. 81), „Efimiţa: Ei! fugi 
că mor! /.../” (O. I, p.84); „Tipătescu (...): Nu se poate! O să-i 


rup oasele mizerabilului!... Nu se poate!” (O. I, p.115). Aceeaşi 

funcţie o au şi reluările interogative de tip ecou, care subliniază 
emfatic surpriza faţă de o secvenţă „cheie” din narațiunea în 


curs. 


„Leonida: /.../ De ce a băgat el în răcori, gândeşti, pe toți 
împărații şi pe Papa de la Roma? 

Efimita (miratä): Si pe Papa de la Roma? Auzi, soro?” (O. I, Öö 
p.84; vezi şi p.113, 114, 280- 281). 

Uneori, narațiunea nu mai e segmentată de intervențiile 
personajului destinatar, ci are o structură continuă, dezvoltându-se 
într-o singură replică, foarte amplă, cu organizare internă com- 
plexă. Într-o astfel de replică se pot combina diverse procedee 
tehnice: narațiunea propriu-zisă în stil indirect, reproducerea în 
stil direct a unei replici sau/şi a unui dialog anterior, uneori Si a 
unor fragmente de monolog interior, procedee care o transformă 
într-o formă complexă de relatare. Astfel de naratiuni pot să 
apară în cadrul perechii întrebare-răspuns şi debutează fără 
formule introductive: | 


„Chiriac: De ce te-ai dus la grădină? 

Veta: M-am dus numai de gura sorii-mii Ziţii. Era multă lume 
de n-aveam unde sta /.../ Ştiam eu că o să mi se 
întâmple mie un necaz mare; mi se făcuse semn: 
rästurnasem de dimineață candela... Încă dumnealui, 
dacă m-a văzut că mă speriiu, zice: «Ei, ce e dacă s-a 
răsturnat! /.../ Ce! ce-o să ni se-ntâmple? /.../> Räs- 
turnasem candela /.../ Pe tine te lăsasem acasă, şter- 
gându-ti pușca /.../ Mă gândeam: dacă s-o descărca, 
Doamne fereşte! puşca în mâna lui, ce să mă fac eu 
când l-oi găsi mort întins acasă! 1.1” (O., I, p.44-45; 
vezi şi relatarea lui Rică, O., I, p.52 şi pe cea a lui 
Cräcänel, O., I, p.258). 

În general, dialogul cu naratiuni din comediile si din 
schitele lui Caragiale nu implicä în structura sa formule de 
încheiere, ci doar, uneori, formule cu funcţie conativă, prin care 
personajului destinatar i se solicită părerea în legătură cu cele 
narate: „Ziţa /.../ Ei, ce zici dumneata, tätico, de nasul care şi l-a 
luat mitocanul?...” (O. I, p.35). 

In comedii şi în schițe, dialogurile cu naratiuni sunt 
plasate, mai ales, la începutul textelor, ele pregătesc gradat şi 
justifică dezvoltarea conflictului. Spre deosebire de acestea, în 
drama Năpasta, dialogul cu naratiuni apare şi spre sfârşitul 
piesei, determinând trecerea spre deznodământ. Narațiunea în 
care Dragomir: e obligat să povestească cum l-a omorât pe 
Dumitru apare în cadrul dialogului de tip „anchetă”'5, replicile 
narative reprezentând intervenţiile secunde din cadrul perechii 
întrebare-răspuns. În consecință, narațiunea, declanşată de 
replici interogative cu funcţie de stimul: „Pentru ce l-ai ucis...?”, 
„Cum l-ai ucis? spune (...)” (O., L p.377), e lipsită de formule 
introductive. Ea e întreruptă de intervenţiile scurte ale perso- 
najului destinatar, care cere precizări: „Anca: Cum ai făcut?”, 
„El ce-a făcut?” (O., I, p.378), solicită tranşant continuarea 
narațiunii: „Anca: Ei?... înainte ” (O., I, p.378) sau face comen- 
tarii pe marginea acesteia: „Anca: De la el era muşcătura! (...)” 
(O., L p.378). În cadrul acestui dialog, discontinuitatea narațiunii, 
produsă de intervenţiile personajului destinatar, e dublată de o 
discontinuitate internă, a replicii narative, provocată de starea 
interioară a personajului narator, copleşit de sentimentul de vină: 


„Dragomir: A tipat ş-a căzut în genunchi... a dat să scoatä 
cuțitul... da' m-am repezit şi l-am lovit /../' (O., I, 
p.378). 
Spre deosebire de situaţiile din comedii sau din schiţe, 


în drama Năpasta, naraţiunea e completată şi încheiată de perso- 

najul destinatar. În această naraţiune, revelatoare pentru întreaga 
desfăşurare a piesei, noul personaj narator (Anca) îşi dezvăluie 
pasiunea răzbunării, crudă şi neiertătoare, care 1-a călăuzit toate 
acţiunile şi a făcut posibilă pedepsirea celui vinovat: 


„Dragomir: Pe urmă, l-am întors cu fața în jos, am mers la 
fântână de m-am spălat şi m-am dus acasă să mă culc 
/...] Pe urmă... ştii... 

Anca (sculându-se): Ştiu... La un an ai venit ŞI mi-ai zis: «Anco, 
nu-ţi mai trăieşte bărbatul, mă iei?» Vorba ta si glasul 
cum mi-ai spus-o mi-au dat un junghi pân inimă; nici 
nu te luam altfel, că mi-erai urât, de-aia te-am luat ca 
să te aduc în sfârşit aici. De la început te-am bănuit /.../ 
Mai întâi, mă hotărâsem să te curät /.../ Te-am judecat, 
te-ai mărturisit, trebuie să-ți dau acuma pedeapsa ce ti 
se cade /.../ (...)” (p. 378-379). 


Determinând trecerea spre deznodamânt, secvențele 
narative care apar în dialogul din finalul dramei Năpasta capătă 
funcţie dramaturgică. 


2, Structura replicii narative 


În comediile şi în schiţele lui Caragiale, replica narativă 
din cuprinsul dialogului cu naratiuni are o structură internă com- 
plexă, datorită varietätii procedeelor de relatare la care recurge 
personajul narator. TEL D | | 

De regulă, replica narativă nu are un curs invariabil, nu 
se desfăşoară ca o expunere cu un registru unic, ci concentrează 
mai multe /ehnici şi procedee. În structura ei se combină, în mod 
curent, două procedee distincte: relatarea în stil indirect a 
întâmplărilor şi reproducerea în stil direct a unor replici sau a 

unor dialoguri anterioare, uneori si a unor fragmente de mono- 
log interior. Folosirea, în cadrul relatării în stil indirect, a 
replicii în replică sau a dialogului în replică reprezintă la 
Caragiale o tehnică fundamentală de construire a dialogului cu 
naratiuni. Prin această tehnică se realizează „dramatizarea nara- 
țiunii”!S, cu efecte de oralitate, care atenuează caracterul mono- 
logal al relatării în stil indirect. 


2.1. Relatarea propriu-zisă în stil indirect 


Relatarea propriu-zisă în stil indirect cuprinde enunturi 
formulate în special la persoana I, când protagonistul evenimen- 
telor narate e identic cu personajul narator, şi la persoana a III a, 
când protagonistul evenimentelor narate, altul decât personajul 
narator, devine. referent. Rar, apar enunturi cu caracter de 
generalitate, formulate la persoana a II a (în locul persoanei I): 


„Iordache: /.../ A mers aşa pret de vreo zece luni de zile, până 
să băgăm noi de seamă... Muşterii mulţi... l-ai ras, i-ai 
tras dunga, te culci pe urechea aia, şi nu-i mai ţii altă 
socoteală /.../” (O. I, p.228; vezi şi O., II, p.381). 


Reţine atenţia. caracterul adresat al relatării în stil 
indirect, intervenţiile care o alcătuiesc cuprinzând în structura 
lor diferite elemente cu funcţie conativă, care subliniază orien- 
tarea către personajul destinatar. Dintre acestea se evidențiază 
substantivele comune în vocativ, însoţite uneori de interjectii de 
adresare (în special interjectiile mă şi măi) şi verbele la impe- 
rativ”: domnule „... are o diplomatie, domnule, e ceva de 
speriat...” (O., II, p.215; vezi şi p.63 şi O., I, p.18, 280, 281), 

frate „Jupân Dumitrache: /.../ Tii! frate Nae /.../” (O., I, p.16; 
vezi şi O., II, p.61, 62, 214, 215), nene „-Ei! uite, nene, este un 
secret care nu poate să-l aibă orişicare /.../” (O., II, p.215; vezi şi 
p.64, 65 şi O., I, p.18), monşer .Inchipuieste-ti, monser, /.../” 
(O., IL, p. 197, vezi şi p.215), coniță, conița mea (O., I, p.199, 
200), fato, țățico Zita: /.../ Stai, țațo, să-ţi spui /.../” (O. I, p.33; 
vezi si p.34, 35) etc. Plasate în secvențele initiale ale relatärii în 
stil indirect, substantivele în vocativ sunt reluate, de cele mai 
multe ori, şi în interiorul acesteia, reluarea având rolul de a 
atrage atenţia personajului destinatar asupra celor narate. 

La Caragiale, unii termeni de adresare care apar în 
structura replicilor narative îşi modifică frecvent configurația 
semantică şi, căpătând o semnificație abstractă, se transformă în 
simple automatisme, cu efecte comice şi funcţie de caracterizare 
a personajelor. Astfel, domnule (din relatarea lui Conu Leonida, 
O., L p. 82, 83, 84), neicusorule, puicusorule (din relatarea lui 
Dandanache, O., I, p.199) sunt folosiţi în adresarea către femei, 
iar soro (Efimita către Leonida, O., I, p.83, 84, 85), în adresarea 
către bărbaţi, devenind termeni nemarcati în exprimarea 
opoziţiei de gen. Nene, frate (Diplomatie, O., II, p.215 şi C.F.R, 
O., IL p.61, 62, 63, 65) pot apărea ca termeni generici de 
adresare, fără referire la vârsta sau la gradul de rudenie al 
personajului destinatar, sugerând doar familiaritatea dintre parte- 
neri. Neutralizarea trăsăturilor semantice ale multor termeni de 
adresare determină fluctuatia acestora în cursul relatării în stil 
„indirect, putându-se astfel trece de la frate la domnule şi la nene 
(vezi C.F.R., O., IL, p.61-65 si Diplomatie, O., IL p.214-216), 
apelative devenite formule mecanice, stereotipe. Desemantizarea 
termenilor de adresare determină înlocuirea funcţiei conative, 
caracteristică acestora, cu o funcție fatică, de menţinere a 
contactului cu personajul destinatar, care e abordat numai prin 
prisma condiției sale de receptor al unor mesaje'S. 

Efecte comice, cu funcţie de caracterizare şi de satiri- 

zare creeazä combinarea unor apelative mai vechi în limbă cu 
termeni de jargon, aläturarea contrastantä a acestora sugerând 
pretenţia de cultură, superficialitatea personajului narator: 


„Ziţa: /.../ Uf! tâtico, maşer, bine că m-a scăpat Dumnezeu de 
traiul cu pastramagiul! /.../” (O. I, p.35). 


Orientarea către personajul destinatar şi implicarea 
acestuia în relatarea în stil indirect e marcată şi de folosirea 
persoanei a II a singular a unor verbe sau locuţiuni verbale (a şti, 
a-şi aduce aminte), care sugerează că între personajul narator şi 
personajul destinatar există un fond comun de informaţii şi de 
experiențe: „Jupân Dumitrache: Stii dumneata că la lăsata secului 
am mers la grădină /.../” (O., I, p.15; vezi şi p.33, 45, 82, 102); 
„Vine Mişu profesorul - ştii Mişu al nostru, care dă meditații la 
băreţi-/.../” (O., IL p.197); „Dragomir: /.../ seara - ţi-aduci aminte - 
m-am dat pe lângă tine şi ţi-am zis încet /.../” (O., I, p.377). 

Asumându-şi mai mult timp rolul de emiţător în cadrul 
acestui tip de dialog, personajul narator se prezintă direct, prin 
felul specific de a vorbi. În structura relatărilor în stil indirect 
din comedii şi din schiţe pot fi evidenţiate numeroase abateri de 
la normele limbii literare, manifestate la nivel fonetic, morfo- 
logic, sintactic, lexical, abateri corespunzătoare mediului social 
din care provine personajul narator (vezi elementele de jargon), 
vârstei, profesiei, gradului de instrucţie, posibilităţilor sale inte- 
lectuale. Apar, astfel, numeroase neologisme deformate" fonetic, 
precum: bagabont, favuride, giuben, ochilari, galis, pasion (Jupân 
Dumitrache), salon (Zita), revulutie, Galibardi (Conu Leonida), 
balton, spitärie, asentie (Pampon), subfirurgul (Catindatul); 
forme hipercorecte: poblic, devorta (Jupân Dumitrache), giantă 
latină (Conu Leonida), elemente de jargon (caricaturizat): 
bagadel (Leonida), eram ambetată, sanfaso (Zita) etc. Frec- 
ventă este în aceste enunturi acordarea de sensuri neadecvate 

unor termeni neologici: „Jupân Dumitrache: /.../ N-o mai 
maltrata, domnule, măcar cu o vorbă bună /.../” (O. I, p.22), 
Zita: /.../ mitocanul scosese sicul de la baston pentru că să mă 
sinucidă... /.../” (O. L p.35), precum şi alăturarea de termeni 
„contrastanți cronologic”: „Rică: /.../ m-am întors îndărăt, 
pentru că-mi era fiică să nu paf vun conflict cu mitocanul /.../” 


O., I p.52). i 
(O., L p.52) à 


La nivel sintactic, relatările în stil indirect se carac- 
terizează prin dezacorduri: „Rică: /.../ mi-a tăiat drumul nişte 
câini 7... (O. L p.52; vezi şi p.242 şi O., IL, p. 380), contaminări 
de instrumente gramaticale în construirea frazei (introducerea 
completivei directe prin grupul pentru ca să): „Jupân Dumitrache: 
1... n-am putut pentru ca s-o tratez cu refuz.” (O., I, p.17; vezi 
si p.19, 83 şi O., IL, p.197), folosirea relativului care fără 
prepozitie, indiferent de funcția pe care o are în subordonată: 
„Zita: /.../ Ei, ce zici dumneata, tätico, de nasul care si l-a luat 
mitocanul?” (O., I, p. 35; vezi şi O., I, p.215, 380) etc. Unele 
dintre aceste particularitati sintactice „sunt, după cum remarcă 
M. Mancaş, de sursă populară sau, mai rar, chiar regională; 
altele, însă, sunt construcții semiculte, contaminate sau 
anacolutice, a căror sursă poate fi găsită în limba vorbită, dar pe 
care scriitorul le-a amplificat şi le-a exagerat prin frecvenţă, 
tocmai datorită faptului că le-a dat valoare de caracterizare”. 

Se constată, în majoritatea acestor relatări în stil indirect, 
un amalgam lingvistic: elementele neologice (multe deformate 
fonetic şi/sau semantic) sunt amestecate cu cele populare, regio- 
nale sau cu cele aparţinând unui limbaj familiar, uneori trivial. 
Acest amestec ridicol, cu efecte comice, subliniază discrepanta 
dintre ceea ce sunt în realitate şi ceea ce cred că sunt sau vor să 
pară personajele din comedii şi din schițe: „Neologismul, în 
marea majoritate a cazurilor, conturează lumea iluziei, iar în 
contrast, cuvântul neaos, starea de fapt”*, arată Gr. Scorpan. 

„Zița: /.../ Eram ambetată absolut. «Dramele Parisului» câte 
au ieşit până acuma le-am citit de trei ori. Ce să fac? 
n-aveam ce citi. Zic: hai să mă duc la tata /.../ Scot 
ivărul de la şalon şi plec. Când să trec pe maidan, mă po- 
menesc cu mitocanul, cu pricopsitul de Tircädäu, că-mi 
taie drumul /.../” (O. I, p.33-34; vezi şi relatările lui p 
Jupân Dumitrache, O., I, p.16, 18, 22, Rică, O, L p.52 le) 
şi Conu Leonida, O., I, p. 84). 

Frecvente sunt elementele de limba vorbită care contri- 
buie la realizarea oralitätii. Unele dintre acestea, precum inter- 
jectiile: fii, as, ei, hai, haide etc., invocativele?: „Iordache: /.../ 
Măi, ce dracul!” (O., I, p.228); „- Da-n sfârşit, slava domnului! 
a scăpat /.../” (O. II, p.221), enunturile exclamative: „Jupân 
Dumitrache: /.../ Fir-ai al dracului de pungas! /.../” (O., I, p.18; 
vezi şi p.22); „- Teribilă e, domnule! are o diplomaţie, domnule, 
e ceva de speriat...” (O., II, p.215; vezi si p.221), marchează 
participarea afectivă a personajului narator la evenimentele 
evocate. | 

Numeroasele locuţiuni si expresii aparţinând vorbirii 
populare şi familiare, uneori cu iz de mahala, au, pe lângă efec- 
tele de oralitate, valoare de individualizare, ele apărând, mai ales, 
în vorbirea personajelor care aparțin unor medii sociale mai 
puțin cultivate: Jupân Dumitrache: „să fi fost el aici să mă fiarbă 
aşa, că-i sărea ochilarii din ochi şi giubenul din cap, de auzea 
câinii în Giurgiu”, „mai că-mi venea să-l cârpesc” (O., I, p.16), 
„mă făcui verde la față”, „a sfeclit-o” (O., I, p.17), „s-a ţinut gaie 
după mine” (O., I, p.18); Conu Leonida: „şi de colea până colea, 
tura vura, c-o fi tunsă c-o fi rasă /.../”, „i-a tras un tighel” (O. I, 
p.84), „azi aici mâine-n Focşani, ce-am avut şi ce-am pierdut” 
(O., I, p.85). 

Insertia unor interogatii enuntate retoric de personajul 
narator şi, uneori, reluate total sau partial de personajul desti- 

natar dramatizeazä relatarea. Aceste interogatii diversificä struc- 
tura internă a replicii narative şi anulează caracterul monoton al 
relatării în stil indirect: 


„Pampon: /.../ Dau să mă dezbrac şi văz jos lângă mescioară 
două hârtiute. M-aplec- /.../- m-aplec, le iau: ce era? 
un bilet de abonament la frizăria model a lui Nae 
Girimea /.../* (O., I, p. 242; vezi şi p.18, 114, 115, 199, 
281 şi O., II, p. 216). 


Datorită numeroaselor verbe, locuţiuni şi expresii verbale, 
folosite, mai ales, la indicativ prezent, relatarea în stil indirect 
are un accentuat caracter dinamic. Diferitele forme de trecut 
apar, de obicei, fie în deschiderea relatării pentru a-i fixa cadrul 
temporal, fie în secvențele finale: 


„Jupân Dumitrache: Ştii dumneata că la lăsata secului am 
mers la grădină la «union»; eram eu, consoarta mea şi 
cumnatä-mea Zita. Ne punem la o masă, ca să vedem şi 
noi comediile alea de le joacă Ionescu. Trece aşa pret 
ca la un sfert de ceas, şi numai ce mă pomenesc cu un 
ăla, cu un bagabont de amploiat /.../” (O., I, p.15; vezi 
şi p. 16, 18, 82, 107-108, 114, 199, 228, 241-242, 
258-259, O. II, p.197, 215-216). 


La prezent sunt nu numai verbele care evocă întâm- 
plări, ci şi verbele de declarație, care introduc replici în stil 
indirect, actualizate: dintr-un (presupus) dialog precedent: „zice 
cumnată-mea ieri” (O., I, p.17); „zic mitocanului...” (O. I, p.35), 
„Nevasta zice...” (O. I, p.107; vezi si p.108, 114, 228, 258; O., 
II, p.64, 89, 197, 216, 221). 

La Caragiale, în dialogul cu naratiuni, prezentul are 
valoare narativă*. Relatarea la prezent estompează distanța 

dintre momentul desfăşurării evenimentelor si momentul narării 
lor, evenimentele fiind evocate „prin actualizare”, după cum 
scrie M. Cvasnâi Cătănescu. În majoritatea situaţiilor, personajul 
narator relatează la prezent evenimente petrecute în trecut”, ceea 
ce anulează opoziția prezent-trecut şi dinamizează relatarea. 
Personajul narator retrăieşte faptele pe care le narează, deter- 
minând aceeaşi implicare afectivă şi la personajul destinatar. 
Evenimentele narate, deşi desfăşurate în trecut, par a se petrece 
sub ochii personajului destinatar, care asistă la derularea lor aşa 
cum ar asista la reprezentarea unei piese de teatru: 


„Pristanda: /.../ Şi, coane Fănică, se scoală de la joc, aprinde 
chibritul, trage din țigară şi vine să arunce chibritul 
aprins pe fereastră drept în ochii mei... Mă trag înapoi, 
alunec de pe uluci si caz pe maidan peste un dobitoc, 
care pesemne trecea ori şedea lângă uluci. Dobitocul 

„începe să strige, toți din casă sar năvală la fereastră; eu, 
cum căzusem, mă ridic degrabă, o iau pituliş pe lângă 
uluci şi intru în curtea primăriei.” (O., I, p.108-109). 


Prelungirea sau intensificarea acţiunii evocate în cadrul 
relatării în stil indirect se exprimă, frecvent, prin repetarea 
verbului, procedeu specific limbii. vorbite: „/.../ şade, şade, şade 
si se uită lung şi galiş la cocoane, se uită, se...” (O., I, p.15-16); 
„ /.../ şi scoate şi scoate, şi scoate şi dă-i la cadouri” (O., II, 
p.197). | > 

La nivelul expresiei, între verbele repetate se poate 
dezvolta un raport sintactic de subordonare, raport mediat de 
adverbul relativ cât: „/.../ şedem cât şedem şi începe comèdia 
LP? (O., L p.17-18; vezi şi p.22) sau de pronumele relativ ce, cu 
valoare de nedefinit: „Mai trece ce mai trece /.../* (O., II, p.198), 
ambele construcții introducând ideea de durată nedefinită în 
timp. 

Elipsa verbului predicativ din cadrul relatării în stil indi- 
rect sau à verbului de declarație care introduce replici dintr-un 
dialog precedent dinamizează relatarea: 


„Jupân Dumitrache: Ei! Apucăm pe la Sfântul Ionică ca să 
ieşim pe Podul - de - pământ, - papugiul cât colea după 
noi; ieşim în dosul Agiei, - coate-goale după noi; 
ajungem la Sfântul Ilie în Gorgani,- moftangiul după 
noi; ajungem la Sfântul Ilie în Gorgani, - moftangiul 
după noi; mergem pe la Mihai- Vodă ca să apucăm spre 
Stabilament, - mate-fripte după noi /.../* (O. L p.16; 
vezi si p.82 şi O., II, p.215; pentru elipsa verbului de 
declaraţie, vezi O., I, p.16 si O., II, p.198). 


2.2. Reproducerea în stil direct a unor replici sau a 
unor dialoguri anterioare 


În construirea replicii narative, Caragiale recurge, 
frecvent, la tehnica replicii în replică sau a dialogului în replică, 
prin care, în interiorul unei replici din dialogul în curs, sunt 
reproduse, în special în stil direct, alte replici (izolate) sau 
dialoguri anterioare. S-a vorbit, în aceste situații, despre un 
„dialog de gradul al treilea”: „Le personnage mis en scene peut, 
à son tour, mettre en scene d'autres personnages, on voit alors le 
dialogisme prendre place dans une réplique, à l'instar du récit 
qui prend place dans un autre récit... On parlera du dialogisme 
au 3 e degré”#. Tehnica replicii în replică sau a dialogului în 
replică diversifică structura compozitionalä a repiicii narative şi 
are ca efect dramatizarea narațiunii. 

Ca şi întâmplările, şi „vorbirile” sunt evocate prin 
actualizare şi sunt introduse în relatarea în stil indirect prin 
verbul de declaraţie zic/zice, aflat, în majoritatea. cazurilor, la 
prezent. Specifică lui Caragiale şi cu efecte comice este repe- 

tarea verbului de declaratie, care poate marca multiplu replica 
reprodusă, apărând la începutul, în interiorul şi la sfârşitul 
acesteia. Repetarea insistentă multiplă transformă verbul de 
declaraţie într-un tic verbal, cu efecte comice: 


„Chiriac: M-am dus eu la el chiar în persoană; zic: pe ce bază 
nu vrei să vii mâine la ezircit, domnule? zice: sunt 
bolnav, domnule sergent, zice, de-abia mă tiu pe 
picioare, nu pot sä merg nici pân' la prăvălie, zice; zic: 
nu cunosc la un aşa rezon fără motiv; zice: aduc 
martori, domnule sergent, că am zăcut o lună de zile, 
zice, întreabă şi pe popa Zăbavă de la Sfântul Lefterie, 
zice, alaltăieri m-a grijit /../” (O. I, p.21; vezi si p.22, 
34-35, 108, 114, 127, 228, 258, Q., II, p.141, 197, 198, 
216, 381). 


Rar, replicile reproduse în stil direct pot fi prezentate si 
prin alte verbe, precum a răspunde: „Dragomir: Tu mi-ai 
răspuns: «Am bărbat, lasă-mă-n pace! ...” (O, L p.377), a 
întreba: „/.../ Dar eu întreb: «Cu leafa redusă, domnule direc- 
tor?” (O., II, p.216) sau a striga, acesta din urmă având un plan 
semantic mai concret şi mai complex: „Leonida: /.../ Sar jos din 
pat să-i strig: «Scoală, cocoană, şi te bucură /.../»” (O, I, p.81; 
vezi şi O., IL. p.221) 

Absența verbului de prezentare a replicilor reproduse în 
stil direct conferă naraţiunii în ansamblu un pronunţat caracter 
scenic. În aceste situații, replicile actualizate, de obicei de 
dimensiuni reduse, sunt doar marcate grafic prin ghilimele: 


„Zic: «Ce ai?» Zice: «Închipuieşte-ţi ce mi s-a întâmplat! am 
pierdut piatra de la inelul lui nenea Andrei.» 

«Când?» 

«Acuma.» 

«Unde?» 

«Pân târg... Tocmai la băcănie am văzut că-mi lipseşte /.../y” 
(O. II, p.198; vezi şi O., I, p.17, 200). 


Mai rar, replicile sunt actualizate în stil direct legat: 
„Jupân Dumitrache: | a răbdat cât a răbdat, până m-am 
pomenit într-o zi că vine tipând la mine, pe cum că: «Nene, 
moartă, tăiată, nu mai stau cu mitocanul, scapă-mă de 
pastramagiul!» IP (O. I p.22; vezi şi p.16) sau în stil 
indirect: „Trahanache: /.../ Ei, dacă a văzut că nu i se trece cu 
mine, ştii la ce-a ajuns? Mi-a spus că, dacă nu dau eu 
importanță lucrului, o să-i dea publicul, pentru că scrisoarea 
o să se publice duminică la gazetă /.../” (O. I, p.115, vezi şi 
p.20 şi O., II, p. 90, 91, 198, 380, 381). 

Reproducerea în stil direct este preferată de Caragiale 
pentru expresivitatea ei şi pentru efectele de oralitate pe care le 
creează; ea are „prin autenticitatea ei, mai multă forță expresivă, 
căci prezintă toate caracteristicile cu privire la modalitatea 
«originală» a felului de a se exprima al vorbitorului”, scrie 
Şt.Munteanu. 

Pe lângă efectele de oralitate, actualizarea replicilor în 
stil direct reprezintă la Caragiale un mijloc de caracterizare a 
personajelor. Recurgând la reproducerea nemodificată şi meca- 
nică a vorbirii directe, procedeu elementar, care nu implică nici 
"un efort de generalizare, personajele lui Caragiale îşi trădează, 
din nou, sărăcia intelectuală şi lingvistică. 

Valoare de caracterizare au şi reproducerile inexacte, 
deoarece personajul narator prelucrează „după posibilitățile lui 
- dar întotdeauna în mod ridicol - materialul lingvistic de 
reprodus”, dezvăluindu-şi astfel neputinta intelectuală. În acelaşi 
timp, prin aceste reproduceri inexacte se stabileşte şi o ierarhie a 
personajelor din punctul de vedere al capacitătii de exprimare”, 
personajul care citează nesituându-se, de regulă, la nivelul inte- 
lectual al personajului citat. Iată cum „reproduce” Pristanda 
vorbele lui Caţavencu: 

„Pristanda:/.../ Caţavencu zice: «Mă prinz cu d-voastră că o să 
voteze cu noi cine cu gândul nu gândiţi, unul pe care 
contează bampirul- şi acolo, pardon, tot bampir vă 
zicea- pe care contează bampirul ca pe Dumnezeu 
l...» (O. I, p. 108). 


Uneori pot fi reproduse si replici fictive, a căror 
inserare în relatarea în stil indirect are ca efect dramatizarea 
narațiunii: 


„Jupân Dumitrache: /.../ Era să mă-ntorc în poarta «Iunionului», 
să-i zic numa': «Ce pofteşti, mă musiu?» si să-l si 
umflu /.../” (O., I, p.18; vezi si p.19). 


Reproducerile în stil direct permit menţinerea tuturor 
particularităților lingvistice (fonetice, morfologice, sintactice, 
lexicale) specifice vorbirii personajelor ale căror replici sunt 
actualizate, particularități care au funcţie de caracterizare. Apar 
aici, ca şi în relatările în stil indirect, neologisme deformate 
fonetic: ezircit, să te prezanti (Chiriac), nu depand (Zita), 
trebunar (Tircädäu), docoment (Trahanache), construcţii pleo- 
nastice: „Chiriac: /.../ zic: nu cunosc la un aşa rezon fără 
motiv” (O., I, p.21), dezacorduri: „Jupân Dumitrache: /.../ zic: 
«Lasă Zito, îți găseşti tu norocul, n-a intrat zilele-n sac! /.../p” 
(O., I, p.22), cacofonii: „/.../ zice: «: m-am gândit să v-aduc la 
fiştecare câte ceva ca cadou»” (O., I, p.197; vezi şi O., I, 
p.228), ticuri verbale: „Trahanache: /.../ Zic iar: «Stimabile, ai 
putinticä răbdare, docomentul!y/.../* (O. I, p.114, 115), cuvinte 
de umplutură, devenite şi ele, prin recurenţă, ticuri verbale: 
„Ziţa: /.../ Zic: pardon, domnule, nu-ţi permit să te-ntinzi mai 
mult la un aşa afront; mä-ntelegi?- zice...” (O., I, p. 34; vezi şi 
O., II, p.197). 

lizările în stil direct fac posibilă conservarea unor 
mării orale, cum ar fi interjectiile de 
zău (O., I, p.17), ia (O., 1, p.114, 228), 
1), verbele la imperativ: „Pristanda: /.../ 
zice: «Să mä-ngropi, sufletul meu, Năică, nu citi... stăi, s-o 
ascult si eu /../»” (0, I, p.108; vezi si O., II, p.89, 198, 381), 
substantivele sau adjectivele substantivizate în vocativ: nene 
„Jupân Dumitrache: /...] Aşa, zice cumnatä-mea ieri: «Nene, hai 
deseară la «lunion», la Ionescu!» /... (O. L p.17, vezi şi p.22), 
domnule: „Chiriac: /.../ zic: pe ce bază nu vrei să vii mâine la 
ezircit, domnule? /.../” (O., L p.21; vezi şi p.34), stimabile, 
venerabile „Trahanache: /.../ şi-i zic: «la ascultă, stimabile 
7...” (O. L p. 114), maşer » /.../ şi zice şeful: «Pardon, maşer, 
v-am călcat!» /.../” (O. IL p.64). Totodată, se menţine şi into- 
natia enunturilor reproduse, importantă în cazul enunturilor 
exclamative si interogative. | 

În structura replicii narative mai pot apärea, în afară de 
relatarea în stil indirect şi de replica sau dialogul în replică, 
fragmente de monolog interior, actualizat tot în stil direct ŞI 
introdus, de obicei, printr-un verb de declaraţie: 


Actua 
mărci formale ale expri 
diferite tipuri: hai, aide, 
vai de mine (O., I, p.22 


„Pampon: /.../ Zic eu (...) în gândul meu: e supărată... s-o las 
să doarmă; când o vedea mâine c-am câştigat trei 
poli, îi trece /.../” (O,, I, p.242; vezi şi p.19). 


* _ 


Organizat în jurul unor secvenţe epice, dialogul cu 
naratiuni din teatrul si din unele schițe ale lui Caragiale repre- 
zintă un tip aparte de dialog, având o structură complexă ŞI 
funcţii precise. Atât în construcţia sa de ansamblu, cât şi în 
structura internă a replicii narative se constată prezența unor 
tehnici şi procedee de dramatizare, care anulează caracterul 
monologal, static al naratiunilor. Varietatea procedeelor de 

relatare: relatarea în stil indirect, reproducerea în stil direct a 
unor replici/dialoguri anterioare, reproducerea în stil direct a 
unor fragmente de monolog interior conturează structura internă 
complexă a replicii narative. 

Profilul individual al acestui tip de dialog e conferit şi 
de funcţiile sale specifice: funcția practică, de evocare a unor 
evenimente necesare dezvoltării intrigii si a conflictului, şi functia 
de caracterizare a personajelor. Personajele se dezvăluie atât 
prin participarea la acţiunea din scenă, cât si prin intermediul 
naratiunilor cuprinse în dialog, acestea din urmă contribuind la 

„suplimentarea caracterizărilor””, cum scrie V. Mândra. Totodată, 
naratiunile cuprind elemente care fixează local şi temporal acti- 
unea, aducând detalii în legătură cu descrierea realistă a cadrului 
istoric. 

Prin elementele inovatoare pe care le introduce, 
Caragiale consolidează şi perfectioneazä tehnica dialogului cu 
naratiuni, inăuBuvată în teatru de textele primilor dramaturgi”. 

1. O explicaţie a 


NOTE 


acestor procedee, la Maria Cvasnâi Cätänescu, Structura 
dialogului din textul dramatic, Bucureşti, Tipografia Universităţii 
Bucureşti, 1982, p.113: „Prin «replică în replică» înţelegem actuali- 
zarea, în stil direct, în interiorul unor replici de diaiog, a aliei (aitor) 
replici izolate dintr-un (presupus) dialog anterior. Prin «dialog în 
replică», «dialog în dialog» înţelegem reproducerea în stil direct a 
unui (presupus) dialog anterior sau a cel puţin două replici succesive, 
în limitele unei replici din dialogul în curs de desfăşurare”. 


2. Vezi B. Dupriez, Gradus. Les procédés littéraires (Dictionnaire), Paris, 


Union Generale. d'Editions, 1984, p.155: „le dialogue d'exposition- 
(destiné à renseigner le destinataire initial, c'est-à-dire le public)”. 


3. În dramaturgia clasică, secvențele în care un personaj narează evenimente 


importante pentru desfăşurarea acţiunii, dar nereprezentate scenic, se 
numesc récit”. Aceste secvenţe constituie substitute ale unor acțiuni 
care nu pot sau nu trebuie să fie arătate pe scenă. P. Pavis, în 
Dictionnaire du theâtre, Paris, Editions Sociales, 1980, p.333, arată: 
„A l'époque classique, le dramaturge emploie le récit lorsque l'action 
rapportée peut difficilement être jouée sur scène pour des raisons de 
convenance, de vraisemblable ou à cause de difficultés techniques de 
réalisation. Le récit relate donc le plus souvent des scènes violentes, 
voire horribles (duels, batailles, catastrophes), des péripéties qui ont 
préparé l'action ou qui font suite à la catastrophe ou au conflit résolu”. 


Despre secvențele , récit” în teatru, vezi şi M. Corvin, Dictionnaire 
encyclopédique du théâtre, Paris, Bordas, 1995, p.753-754; M. David, 


_Le théâtre, Paris, Belin, .1995,..p.111-112; G. Girard, R. Ouellet, 


L'univers du théâtre, Paris, P.U.F., 1978, p.152-153; Anne Ubersfeld, 
Les termes clés de l'analyse du théâtre, Paris, Seuil, 1996, p.70. 


4. J. Scherer, La dramaturgie classique en France, Paris, Nizet, f.a., p.229. 
5. W. Kayser, în Opera literară. O introducere în ştiinţa literaturii, 

București, Univers, 1979, p.302, arată că în teatru inversiunile crono- 
logice nu sunt posibile decât prin schimbarea „formei de prezentare: 

trecutul nu poate prinde viaţă printr-o prezentare dramatică, ci numai 
printr-o relatare (epică) sau prin orice alt soi de comunicare, dar în 
orice caz numai cu ajutorul cuvântului narativ”. 


6. Pentru dramaturgia clasică, J. Scherer, în op. cit., p.239, evidenţiază 
aceleaşi funcţii ale secvenţelor „recit”: „Le récit a plusieurs fonctions. 
La première et la plus constante est évidemment de faire connaître des 
événements. La deuxième est de peindre le caractere de celui qui parle 
et de celui qui écoute.” 


7. V. Mândra, Istoria literaturii dramatice româneşti, Bucureşti, Minerva, 
1985, p. 242. 


8. Ibidem, p.249. Secventele narative incluse în dialogul din comediile lui 
Caragiale sunt asimilate de V. Mândra monologurilor. 


9. Ibidem, p.250. 


10. Despre functiile personajului care nu apare în teatrul lui Caragiale, vezi 
V. Silvestru, Elemente de caragialeologie, Bucureşti, Editura Eminescu, 
1979, p. 109-129. 


11. V. Mândra, op. cit., p.259. 


12. Despre tehnica dramatică a teichoscopiei, vezi P. Pavis, op. cit., p. 396 şi 
M.Corvin, op. cit., p.878 


13. F. Manolescu, Caragiale şi Caragiale. Jocuri cu mai multe strategii, 
Bucureşti, Editura Cartea Românească, 1983, p.131. 


14. Vezi Maria Cvasnâi Cătănescu, op. cit., p.109. 


15. Maria Vodă Căpuşan, în Despre Caragiale, Cluj-Napoca, Dacia, 1982, 
p.180, vorbeşte despre „dialogul-anchetă” din Năpasta. În general, 

IV. DIALOGUL ŞI MONOLOGUL 

Comentariul privind structura dialogului din opera lui iu 
Caragiale impune referirea la monolog, la relația acestuia cu e, 
dialogul, deoarece, pe de o parte, în teatru, monologul substituie 
temporar dialogul, ambele fiind forme ale discursului dramatic, 
pe de altă parte, monologu! are frecvent tendința de a-şi dezvălui 
unele trăsături dialogale!, în structura sa putând fi identificate 
diverse elemente compoziționale cu caracter dialogal (formule 
de adresare, structuri dialogale). Acestea demonstrează că 
dialogul şi monologul nu există în stare pură, absolută, ci se 
întrepătrund. Se vorbeşte astfel despre „monolog ascuns în 
dialog”? şi, invers, despre „dialog latent” în monolog, multe 
monologuri fiind de fapt dialoguri pe care personajul le poartă 
cu el însuşi, cu un interlocutor imaginar sau cu un obiect 
concret“. În acest sens, E. Benveniste consideră monologul un 
dialog interiorizat, desfăşurat între un eu locutor şi un eu 
ascultător: „Parfois, le moi locuteur est le seul à parler; le moi 
écouteur reste néanmoins présent, Sa présence est nécessaire et 
suffisante pour rendre signifiante l'énonciation du moi locuteur. 

Parfois aussi le moi écouteur intervient par une objection, une 
question, un doute, une insulte”. 

Într-o acceptiune largá, monologul a fost definit ca tip de 
discurs univoc, pe care un locutor îl poate (eventual) adresa unui 
| destinatar, fără însă a stabili cu acesta o relație de reciprocitate, 
| care să presupună, Ca în dialog, alternarea rolurilor emitätor-recep- 
| tor si schimbul de informații. Relaţia de comunicare instituită prin 
intermediul monologului este unilaterală şi univocă, rolurile de 
emiţător şi de destinatar fiind ireversibile. În acest sens, F. Jacques 

defineşte monologul drept „une tranche de discours produite par 
un ou plusieurs locuteurs, dans laquelle aucun des locuteurs ne 
devient à proprement parler le destinataire. Le monologue est un 
discours qui a bien un ou plusieurs destinataires, mais ces 
derniers ne sont pas présumés prendre la parole à leur tour”. 

Monologul literar este considerat, în general, o convenţie 
artistică, folosită în special în teatru, prin care un personaj îşi 
exprimă direct gîndurile, intențiile, sentimentele sau narează un 
eveniment”. În textul narativ, mai ales în romanul secolului al 
XX lea, este utilizat monologul interior, procedeu prin care sunt 
exteriorizate stări intime şi preconstiente ale unui personaj. 

În teatru, monologul este inclus, alături de dialog şi de 
aparte, în repertoriul procedeelor de tehnică dramatică. El este 
definit atât în dicționarele de teatru, cât şi în cele de alte tipuri 
(de terminologie literară, explicative, enciclopedice), ca o inter- 
ventie verbală amplă, formulată de un personaj care este singur 
pe scenă şi care vorbeşte cu sau pentru sine, fără să se adreseze 
cuiva“. Definiţia se dovedeşte însă a fi restrictivă, textele 
dramatice oferind numeroase exemple de monologuri rostite nu 
numai în absența, ci şi în prezența unui alt personaj, de care 
locutorul „face abstracție sau cu care stabileşte o relație de 
comunicare şi de adresare unilaterală şi univocă”?, cum subli- 
niază M. Cvasnâi Cătănescu. În acest sens, ţinând cont de posi- 
bilitatea prezenței în scenă a unui confident, J. Scherer se referă 
la monologurile „devant le confident”!’, P. Larthomas semna- 
lează existența monologurilor rostite în prezența altui personaj, 
de care însă locutorul nu ține cont „ne tient aucun compte de sa 
presence”"!, iar B. Tomaşevski vorbeşte despre „monologul cu 
adresä” ”, care reprezintă o intervenţie verbală amplă, rostită în 
prezența altor personaje şi adresată cuiva. Monologul cu adresă 
contrazice astfel convenţia teoretică potrivit căreia, în teatru, 
„Monologul se numeşte vorbirea actorului făcută în absenţa altor 
personaje, adică o vorbire care nu e adresată nimănui”"?. 

Ținând cont de aceste precizări, considerăm că monologul 
dramatic poate apărea în două variante: monologul neadresat 
sau solilocviul (fără destinatar scenic precizat) şi monologul 
adresat (cu destinatar scenic precizat)*. Solilocviul nu presu- 
pune, în principiu, nici o adresare şi este rostit fie în absenţa, fie 
în prezența unui personaj, pe care însă locutorul îl ignoră. Spre 
deosebire de acesta, monologul adresat are un destinatar scenic 
determinat, spre care se orientează direct intervenția persona- 
jului locutor, dar de la care nu se aşteaptă un răspuns. În virtutea 
principiului dublei enuntäri teatrale („la double enonciation 
théâtrale”), ambele tipuri de monolog implică prezența unui 
destinatar extrascenic - spectatorul, care este informat direct 
asupra gândurilor, intentiilor, sentimentelor personajului locutor. 
În acest sens, A. Ubersfeld precizează: „Ne pas oublier que du 
fait de la double énonciation le spectateur est évidemment le 
destinataire second de tout énoncé sur scene, donc de tout 
monologue”!5. Monologul (adresat/neadresat) acționează asupra 
destinatarului extrascenic, pe care îl influențează (ca orice mesaj - 


literar) la nivel estetic. 
In opera lui Caragiale, referirea la monolog e legatä de 


atitudinea antiretoricä a scriitorului, „O atitudine conştientă”, 
cum precizează T. Vianu, evidenţiată în studiul Câteva păreri: 
„A! sfântă retorică! Cu multă pietate mi-aduc aminte de savantul 
Cours francais de Rhetorique, prima tâtä de la care am supt 
laptele ştiinţei literare. Minunată carte! şi ce bucurie mi-a făcut 
să aflu că principiile şi metoda batrânului meu curs francez, în a 
nu ştiu câta ediţie, şi de astă dată în limba noastră maternă, 
hrăneşte şi astăzi, tot aşa de bine ca pe vremuri, inteligentele 
tinerelor generatiuni de la noi cari-şi închină viața lor frumoa- 
selor litere'"7. Obiectul ironiei lui Caragiale, „sfânta retorică”, îl 
constituie retorismul romantic, trăsătură stilistică fundamentală a 
prozei româneşti din secolul al XIX lea. În cuprinsul acestei 


proze, monologul reprezenta „una dintre formele predilecte de 

manifestare a retorismului”*, arată M. Mancas. 

In general, în opera lui Caragiale, tiparul tradițional al 
monologului e modificat, această modificare fiind legată de 
antiretorismul scriitorului. Apar astfel diferite forme de monolog 
parodiat sau de „pseudo-monolog”'*, obţinute prin „reluarea 
tiparului monologului (sau al monologului interior), dar într-o 
transformare proprie, cu ajutorul unor elemente de stil direct 
«deplasate» în context /.../ Fiecare dintre aceste două forme — reto- 
rice în realizările lor tradiționale - e modificată prin apariția altor 
particularităţi, care o îndepărtează de aspectele consacrate, apró- 
piind-o de trăsătura specifică stilului lui Caragiale, de forma sa 
particulară de oralitate”. Alunecarea spre registrul parodic- e 
provocată, mai ales, de compromiterea procedeelor retorice 
tradiționale (pauze, exclamatii, interogatii etc.), prin folosirea lor 
în împrejurări nepotrivite” sau prin alternarea contrastantă cu 
elemente antiretorice, mijloace care conturează structura specifică 
a monologului din opera lui Caragiale. 

Având în vedere că în nuvele monologul interior nu este 
mult utilizat de Caragiale, ci este înlocuit frecvent cu stilul indi- 
rect liber”, comentariile următoare se referă doar la tipurile de 
monolog care apar în teatru: solilocviul şi monologul adresat de 
tip discurs şi de tip declaraţie. Acestea sunt prezentate din per- 
spectiva relației cu dialogul, fiind comentate, în acelaşi timp, şi 
elementele care determină alunecarea spre registrul parodic. 


, 1. Solilocviul 


Solilocviul reprezintă o variantă a monologului (mono- 
logul neadresat), prin care personajul locutor, în absenţa sau în 
prezența altui personaj, de care însă nu ţine cont, îşi exprimă cu 
glas tare gândurile, intenţiile, sentimentele. Criteriul fundamental 
al solilocviului îl constituie caracterul neadresat al intervenţiei 
personajului locutor, ` 

Putând fi considerat un fel de „monolog interior exte- 
riorizat”#, solilocviul permite cunoaşterea personajului din inte- 
rior: „révèle au spectateur l'âme ou l'inconscient du person- 
nage”**, scrie P. Pavis, şi complineste, în felul acesta, caracteri- 
zarea prin dialog şi prin acţiune. 

Procedeu de tehnică dramatică, solilocviul poate apărea 
la începutul, în interiorul şi la sfârşitul unei piese, funcțiile şi 
relațiile lui cu dialogul fiind legate de această plasare în textul 
dramatic. Solilocviul „expozitiv”, aflat în deschiderea piesei (ac- 
tul I, scena 1), are funcție informativă; el introduce spectatorul 
în conflictul dramatic. Spectatorului i se fac cunoscute „un ele- 
ment al acțiunii, un sentiment al personajului sau un fapt petre- 
cut recent”#. Inclus în interiorul piesei, solilocviul constituie o 
secvenţă în cuprinsul dialogului, pe care îl întrerupe Şi îl sub- 
stituie temporar, provocându-i discontinuitatea. Tranzitia mono- 
log - dialog poate fi mediată de o serie de procedee sau se poate 
realiza direct, prin alăturarea celor două forme de comunicare“. 
În interiorul piesei, solilocviul poate avea caracter epic (pregä- 
teşte noi situații sau narează evenimente nereprezentate pe scenă), 
liric (exteriorizeazä starea de spirit a personajului care îl ros- 
teste), reflexiv (personajul meditează asupra situației sale, asupra 
unor probleme existențiale), dramatic (este plasat- în punctul 
culminant, când personajul deliberează cu el însuşi, luând o hotă- 
râre importantă pentru desfăşurarea acțiunii)”. 

În comediile lui Caragiale, majoritatea solilocviilor au 
caracter epic şi funcţie informativă. Personajele relatează ce au 
făcut, ce li s-a întâmplat lor sau altor personaje, ce au de gând să 
facă în continuare, solilocviile întretinänd fluxul acţiunii; în O 
noapte furtunoasă, Rică relatează urmărirea lui de către Jupân 
Dumitrache şi Chiriac (actul II, scena 8), în O scrisoare 

pierdută, Pristanda istoriseşte arestarea lui Caţavencu (actul II, 
scena 3), în D-ale carnavalului, Pampon şi Crăcanel povestesc 
ce au făcut înainte de a veni la bal (actul II, scenele 3 şi 8). 

Solilocviile lirice si solilocviile reflexive sunt aproape 
absente din comedii. Cele care, totusi, apar (solilocviul lui Ricä, 
actul IT, scena 8, şi al Vetei, actul I, scena 8, în O noapte 
furtunoasă, solilocviul Mitei, actul II, scena 5, în D-ale carna- 
valului) au caracter parodic, provocat de excesul de retorism, 
Caragiale evidențiind astfel ridicolul, artificialitatea, lipsa de 
viață interioară a personajelor din comedii. Solilocviul reflexiv 
şi cel dramatic apar în drama Năpasta (solilocviile rostite de 
Anca, actul I, scenele 4 si 7 si actul II, scena 1), unde reprezintă 
o modalitate de exteriorizare a disponibilității introspective a 
personajului, de sugerare a frământării sufleteşti şi de potentare 
a tensiunii dramatice. . © > | o 

Cele mai multe solilocvii sunt plasate în. interiorul 
pieselor şi compun, de obicei, singure o scenă. Urieori, pot să 
apară la începutul unei scene (în D-ale carnavalului, multe 
dintre scenele actului al II lea debutează cu solilocvii) sau la 
sfârşitul acesteia (în O noapte furtunoasă, solilocviul rostit de 
Veta, actul I, scena 8). Din punct de vedere tehnic, solilocviile 
realizează trecerea de la o scenă la alta sau fac legătura cu 
apariția unui personaj. 

În prezentarea relației solilocviu-dialog din teatrul lui 
Caragiale sunt importante două aspecte: modul în care se reali- 
zează legătura dintre cele două procedee dramaturgice si 
organizarea internă a solilocviului. | 


1.1. Tranzitia solilocviu-dialog 


În majoritatea solilocviilor din teatrul lui. Caragiale, 
trecerea spre dialog se realizează direct, prin alăturarea celor 
două forme de comunicare (vezi, în O noapte furtunoasă, soli- 
locviul rostit de Veta, actul II, scena 3; în O scrisoare pierdută, 
solilocviile rostite de Pristanda, actul I, scena 2, de Zoe, actul TI, 


scena 5, de Tipătescu, actul IV, scenele 4 şi 11 şi de Trahanache, - 


actul II, scena 11; în D-ale carnavalului, solilocviile rostite de 

Miţa, actul II, scena 5 şi de Pampon, actul II, scena 8; în 
Năpasta, solilocviul Ancăi, actul II, scena 1). Mai rar, această 
tranziţie este indicată de o serie de mărci explicite, elemente 
extralingvistice sau paralingvistice, care delimitează monologul 
de dialog. Astfel, uneori, intrarea în scenă a unui alt personaj 
poate determina, în acelaşi timp, întreruperea solilocviului 
personajului locutor şi instituirea relaţiei de dialog; 


„Ghiţă Pristanda: /.../ L-am amenințat că am poruncă de la 
conul Fănică să-l chinuiesc ca pe hoţii de cai... degeaba: 
nu spune decât numai şi numai coanii Joiţichii. O caut 
si nu o găsesc; acasă nu-i, aici nu e... A! iacăt-o... 
Coană Joitico! 

Zoe (venind repede din fund): Ghiţă, bine că te găsesc. 

Pristanda: Si eu vă căutam, coană Joiţico... 

Zoe: Ghiţă, Ghiţă, ce-am aflat? ce ati făcut? /.../” (SP, 
p.141-142; vezi şi solilocviul lui Caţavencu, p.150 , în 
D.C., solilocviul lui Pampon, p. 276, scena 8). 


Alteori, un element paralingvistic, de regulă sonor, notat 
în indicaţiile din paranteză ale dramaturgului: „s-aude zgomot” 
(NF. p.30, 39), „o bătaie în uşă (N, p.338), determină 
personajul locutor să îşi întrerupă solilocviul. Elementul sonor 
anunţă intrarea în scenă a unui alt personaj şi favorizează astfel 


instalarea relaţiei de dialog; 


solilocviul Ancăi, p. 338). 


Când solilocviul încheie o scenă, tranziția, realizată de 
această dată în sens invers, de la dialog spre monolog, poate fi 

marcată formal prin reluarea, la începutul solilocviului, a unui 
fragment din replica anterioară de dialog; 


„Spiridon: Mă duc; noapte bună, cocoană. 

Veta: Noapte bună, Spiridoane. (Spiridon iese). Noapte bună! 
Săracul Spiridon! nu ştie el ce-i pe sufletul meu, nu ştie 
el cum râde de mine! Eu şi noapte bună! /./” (NF. 
p.38-39). 


1.2. Organizarea internă a solilocviului 


Structura internä a solilocviului din teatrul lui Caragială 


relevă frecvent prezența unor elemente cù caracter dialogal, care” 


pun în evidență întrepătrunderea celor două procedee 
dramaturgice (monologul şi dialogul). Astfel, reproducerea unui 
dialog anterior, autodialogul, adresarea către parteneri reali 
sau imaginari sunt elemente. compoziționale care determină 
dramatizarea monologului şi îi dezvăluie însuşirile dialogale. 


1.2.1. Reproducerea în stil direct a unui (presupus) 
dialog anterior 


Reproducerea î în stil direct a unui dialog anterior apare, 
de regulă, în structura solilocviilor cu caracter epic din comedii, 
unde suplineşte nararea unui eveniment trecut, nereprezentat 
scenic. Prin inserarea dialogului în monolog se creează o variaţie 
de planuri în cadrul vorbirii directe, care reduce linearitatea 
structurii solilocviului. Ca indice de prezentare a replicilor 
reproduse în stil direct funcționează, îndeosebi, verbul de decla- 
ratie zice/zic, acesta putând apărea în deschiderea, în interiorul 
sau în finalul replicii. Rar, apar și alte verbe, cum ar fi a striga: 

„Ghiţă Pristanda (singur, intră prin dreapta, e putin mişcat): O 
făcurăm Şi p-asta... şi tot degeaba. Am pus mâna pe d. 
Caţavencu... Când am asmutit băieţii de l-a umflat, 
striga cât putea: «Protestez în numele Constituţiei! 
Asta e violare de domiciliu!» -Zic: «Curat violare de 
domiciliu! da' umflati-ll» Şi l-au umflat /.../” (SP, 


p.141, vezi şi p.110). 


Secventele de dialog reproduse în stil direct pot fi uneori 
atât de ample, încât exclud alte modalităţi de redare a vorbirii 
(stil indirect, stil direct legat) şi devin procedeul fundamental de 


construire à solilocviului: 


„Spiridon (singur, intră din dreapta, făcându-şi O țigară): Măă! 
al dracului rumân şi jupânul nostru! Bine l-a botezat 
cine l-a botezat «Titircä Inimä-Rea». Ce are el cu mine? 
/...] Ieri săptămâna, când s-a întors de la grădină cu 
cocoanele, m-a găsit deştept: «Bravos, musiu Spiri- 
doane! zice, nu te-ai culcat pân-acuma; mâine 
dimineaţă jupânul săracul să deschiză prăvălia; ai 
stat pân-acuma să bei la tutun, ‘ai? -Nu jupâne, zic, 
da' dacă nu mi-e somn. -Nu ţi-e somn, 'ai? stăi cä-ti 
fac eu tie poftă de culcat:»... Bietul nea Chiriac m-a 
scăpat, că luase pe sfântul Niculae din cui /.../” (NF, 


, p.29-30). 


` Inserarea dialogului în monolog permite păstrarea unor 
mărci formale ale exprimării orale, cum ar fi interjectiile: bravos, 
ai, substantivele în vocativ, folosite ca termeni de adresare: 
jupâne, musiu Spiridoane, enunturile exclamative: „stăi cä-ti 
“fac eu tie poftă de culcat!”, „dormi, ce-ţi mai pasă!” (NF, 
p.30). Expresiile specifice vorbirii familiare, uneori cu iz de 


152 


Scanned with OKEN Scanner 


mahala, au, pe lângä efectele de oralitate, functie de indivi- 
dualizare, ele apărând în limbajul personajelor care aparţin unor 
medii sociale mai putin cultivate: „te-ai pus să tragi la aghioase”, 
„trai, neneaco, cu banii babachii”, „am eu leac să-ţi tai de piro- 
teală” (N.F., p.30), „pupă-l în bot şi-i papă tot” (S.P., p.110). 
Toate aceste elemente conturează, nu o oralitate de tip retoric 
(ca într-un monolog tradițional), ci una de tip popular, în perfect 
acord cu statutul social inferior al personajelor care rostesc 
aceste solilocvii (Spiridon, Pristanda). Oralitatea de tip popular 
reprezintă unul dintre elementele prin care Caragiale modifică şi 
„accidentează” structura monologului tradițional, determinându-i 
alunecarea spre registrul parodic. 


1.2.2. Autodialogul* 


Introducerea în monolog a autodialogului şi a adresării 
către parteneri reali sau imaginari constituie în teatru procedee 
care traduc, după expresia lui G. Conesa, tendinţa de „depăşire””, 
în grade diferite, a monologului pur. Astfel, adresarea către par- 
teneri reali sau imaginari reprezintă o primă treaptă în încercarea 
de depăşire a monologului, acesta netransformându-se însă în 
dialog (fictiv), deoarece locutorul nu primeşte un răspuns la 
intervenţia pe care a rostit-o. Spre deosebire de această situaţie, 
autodialogul reprezintă o treaptă superioară de depăşire a mono- 
logului, care se transformă într-un dialog purtat de locutorul 
dedublat cu el însuşi”. 

Compus dintr-o înlănţuire .de. replici: auioînirebări şi 
autorăspunsuri, pe care un personaj le schimbă cu sine, auto- 
dialogul apare, mai ales, în solilocviile cu caracter reflexiv. El 
dezvăluie o dezbatere interioară, fiind legat de momentele în 
care personajul locutor meditează asupra situației sale psiho- 
logice si morale. 

ma Năpasta, autodialogul constituie procedeul 
truire a celor două solilocvii reflexive 
rostite de Anca (actul I, scena 7 şi actul II, scena 1). Anca este, 

om al întrebărilor obsedante, chinuitoare 


cum s-a afirmat, „un 
/....] Interogatia contaminează însuşi monologul ei, când vorbeşte 
cu sine urmând aceeaşi cale dedublată a discursului”. Alcätuit 


dintr-o alternare de replici, în care răspunsurile neagă întrebările, 


autodialogul exteriorizează, în aceste solilocvii, frământarea 


sufletească şi sugerează dilema“ personajului, aflat în fața unei 


alegeri dificile: 


În dra 
fundamental de cons 


„Anca (singură, coboară la uşa din stânga şi ascultă; o deschide 
binişor şi se uită înăuntru; trece apoi şi şade la masă): 
Vrea să plece... Ce să fac? Să mă duc şi să strig în gura 
mare... să dau pe vinovatul adevărat pe mâna jude- 
cătorilor şi să scap pe nevinovat... Dar dovada? Bănu- 
iala mea. Dar ce dovadă o să fie asta dacă el o tăgădui? 
/... | Aşa e legea, bine; dar eu poci să-l las aşa?... Nu... 
nu se poate (pauză) 1.1” QN., p.345-346). 


Atât în întrebări, cât şi în răspunsuri sunt înfăţişate, 
frecvent, alternative care se exclud; sintactic, organizarea aces- 
tor enunturi e dominată de raportul de coordonare disjunctivă, 


marcat formal prin conjunctia ori: 


/.../ Şi dacă e vorba, ce este mai bine pentru un nebun? 
să-şi târască viața pribeag şi chinuit, fără adăpost, fără 
o zdreantä pe el, fără hrană, ori să trăiască la închisoare 
îmbrăcat, hrănit şi îngrijit la vreme şi adăpostit? /.../ O 
să-i tie lumina soarelui singură iarna de cald, ori de 
foame vara? O să găsească ori nu un suflet de creştin 
să-l miluiască cu o fărâmă de pâine... o să degere, or O 
să se coacă toată ziua, nemâncat, gonit de lipsa lui de 
voie, şi seara o să adoarmă de foame pe pământul gol.” 


(N., p. 346). 


„Anca: 

Exteriorizând disponibilitätile reflexive, introspective ale 
personajului locutor, autodialogul are, în solilocviile din drama 
Năpasta, funcţie de caracterizare. În acelaşi timp, el reprezintă şi 
o modalitate de a face să înainteze conflictul, deoarece conduce 
la o decizie: Anca hotărăşte să îl omoare pe Dragomir (vezi 
solilocviul din actul II, scena 1). Această decizie va influenţa 
rs dramatic, solilocviul devenind astfel un element al 
intrigii * 


„Anca (singură la masă): /.../ Ce să fac? Să-l trăsnesc în somn... 
„Să moară fără să ştie că moare, fără să vază că eu îl 
lovesc, fără să-şi aducă aminte de Dumitru /.../ Nu, nu 
vreau în somn: atunci ar fi parcă ar dormi mereu... 
Da... să-l deştept întâi: să ştie că-i vine moartea, de 

la cine şi de ce...(...)” (N., p.356). 


În comedii, unde solilocviile au, de regulă, un caracter 
narativ, autodialogul apare mai rar. Aici, el constituie o moda- 
litate de manifestare a oralitätii, având ca efect dramatizarea ŞI 
dinamizarea solilocviilor: 


„Rică: /.../ les binişor din butoiul meu, mă târăsc de-a buşele pe 
schele şi mă pomenesc înapoi aci... Ce să fac? pe unde 
să ies? Îmi trebuie o inspirațiune ingenioasă... (pune 
mâna la frunte şi caută în gând). Da, am găsit-o! Să ies 
pe use /.../” (NF, p.67). 


1.2.3. Adresarea către parteneri reali sau imaginari 


Solilocviile din teatrul lui Caragiale includ uneori sec- 
vente, de obicei de mici dimensiuni, în care personajul locutor 

se adreseazä fie unui partener real (unul dintre personajele 
textului), dar care e absent, fie unuia imaginar. Aceste secvențe 
adresate, echivalente cu o replică de dialog, prezintă diverse 
mărci ale vorbirii directe: forme verbale şi pronominale de 
persoana a II a, interogatii, exclamatil: 


„Anca (singură, privind spre fund): Gheorghe, Gheorghe, ce 
păcat te mână pe tine!... (coboară încetinel la masă). 
O fi în stare băiatul ăsta uşurel de câte se 'laudă? să 
vedem... /.../” (N., p.338; vezi şi N.F., p.56, care cuprinde 
adresarea către un partener imaginar). 


Adresarea către un partener imaginar poate apărea şi sub 
forma invocatiei, procedeu al retoricii clasice, pe care Caragiale 
îl transformă însă într-un element parodic, prin folosirea lui în 
împrejurări nepotrivite. În O noapte furtunoasă, solilocviul nara- 
tiv al lui Rică debutează cu o invocatie patetică, rostită într-o 
situaţie inadecvată (în toiul urmăririi acestuia de către: Jupân 
Dumitrache şi Chiriac), ceea ce duce la a proce- 
deului si creează efecte comice: 


„Rică (...): Am scăpat până acum! Sfinte Andrei, scapă-mă şi 
de acu încolo: sunt încă june! Geniu bun al 
venitorului României, protege-mă; şi eu sunt român! 
(räsuflä din greu şi îşi apasă palpitatiile) /.../” (p. 67). 


Pe lângă efectele comice, procedeul sugerează ridicolul 
personajului, care, nici în momentele dificile, nu părăseşte poza 
retorică şi exprimarea pretențioasă. Rică foloseşte termeni 
incärcati de solemnitate (venitor, protege, june) într-o situaţie 
penibilă, inadecvarea expresiei la situație conturând un personaj 
mecanic“. Alături de aceasta, alternarea contrastantă a unor 
elemente care definesc o oralitate de tip popular (nespecifice 
unui monolog tradiţional) cu formule fixe, retorice, aparținând 

stilului publicistic” provoacă alunecarea acestui solilocviu spre 
registrul parodic: 


„Rică Venturiano: /.../ O ce noapte furtunoasă! Oribilă trage- 
die! (i se pare că aude ceva şi tresare). Ce de peripe- 
țiuni!... les pe fereastră şi pornesc pe dibuite pe schele! 
mă tiu binişor de zid şi ajung în capătul binalii... Des- 


tinul mă persecută implacabil... Schelele se-nfundă /.../ 


(p. 67). - 


2, Monologul adresat 


Spre deosebire de solilocviu, monologul adresat implică, 


în mod obligatoriu, prezenţa unui destinatar din cadrul textului 
(un personaj sau un grup de personaje), căruia i se adresează 
direct şi explicit intervenţiile personajului locutor, dar de la care 
nu se aşteaptă un răspuns. Structura adresativä pe care o pre- 
supune, în principiu, acest tip de monolog îi reliefează însuşirile 
dialogale. Monologul adresat cunoaşte diverse realizări, cum ar 
fi discursul oratoric sau politic, declaraţia, confesiunea etc. 

Comediile lui Caragiale evidenţiază parodia a două dintre 
variantele acestui tip de monolog: discursul (în O scrisoare pier- 
dutà şi O noapte furtunoasă) şi declarația (în O noapte furtu- 
noasă). Devierea de la structura şi de la regulile monologului 
adresat de tip discurs sau de tip declaraţie, precum şi excesul de 
retorism produc o degradare a acestor două forme de monolog 
adresat şi le transformă în procedee comice. 


2.1. Monologul adresat de tip discurs 


În O scrisoare pierdută, degradarea şi alunecarea spre 
parodie a discursurilor politice rostite de Farfuridi (actul IT, 
scena 1) si de Caţavencu (actul III, scena 5) e determinată, în 

principal, de două elemente: amestecul auditoriului si incoerenta 
logică şi gramaticală a enunturilor. 

a) Amestecul auditoriului în discurs reprezintă o abatere 
de la regulile genului, determinând transformarea acestui tip de 
monolog în dialog. Auditoriul devine emițător şi, intervenind în 
repetate rânduri în discurs, îl întrerupe, afectându-i astfel coe- 


renta: 


„Farfuridi (...; /./ Să vedem însă mai-nainte... să ne dăm 
seama bine de ce va să zică... de ce este un plebicist... 

Ionescu: Ştim ce este plebicistul! Mersi de explicație! 

Toti: Nu trebuie explicație... (rumoare) 

Farfuridi (cătră intrerupätori): Dati-mi voie! (cătră Trahanache): 
Domnule prezident!...” (p.170-171). 


Încercările repetate ale locutorului de a reinstala mono- 
logul sunt punctate de câteva formule stereotipe, adresate audi- 
toriului: „Daţi-mi voie!” (formulă reluată de Farfuridi de 11 ori, 
p.168, 169, 170, 171, 173, 174), „Rog nu mä-ntrerupeti, dați-mi 
voje...” (Farfuridi, p.168), „Rog să nu fiu întrerupt” (Caţavencu, 
p.187). | 
| În general, două categorii de întreruperi „subminează”* 
discursurile din O scrisoare pierdută: întreruperile determinate 
de amestecul auditoriului şi cele determinate de neputinta, reală 
sau simulată, a locutorului de a emite discursul. Astfel, Farfuridi 
„se îneacă”, „se încurcă, asudă şi înghite” (p.173),.„suflă foarte 
greu” (p.174) iar Caţavencu, simulând emoția, plânge „plânsul îl 
îneacă” (p.183), „plânsul l-a- biruit de tot” (p.184), personajul 
compunându-si, din aceste reacții artificiale, intensificate pro- 
gresiv, o mască de circumstantä, oratorică. Discursurile din O scri- 
soare pierdută sunt mereu întrerupte sau autointrerupte, ceea ce 
le amplifică incoerenta şi inconsistenta. 

Întreruperilor li se adaugă bruiajele”, reprezentate de 
huiduieli, de sunetul clopotelului, de sughitul Cetäteanului tur- 

p 77 


mentat, toate acestea făcând discursurile imposibil de receptat. 

b) Abaterea de la regulile discursului, prin amestecul 
auditoriului şi transformarea acestuia în emiţător, e dublată de 
degradarea structurii interne a discursurilor, degradare cauzată 
de incoerenta logică şi gramaticală a enunturilor. Abaterile logice: 
„Industria română e admirabilă, e sublimă, putem zice, dar di 
lipseşte cu desăvârşire” (Caţavencu, p.185), contradicţiile în ter- e, 
meni: „Noi aclamăm munca, travaliul care nu se face deloc în 
țara noastră!” (Caţavencu, p.185), nonsensurile: „Din două una, 
dati-mi voie: ori să se revizuiască, primesc! dar să nu se schimbe 
nimica; ori să nu se revizuiască, primesc! dar atunci să se 
schimbe pe ici pe colo, şi anume în punctele... esenţiale...” 
(Farfuridi, p.174) etc. evidențiază încălcarea legilor. gândirii şi 

e w,? 


sunt semnul posibilităților intelectuale reduse ale personajelor. 

Efectele comice produse de aceste construcţii nu au ca sursă 
limbajul în sine, ci gândirea materializată în limbaj’; nu este aici 

un comic verbal, ci, cum precizează P. Diaconescu, „unul care-şi. 
asociază o eroare logicä”*. 

Degradarea acestor discursuri e accentuată de- devalori- 
zarea unor procedee retorice, cum ar fi utilizarea formulei „am 
zis”*, în finalul discursului lui Farfuridi, precum si de hiperbo- 
lizarea unor elemente neverbale ale retoricii tradiționale (poza, 
tonul), cuprinse în indicațiile din paranteză ale dramaturgului. 
Astfel, Caţavencu „ia poză, trece cu importanță printre mul- 
time”, „îşi trage batista şi-şi şterge cu eleganță avocäteascä 
fruntea”, ,tuseste şi luptă ostentativ cu emoția care pare a-l 
birui” (p.183), are un ton „brusc, vioi şi lătrător”, „îngraşă vor- 
beie” (p.184). Trecerea: subită de la-o atitudine la aita, de la. 
emoție şi „plâns cu hohot” la „tonul tonul brusc, vioi si lătrător” 
sugerează caracterul artificial şi elementar” al acestor manifes- 
tări, ceea ce determină deplasarea lor spre registrul comic. 

Prin toate elementele care le degradează, făcându-le 
incoerente, imposibil de receptat, inutile, discursurile politice 


din O scrisoare pierdută se îndreaptă „spre propria lor negare”, 


scrie M. Vodă-Căpuşan . 

Gramatical, discursurile sunt dominate de forme verbale 
şi pronominale de persoana à II a: „Daţi-mi voie!” (p.168, 169, 
170, 171, 173, 174, 190), „Ştiţi care € opinia mea?” (p.174), 
iertati-mä” (p.183), „permiteți-mi” (p.186), asociate uneori cu 
diverse formule de adresare: „domnule prezident” (p.170, 172), 
„domnilor, onorabili concetäteni, fraţilor” (p.183). Elementele 
enunțate evidențiază caracterul adresativ al ' acestui tip de 
monolog şi constituie, împreună cu o serie de procedee retorice 
(interogatil, exclamatii, lantul întrebare-răspuns), particularităţi 
dialogale ale monologului adresat de tip discurs: 


„Caţavencu: Ei bine! Ce zice sotietatea noastră? Ce zicem 
n0i?... lată ce zicem: această stare de lucruri este intole- 
rabilă! (aprobări în grup. Cu tărie) Pînă când să n-avem 
şi noi faliții noştri?... Anglia-şi are falitii săi, Franta-si 
are falitii săi, până şi chiar Austria-si are faliții săi... 
(îngraşă vorbele)... Numai noi să n-avem faliţii noştri!... 
1.1” (p.186; vezi şi p.184, 185). 


În O noapte furtunoasă, inadecvarea discursului politic 
al lui Rică Venturiano (actul II, scena 9) la situaţia dată repre- 
zintă principalul element care provoacă alunecarea spre parodie. 
Discursul distonează cu situaţia în care se află personajul, cu 
întâmplările prin care a trecut şi cu aspectul său exterior „este 
prăfuit de var, ciment şi cărămidă, părul îi este în neorânduială; 
pălăria ruptă” (p.67), această inadecvare producând efecte comice. 

__ Poziţia personajului locutor, devenit orator ad-hoc, evi- 
dentiazä o încălcare a regulilor genului: oratorul ar trebui să fie 
plasat la o anumită distanță faţă de auditoriu, dar se află „tot în 
grup”. , 

În interior, discursul e subminat de inconsistentä şi de 
demagogism. Frazele ample, în care care sunt coordonate unități 

sintactice identice sau aproape identice formal Si semantic, 
conturează o „elocvenţă täcutä”#, cum scrie F., Manolescu, care 
nu comunicä rațiunii nimic: 


„Rică (prinzând limbă, după ce a zâmbit cu multă satisfacţie de 
vorbele lui Jupân Dumitrache): /.../ Noi n-avem altă 
politică decât suveranitatea poporului; de aceea în lupta 
noastră politică, am spus-o şi o mai spunem și o repe- 
tăm necontenit tuturor cetăţenilor: «Ori toți să 
muriti, ori toți să scăpăm! »” (p.74). 


2.2. Monologul adresat de tip declaraţie 

Monologul adresat de tip declaraţie apare în O noapte 
furtunoasă, unde este ilustrat de declarația. de dragoste pe care 
Rică o adresează Vetei (actul II, scena 2). Alunecarea spre 
parodie e determinată de organizarea lingvistică inadecvată a 
acestui tip de monolog adresat, care cuprinde în structura sa un 
amalgam de registre stilistice“, personajul locutor trecând brusc 
de la stilul oficial la cel familiar: 


„Rică (întorcându-se în genunchi spre partea unde a fugit ea): 
Angel radios! precum am avut onoarea a vă comunica 
în precedenta mea epistolă, de când te-am văzut întâiaşi 
dată pentru prima oară mi-am pierdut uzul raţiunii /.../? 
(p. 51). | | 

Caricaturizarea elementelor neverbale care însoțesc 


această’ declaraţie - de- -dragoste--amplifică- deplasarea - ei -spre - 


registrul parodic: gesturile personajului locutor sunt teatrale 
„pune mâna la inimă”, „cade în genunchi” (p.50), „se târăşte un 
pas în genunchi” (p.51), „urmează declaraţia foarte iute” (p.52). 
Personajul locutor se comportă ca şi cum ar rosti un discurs 
politic „răsuflă din adânc” (p.50), iar această inadecvare creează 
efecte comice. 

Devierea de la tiparul monologului adresat de tip 
declaraţie e provocată şi de intervenţiile repetate ale personajului 
destinatar, care, devenit emițător, întrerupe monologul şi îl 
transformă frecvent în dialog; 


„Rică: /...] Sunt nebun de amor; da, fruntea mea îmi arde, 
tâmplele-mi se bat, sufer peste poate, parcă sunt turbat. 

Veta: Turbat?... Domnule, spune-mi degrab', c-aminteri, strig; 
cine eşti, ce pofteşti, ce cauţi pe vremea asta în casele 
oamenilor? 

Rică (...): Cine sunt? mă întrebi cine sunt? Sunt un june tânăr şi 
nefericit, care sufere peste poate şi iubeşte la nemurire.” 


(p. 51). 


În teatrul lui Caragiale, relația dintre monolog şi dialog 
este evidenţiată atât de modul în care se realizează tranziția 
monolog-dialog, cât şi de organizarea internă a monologului. 
Astfel, alături de asocierea prin juxtapunere a acestor două 
forme de comunicare, pot să apară diverse elemente paralin- 
gvistice (sonore, de regulă) sau extralingvistice (intrarea în 
scenă a unui alt personaj), care funcționează ca semnale ce 
indică întreruperea monologului şi instalarea relaţiei de dialog. 
În „urma preluării de către monolog a dinamicii şi a mărcilor 
enuntiative ale dialogului, în structura monologului apar 
frecvent elemente dialogale (structuri adresative, dialoguri), care 
demonstrează că, în general, monologul rămâne o formă 
particulară de dialog. 

Pornind de la principiul „dublei enuntäri teatrale”, se 
vorbeşte chiar de caracterul dublu dialogic al monologurilor şi al 
solilocviilor dramatice: „Les non-dialogues - monologues et 

d'abord parce qu'ils supposent du fait qu'ils sont théâtre, un 
allocutaire présent et muet, le spectateur; dialogues, ensuite, 
parce qu'ils comportent presque nécessairement une division 
interne et la présence, à l'intérieur du discours attribué a tel 
locuteur, d'un énonciateur «autre»” %, scrie Anne Ubersfeld. 

NOTE 


1. P. Pavis, in Dictionnaire du théâtre, Paris, Éditions Sociales, 1980, p.261, 
notează următoarele situaţii în care monologul. dramatic. are, prin 
excelență, tendința de a-şi dezvălui trăsăturile dialogale: „le cas 
lorsque le héros évalue sa situation, s'adresse à un interlocuteur 
imaginaire (Hamlet, Macbeth) ou extériorise un débat de conscience.” 


2. J. Mukarovsky, Monologul şi dialogul. Sensul ,,ascuns”, în Poeticä şi 
stilistică, Bucureşti, Univers, 1972, p.214-215: „monolog ascuns în 
dialog poate fi găsit în unele drame simboliste, mai ales la 
Maeterlinck, unde diversele replici ale unor personaje diferite 
formează de fapt un context monologic unic, distribuit între mai mulți 
parteneri...” 


3. Ibidem, p.214-215. Despre indiciile existenţei latente a dialogului în 
monolog, vezi şi Tatiana Slama-Cazacu, Dialogul la copii, Bucureşti, 
Editura Academiei, 1961, p. 34. | 


4. P. Pavis, în op. cit., p.113, evidențiind caracterul dialogal al multor 
monologuri, scrie: „... beaucoup de monologues, malgré leur disposition 
typographique unitaire et leur sujet unique d'énonciation, ne sont en 
fait que des dialogues du personnage avec une partie de lui-même, 
avec un autre personnage fantasmé ou avec le monde pris à témoin.” 


În acelaşi sens, G. Girard si R. Ouellet, în L'univers du théâtre, Paris, 
P.U.F., 1978, p.39-40, referindu-se la modalităţile de transformare 
sau de „deghizare” a unui monolog dramatic în dialog, precizează: „Le 
monologue peut tenter de se déguiser en dialogue, en essayant de 
reconquérir cette fonction de communication dont, de par sa nature 
même, il semble privé. Ainsi, le personnage, pour rompre sa solitude, 
interpellera un objet /.../, un personnage absent ou un dieu /.../ Ou 
encore le personnage se dédoublera simplement ou par métonymie /../”. 


5. E. Benveniste, Problèmes de linguistique générale, Paris, Gallimard, tome 
IL, 1974, p.85-86. 


6. Francis Jacques, Dialogiques. Recherches logiques sur le dialogue, Paris, 

Presse Universitaire de France, 1979, p.152. Vezi si definitiile mono- 
Jogului propuse de R. Harweg, în Quelques aspects de la constitution 
monologique et dialogique des textes, „Semiotica”, 1971, IV: 2, 
p.130-131; Anca Runcan, Le dialogue. Préliminaires à une étude 
logique, în RRL, tome XXII, no. 3, p.321 şi Tatiana Slama-Cazacu, 
op. cit., p.33. 


7. Vezi Dicţionar de termeni literari, Bucureşti, Editura Academiei, 1976, 
p.282. le, 


$. Reproducem câteva dintre definițiile date monologului dramatic în diverse 
tipuri de dicționare: 


Scanned with OKEN Scanner 


„Monolog /.../ scenă dintr-o lucrare dramatică în care un personaj 
(rămas singur pe scenă) îşi exprimă cu glas tare gândurile”, Dicţionarul 
limbii române, VI, Bucureşti, Editura Academiei, 1965, p.846. 


- „Scène où un personnage de théâtre est seul et se parle à lui-même”, 
Nouveau Petit Larousse Illustré, Paris, Librairie Larousse, 1933, p.666. 


- ,Monologue- dans une pièce de théâtre, scène à un personnage qui 
parle seul”, P. Robert, Dictionnaire alphabétique et analogique de la 
langue française, tome IV, Paris, Société du Nouveau Littré, 1959, 
p.636. 


- Dictionarul Littré, confundänd actorul cu personajul, defineste 
monologul dramatic astfel: „Monologue- scène ou un acteur est seul 
et se parle à lui-même”, E. Littré, Dictionnaire de la langue française, 
tome V, Gallimard/Hachette, 1959, p.385. 


- „Discours d'un personnage non adressé directement à un interlocuteur 
en vue d'obtenir une réponse”, P. Pavis, op. cit., p.260. 


9. Maria Cvasnâi Cătănescu, Structura dialogului din textul dramatic, 
Bucureşti, Tipografia Universităţii Bucureşti, 1982, p.160. 


10. J. Scherer, La dramaturgie classique en France, Paris, Nizet, f.a., p.261, 
254, 255. Ținând cont de posibilitatea prezenţei în scenă a unui 
confident, monologul e definit drept „une tirade prononcée par un 
personnage seul ou qui se croit seul, ou bien par un personnage écouté 
par d'autres, mais qui ne craint pas d'être entendu par eux.” (p. 256) 


11. P. Larthomas, Le langage dramatique, Paris, A. Colin, 1972, p.370. 


12. B. Tomasevski, Teoria literaturii. Poetica, Bucureşti, Univers, 1973, 
p.291. Monologul „cu adresă” implică confesiuni intime, narafiuni, 
propovăduiri sententioase. 


13. Ibidem. 
14. Distinctia solilocviu/monolog este stabilită şi de M. Issacharoff, dar nu 
pe baza opozilici caracter ncadresat/ caracter adresat al intervenţiei 
personajului locutor, ci în funcţie de rostirea acestei intervenţii în 
absența, respectiv în prezența unui alt (unor alte) personaj(e). În acest 
sens. se consideră că solilocviul constituie „ les propos prononcés par 
un personnage seul sur la scène (s.n), enfermé dans un débat de 
conscience par exemple, donc indiferent à autrui”, iar monologul, „la OO i 
réplique ininterrompue (le plus souvent longue) dun locuteur © 
conscient de l'écoute”, M. Issacharoff, Vox clamantis: l'espace de 


l'interlocution, în „Poétique”, septembre, 1991, no. 87, p.316. 
15. Anne Ubersfeld, Les termes clés de l'analyse du théâtre, Paris, Seuil, 


1966, p.56. 
16. T. Vianu, Arta prozatorilor români, Bucuresti, Albatros, 1977, p.115. 


17. I. L. Caragiale, Opere, IV, Bucureşti, Editura de Stat pentru Literatură și 
Artă., 1965, p.44-45. 

18. Mihaela Mancas, Forme de monolog parodiat la Caragiale, în SCL, 
XXIX, 1978, nr. 5, p.563. 


19. Ibidem. 


20. Ibidem, p.564. 

21. T. Vianu, în op. cit. p.116-117, ilustrează, printr-un exemplu din Două 
loturi, modul în care Caragiale foloseşte ironic formulele retoricii 
clasice (invocatia patetică, aluzia mitologică etc), compromifându-le 
prin aplicarea „la o împrejurare trivialä”. 

22. Despre înlocuirea monologului interior cu stilul indirect liber în proza lui 
Caragiale, vezi Paula Diaconescu, Elemente de istorie a limbii române 
literare moderne. Partea a II a. Evoluția stilului artistic în secolul al 
XIX lea, T.U.B., 1975, p.287: „Reproducerea gândurilor şi sentimen- 
telor personajelor prin procedeul monologului interior, atât de frecvent 
utilizat de primii scriitori români moderni, nu rămâne străină în proza 
narativă a iui Caragiale. Totuşi, după remarca lui T. Vianu, nu mono- 
logul interior, ci stilul indirect liber, modalitate narativă prin care 
gândurile şi sentimentele personajelor sunt transmise prin propriile lor 
cuvinte în planul narativ al autorului, oferă măsura specificului artei 
narative a lui I. L. Caragiale. Este aici - după acelaşi autor - un semn 
al renunţării la un procedeu (monologul interior) cu efect retoric, 
utilizat cu predilecție în proza romantică, şi al adoptării altuia (stilul 
indirect liber), răspândit la scriitorii naturalisti ai secolului trecut”. 

Vezi si Mihaela Mancaş, Stilul indirect liber în româna literară, 
Bucureşti, Editura Didactică şi Pedagogică, 1972, p.164. 


23. Sintagma „monolog interior exteriorizat” apare la P. Larthomas, op. cit., 
p. 372. 


24. P. Pavis, op. cit., p.376: „Soliloque, plus encore que monologue, réfère à 
une situation où le personnage médite sur sa situation psychologique 
et morale, dévoilant ainsi, grâce à une convention théâtrale ce qui 
resterait simple monologue intérieur. La technique du soliloque révèle 
au spectateur l'âme ou l'inconscient du personnage.” 


25. J. Scherer, op. cit., p.245. Autorul evidențiază funcţia informativă a 
monologului expozitiv în teatrul clasic: „Comme toute scène ou tout 
fragment de scène, le monologue peut servir à faire connaître au 
spectateur un élément de 1 ‘action, sentiment d'un personnage ou fait 
récent. Tel est-particulièrement le cas du monologue d'exposition: 


quand un personnage entre seul en scène au-début d'une pièce, c'est - 


essentiellement pour apporter au spectateur quelque information.” 


26. Despre procedeele prin care se poate realiza, în teatru, tranzitia monolog-dia- 
log, vezi Maria Cvasnâi Cätänescu, op. cit., p.162-163. 


27. W. Kayser, în Opera literară. O introducere în stiinta literaturii, 
Bucureşti, Univers, 1979, p.289, distinge mai multe tipuri de monolog, 
după diferitele funcţii pe care le poate îndeplini acesta: monologul 
„tehnic”, care „serveşte ca expedient pentru a nu lăsa scena goală”, 
monologul „epic”, prin care spectatorului i se comunică evenimente 
nereprezentate pe scenă, monologul „liric”, prin care „un personaj îşi 
exteriorizează starea de spirit”, monologul „reflexiv”, prin care „o 
situaţie este reflectată cu ajutorul unui personaj” şi monologul 
„dramatic propriu-zis”, prin care „într-o situaţie conflictuală se ia o 
hotărâre, care prezintă importanţă pentru desfăşurarea acțiunii.” După 
funcția dramaturgică a monologului, P. Pavis, în op. cit., p.261, 
distinge: monologul tehnic; „exposé par un personnage d'événements 
passés ou ne pouvant être présentés directement”, monologul liric: 

-  Inôiment de réflexion et d'émotion d'un personnagc-qui sc laisse aller 
à des confidences” şi monologul reflexiv sau de decizie „monologue 
de réflexion ou de décision: placé devant un choix délicat, le 
personnage s'expose à lui-même les arguments et les contre-arguments 
d'une conduite.” 


28. Pentru noțiunea de autodialog, vezi I. Iordan, Limba literară, Craiova, 
Scrisul Românesc, 1977, p. 224-226. 

29. G. Conesa, Le dialogue moliéresque, Société d'Édition d'Enseignement 
Supérieur, 1992, p.87. 


30. Vezi G. Conesa, op. cit., p.88. 

31. Maria Vodă Cäpusan, Despre Caragiale, Cluj-Napoca, Dacia, 1982, 
p.182. 

32. Dilema e definită în teatru drept: „Alternative devant laquelle le héros est 
placé lorsqu'il est mis en demeure de choisir entre deux solutions, si 
toutes deux également inacceptables”, P. Pavis, op. cit., p.119 sau 

_ dialogue entre deux exigences morales ou psychologiques que le 
sujet est contraint de formuler à haute voix”, Ibidem, p.376. Vezi si J. 
Scherer, op. cit., p.250. 

. Le monologue conduisant à une décision devient ainsi un élément de 
l'intrigue au même titre qu'une scène d'action dialoguée”, J.Scherer, 
op. cit., p.247. | 

34 Paula Diaconescu, în op. cit., p.303-304, subliniază că Rică este „un 
personaj mecanic, al cărui comic generat de rigiditatea de gândire şi 
simţire se exprimă prin pleonasm şi interferență a registrelor, prin 
inadecvarea expresiei la situaţie.” 

35. Vezi Mihaela Mancas, art. cit., p.564. | 

36. Termenul aparţine Mariei Vodă Cäpusan, op. cit., p.148. 

37. Despre tehnica întreruperii şi a „bruiajului” (prin diverse „procedee de 
ruptură”), vezi Maria Vodă Cäpusan, op. cit., p.149-152. 

38. Şt. Cazimir, Caragiale. Universul comic, Bucureşti, Editura pentru 
Literatură, 1967, p.235. 

39. Paula Diaconescu, op. cit., p.303. 

40. „Am zis” constituie traducerea cuvântului „dixi”, care reprezintă o 
restrângere a formulei latine: „Dixi et salvavi animam meam” (Am ZIS 
şi mi-am mântuit sufletul), formulă „utilizată de tratatele de retorică 
drept un exemplu de încheiere a unui discurs în care s-au rostit 
adevăruri zguduitoare”, G. Tepelea, Limba personajelor lui Caragiale 
în raport cu epoca (şcoala, presa vremii), în Corelatia limbă-lite- 
ratură, Bucureşti, Editura Didactică şi Pedagogică, 1971, p. 73, 

41. Referindu-se la „măştile” pe care le adoptă Caţavencu în cursul rostirii 
discursului, St. Cazimir, în op. cit. p.142-143, recizeazä „toate 

. . . p P P 
aceste simuläri devin comice prin caracterul lor cu totul elementar, 
Caţavencu se opreşte din plâns «stergându-se repede la ochi şi 

remifându-se deodată», Spre a-$i incepe cuvântarea Cu «tonul brusc, 
vioi şi läträtor». Inabilitatea travestirii îl readuce în domeniul incon- 
ştienţei.” 

42. Maria Vodă Căpuşan, op. cit., p.152. 


43. F. Manolescu, Caragiale si Caragiale. Jocuri cu mai 


Bucureşti, Cartea Românească, 1983, p.228. 


44. Referindu-se la interferența registrelor stilistice 
lui Caragiale, Ileana Oancea, în /storia stilisti 
Editura Ştiinţifică si Enciclopedică, 1988, p.6 

-  „»Stilului administrativ, al actelor oficiale, co 
alg i » Cu cel fals erudit, de proveniență latinist-eliadistă, 
care putea fi întâlnit în publicistica vremii si car 


e apare în declarația 
de dragoste - este vorba deci de un «moment» subiectiv prin excelență 


- făcută Vetei de Rică Venturiano (adevărat model lingvistic de 
incongruentä Situațională si lingvistică)...” 

45. Anne Ubersfeld, Lire le théâtre, II 
1996, p. 21. 


multe strategii, 


în vorbirea personajelor 
cii româneşti, București, 
8, evidențiază amestecul 


I, Le dialogue de théâtre, Paris, Belin, 


169 


nvenfional, rigid, neutru... .. 


Scanned with OKEN Scanner 


CONCLUZII 


Examinând dialogul din opera lui Caragiale din punctul 
de vedere al structurii, se poate constata existența unor procedee 
şi tehnici stabile, care asigură în mod constant înlănțuirea repli- 
cilor: repetarea, întreruperea replici și tehnica dialogului cu 
naratiuni. Desfăşurarea acestor procedee şi tehnici în dialogul 
din opera lui Caragiale conduce la constituirea unor categorii 
particulare de replici: replica repetată, replica întreruptă, replica 
narativă, a căror descriere implică referirea la replica anterioară 
a partenerului de dialog. 

În general, repetiţia, întreruperea, replica narativă sunt 
caracteristice dialogului din limba vorbită. Caragiale, observator 
atent, precis şi subtil al realității lingvistice, a transpus „stilizat” 
în structura dialogului din opera sa aceste procedee specifice 
limbii vorbite, care conferă stilului caracterul de oralitate. În 
dialogul din opera lui Caragiale, elementele transpuse din limba 
vorbită nu mai corespund unor necesități practice, ci unor fina- 
litäti estetice, iar faptul că au fost selectate în mod conştient le 
relevă funcţionalitatea expresivă. Aşadar, dramaturgul recreează 
limba vorbită în toată complexitatea ei, dar ca limbaj artistic. 

Construirea dialogului prin repetarea, prin întreruperea 
replicii sau tehnica dialogului cu naratiuni nu reprezintă inovații 
ale lui Caragiale. În forme elementare şi, în general, neutre 
stilistic, aceste procedee apar în textele „primilor dramaturgi”: 
C. Bălăcescu, C. Caragiali, M. Millo, unde au, îndeosebi, funcție 
practică, de trecere de la o replică la alta si de înlănțuire a dialo- 
gului. Efectele stilistice se conturează începând cu teatrul lui 
Alecsandri, care valorifică, mai ales, funcția comică a replicii re- 
petate sau a replicii întrerupte. Dialogul din opera lui Caragiale 

evidentiazä consolidarea, complicarea şi rafinarea acestor proce- 
dee, ale căror semnificaţii stilistice sunt amplificate şi adâncite. 
Replica repetată, replica întreruptă şi replica narativă 


apar, îndeosebi, în structura dialogului din teatrul lui Caragiale 


(comedii, drama Năpasta) şi din proza scurtă (din schiţele 
satirice, nai ales). În nuvele, aceste elemente compoziționale se 
semnalează mai rar, aici dialogul fiind frecvent înlocuit cu stilul 
indirect liber. Ponderea, funcțiile şi efectele stilistice ale acestor 
procedee depind de conținutul scrierilor, de caracterul perso- 
najelor antrenate în dialog, de relaţiile dintre acestea. | 

Repetarea parțială sau totală a replicii precedente 
constituie unul dintre elementele tehnicii de construcţie a dialo- 
gului din comedii, din schiţele, satirice şi. din -drama Năpasta. 
Dincolo de funcția practică a acestui procedeu - repetiţia asigură 
înlănțuirea dialogului, constituind un element important de con- 
solidare a legăturii semantice şi sintactice între replici - se poate 
vorbi despre repetiţia cu funcție comică şi de caracterizare a 
personajelor în comedii şi în schiţele satirice şi despre repetiţia 
cu funcție reflexivă în drama Năpasta. | 

În dialogul din comedii şi din schițele satirice, repetiţia 
constituie una dintre sursele comicului de limbaj şi una dintre 
modalităţile de caracterizare a personajelor, prin valorificarea, în 
special, a două procedee: deformarea comică a neologismelor şi 
parodia. Reluarea unor neologisme deformate reprezintă un 
mijloc de bază cu ajutorul căruia Caragiale îşi caracterizează 
personajele comice. În limba acestor personaje, neologismele 
sunt mai întotdeauna incomplet sau eronat adaptate (fonetic 


şi/sau. semantic) la sistemul liinbii:române. Având în vedere că . --: 


în vremea în care scrie Caragiale (sfârşitul secolului al XIX lea - 
începutul secolului al XX lea) limba literară fixase o normă 
definitivă marii majorităţi a neologismelor, deformările care 
apar în limba personajelor reprezintă abateri de la norma 
literară, abateri corespunzătoare nivelului de cultură al catego- 

riilor sociale înfăţişate prin aceste personaje. Deformarea neolo- 
procedeu de realizare a unui comic verbal cu 
funcţie de caracterizare nu pentru că reprezintă o abatere de la 
norma corectă, ci pentru că această abatere dezvăluie un contrast 
între aparență şi realitate în ceea ce priveşte cultura şi capaci- 
tatea intelectuală a personajelor. Există la aceste personaje o 
contradicţie evidentă între posibilitățile lor reale de exprimare şi 
tiile nemăsurate, contradicție care este comică. 

Prin anumite aspecte, cum ar fi reluarea unor neologisme 
deformate sau eronat adaptate fonetic şi/sau semantic, reluarea 
unor termeni polisemantici care provoacă echivocul, repetiţia 
dezvăluie, îndeosebi, prostia pretențioasă şi semidoctismul per- 
sonajelor din lumea comediilor şi a schițelor satirice. 

Reluarea mecanică şi mimetică a replicii precedente, 
ticurile verbale, reluările multiple din interiorul aceleiaşi replici, 
prin automatismele verbale pe care le evidenţiază, conturează 
personaje mecanice, stereotipe. Comportamentul verbal al aces- 
tor personaje nu € conjunctural, ci e motivat de întreaga lor 
existenţă, care, în cea mai mare parte a ei, se reduce la un şir de 
repetiții: aceleaşi fapte, aceleaşi gesturi, aceleaşi cuvinte. Guver- 
nată de repetiţie, de gesturi şi de cuvinte automate, lumea 
înfăţişată în comedii şi în schiţe este, în general, o lume märgi- 


nită. 


gismelor este un 


preten 


În dialogul din: drama Năpasta, repetiţia, care se mani- 
festă în special sub forma ecoului, are funcţie reflexivă, de exte- 
riorizare a unor reacţii psihice. Reluările în ecou, precum ŞI 
reluările obsesive ale unor secvențe marcate afectiv (cum ar fi 
- adjectivul nebun sau verbul a înnebuni) sugerează frământarea 
interioară a personajelor şi contribuie la conturarea unui dialog 
tensionat, semn al confruntării dramatice dintre personaje. 

Dialogul construit prin Întreruperea forţată sau delibe- 
rată a replicii precedente apare în comedii, în schiţele satirice, 
în drama Năpasta şi, uneori, chiar şi în nuvele (în cele tragice, în 

special). La fel ca şi repetiţia, întreruperea replicii are funcţie 
practică, procedeul permițând trecerea rapidă de la o replică la 
alta şi asigurând succesiunea si înlănțuirea temelor de dialog. 
Stilistic, în dialogul din comedii şi din schiţele satirice, replica 
întreruptă se constituie în mijloc de caracterizare şi de satirizare 
a personajelor, în sursă de comic. 

Diferitele variante ale întreruperii forţate a replicii prece- 
dente dezvăluie automatismele de limbaj ale personajelor (,între- 
ruperea-completare”, în cadrul căreia replica secundă e, de multe 
ori, completată cu o secvenţă cu statut de clişeu verbal), agra- 
matismul, manifestat în construirea defectuoasă a replicilor sau 
în incapacitatea însuşirii termenilor noi sub forma lor corectă 
(„întreruperea de precizare”), imposibilitatea personajelor de a 
se adapta la partener şi de a respecta astfel condiţiile impuse de 
comunicarea prin dialog („întreruperea prohibitivă”). Intrerupe- 
rile multiple pot provoca atrofierea dialogului, care se trans- 
formă în monolog, unul dintre parteneri monopolizând rolul de 
vorbitor şi nelăsându-şi colocutorul să intervină (vezi dialogul 
din schițele Atmosferă încărcată, Situatiunea, O lacunà). 

Intreruperea deliberată a replicii are, în comedii, efecte 
comice sau parodice; astfel, în discursurile politice din O 
scrisoare pierdută, acest tip de întrerupere reprezintă un mijloc 
de parodiere a retorismului. In drama Năpasta şi în nuvelele 
tragice, replica întreruptă deliberat de către personajul locutor 
are funcție expresiv-emotivă, ea constituind o modalitate de 
sugerare a unor atitudini sau stări psihice ale. personajelor 
(derută, teamă, ezitare). Replicile neterminate se caracterizează 
aici „printr-o pronunțată discursivitate interioară, provocată: de, 
numeroase pauze si ezitări în construirea enunturilor. Pauzele 
dintre replici şi cele din interiorul acestora, precum şi înlocuirea 
frecventă a elementelor verbale cu cele neverbale (gesturi, 
mimică) sau cu tăcerea, creează o stare de încordare, care accen- 
tuează caracterul dramatic al dialogului din drama Năpasta şi 

din nuvelele tragice. _ | | 
Printre elementele tehnicii de construcţie a dialogului din 


teatru şi din schițe, Caragiale include, alături de replica repetată 
şi de replica întreruptă, şi replica narativă. Funcţiile variate şi 
structura particulară a replicilor narative conferă dialogului cu 
naratiuni din opera lui Caragiale un profil individual. 
În cuprinsul dialogului dramatic, secvențele narative au, 
în primul rând, funcţie practică, deoarece ele suplinesc nerepre- 
entarea scenică a unor evenimente indispensabile evoluției intrigii 
şi a conflictului. Aceste secvențe oferă spectatorului informaţii 
necesare înțelegerii acţiunii, explicitează unele situaţii, deter- 
mină modificări în evoluţia intrigii sau în atitudinea personajelor 
care ascultă sau, când sunt plasate spre sfârşitul piesei, pot avea 
funcţie dramaturgică, determinând trecerea spre deznodământ 
(vezi secvențele narative care apar în dialogul din finalul dramei 
Năpasta). Nuantând şi detaliind o serie de trăsături generice 
evidenţiate de acțiunea din scenă, secvențele narative contribuie 
la caracterizarea personajelor şi la definirea raporturilor dintre 
ele. Uneori, aceeaşi secvență narativă poate avea, simultan, mai 
multe funcţii, inclusiv pe cea de generator al unor efecte COMICE. 
La Caragiale organizarea de ansamblu a dialogului cu 
naratiuni şi structura internă a replicilor narative evidențiază 
existența unor tehnici şi procedeee de dramatizare, care estom- 
pează caracterul static al acestui tip de dialog. Astfel, un 
procedeu curent îl constituie fragmentarea naraţiunii în mai 
, multe replici prin intercalarea intervențiilor, cu rol fatic-emotiv 
sau de stimul, ale personajului destinatar, ceea ce are ca efect 
atenuarea caracterului monologal al naratiunilor. | 
Frecventä este şi tehnică de sursă orală a replicii în 
replică sau a dialogului în replică, determinând „dialogizarea” 
internă a replicii narative. Această tehnică, prin care sunt 
reproduse în stil direct, într-o replică de dialog, alte replici 
izolate sau dialoguri presupuse a se fi desfăşurat anterior, 

permite pästrarea unor particularitäti fonetice, morfologice, 
lexicale, sintactice, proprii unui anumit locutor, particularităţi 
care au funcție de caracterizare. Din acest punct de vedere, 
definitorii sunt la Caragiale abaterile de la normele limbii 
literare; fragmentele actualizate în stil direct care apar în 
structura replicilor narative din comedii sau din schițe cuprind, 
adesea, neologisme deformate sau eronat adaptate fonetic şi/sau 
semantic, dezacorduri, construcții anacolutice sau pleonastice 
etc., elemente lingvistice care sugerează, îndeosebi, limitele 


pregătirii intelectuale a personajelor si gradul lor scăzut de 
instrucție. 
În stil direct sunt reproduse nu numai replici izolate sau 
dialoguri anterioare, ci si fragmente de monolog interior, ceea ce 
diversifică structura compozitionalä a replicii narative din 
dialogul caragialian. 


Având în vedere că, de multe ori, caracteristici de 


organizare internă proprii dialogului. sunt preluate de monolog, 


comentariul privind structura dialogului din opera lui Caragiale 
impune şi referirea la monolog, la relația lui cu dialogul. 
Această relație este evidențiată, îndeosebi, de prezenţa, în struc- 
tura monologului caragialian, a unor elemente compoziționale cu 
caracter dialogal: reproducerea unui dialog anterior, autodia- 
logul adresarea către parteneri reali sau imaginari, elemente care 
conduc la constituirea monologului dramatizat. 

Dialogul din opera lui Caragiale se caracterizează, aşa- 
dar, prin valorificarea deliberată a unor tipuri „de replici şi 
legături între replici. Replica repetată, replica întreruptă, replica 


arată im Jin APS dia d 7A va nraradaoaa atahila 1°. - -f - PT? HS 
nârâtită indică existenta CatOVa proceaee stabile, bine definite, 


de construire a dialogului caragialian, procedee cu funcții variate 
şi efecte stilistice complexe. Proprii dialogului din limba vor- 
bită, aceste procedee sunt stilizate si convertite în modalități 
artistice originale, care definesc profilul individual al dialogului 
caragialian. 

